
αρχοντικό 

εσηατορειο — ταβέρνα 


λαϊκή γειτονιά τηλ. 450080 


καπηλειό 

λαϊκό—ταβερνειο 



δίπλα απο τη Φανερωμένη 
και τη Τζαμουδα 


Ανοίγουμε σας 4 το πρωί και 
κλείνουμε στις 5 το απογιομα. 
Σερβίρουμε όλων των ειδών 
σούπες και προγεύματα απο 
το πρωί και ολα τα είδη 
κυπριακών φαγητών 
στη διάρκεια της 
ημέρας. 

Οδός Αξιοθεας 9 
τηλ. 430 787 


Περάστε τη βραδυα σας στο 
κλασσικό παραδοσιακό 
δρομάκι με τα γερανια. 
Μαζί με το δροσερο 
υπάρχει και η αντίστοιχη 
κουζίνα ποιότητας. 
Επίσης σουβλακια-σεφταλια 
τεϊκ αγουεί 12 σελ. η πίττα 



Γ.Κοντού στη Λαϊκή Γειτονιά 
τηλ. 456977 


Ολα τα προϊόντα μας 
κατασκευάζονται απο μας. 
Μια αντιπροσωπευτική 
συλλογή της κυπριακής 
αγγειοπλαστικής 
που ενσωματώνει πνεύμα 
ερευνάς και ανανέωσης 
με σεβασμό στη παράδοση. 



Οδός Πειραιώς 10 
τηλ. 476 420 


Απέναντι απο το ππαρκι του 
παλιού δημαρχείου 

Μαειρκο για 
οσους βαστούν 
τζαι οσους 
εββαστουν 

διαλεχτή § 

εργαστήρι - γκαλερο κεραμικής ·σΚν£ΚΠν 

αρχιεπίσκοπον φιλοθεον - 8 , μεταξύ εναλλαξ και ορφεα τηλ. 4 3 7 418 λενκωσια 


Ανοιχτή Επιστολή σ' όσους αισθάνονται Εντός των τειχών 


Η μελαγχολία του φθινοπώρου που επίκειται δηλώνεται άκυρη, όπως επίσης δηλώνεται άκυρη και η 
εποχή της μόνιμης θλίψης. 

Το Εντός" ανασκουμπώνεται κι ανακηρύττει τη νέα περίοδο απαρχή καινούργιων αναζητήσεων ανα¬ 
νεωμένου προβληματισμού και πιο έντονης πρωτοβουλίας. 

Τους μήνες που ακολουθούν, το "Εντός" με περισσότερες σελίδες επιτέλους θ' αποκτήσει πιστεύ¬ 
ουμε τις δυνατότητες για μια καλύτερη ισορροπία μεταξύ επίκαιρης, ζωντανής και παρεμβατικής ύλης 
σε σχέση με τα άρθρα μονιμότερου προβληματισμού, κριτικής και μελέτης που ως ένα βαθμό καταφέ¬ 
ραμε να έχουμε. 

Ελπίζουμε έτσι να εισέλθουμε με περισσότερες δυνατότητες στη νέα περίοδο που προβλέπεται κρί¬ 
σιμης και αποφασιστικής σημασίας τόσο όσο αφορά το ζήτημα της Ανεξαρτησίας και του κυπριακού 
προβλήματος, όσο και της σοσιαλιστικής σκέψης και του ευρύτερου κοινωνικού προβληματισμού στη 
χώρα μας. 

Μέσα απ' τα τρία τόσα χρόνια της ζωής του το "Εντός" ξεπερνά περιπετειωδώς και με κλυδωνισ- 
μούς τις οικονομικές του ταλαιπωρίες, μα καταφέρνει όμως να φτάνει πάντα στο τυπογραφείο. Έχον¬ 
τας πια από καιρό μάθει να εκτιμά τη μαθητεία που φέρνουν οι περιπέτειες του κάθε τεύχους, και 
αντιπαθώντας πάντα τη ρουτίνα, το "Εντός" αναζητά τώρα την καινούργια του συνέχεια. Με καλύτε¬ 
ρη χρήση των τεκτημένων και με αναζωογονημένη διοργάνωση. 

Όσες πιστές και πιστοί, σας αναμένουμε για ανταλλαγή απόψεων και εισηγήσεις στη Μίνωος 6Β, 
τηλ 431278. Μπορείτε επίσης να μας γράψετε τις απόψεις σας διευκρινίζοντας αν θέλετε η επιστο¬ 
λή σας να δημοσιευτεί ή όχι. 


• ανανεώστε τη συνδρομή σας 

• αγοράστε μια συνδρομή αν δεν έχετε 

φ δωρείστε μια συνδρομή στους ζυγούς και τους παρθένους 


ΔΕΛΤΙΟ ΣΥΝΔΡΟΜΗΣ 

Αντιγράψτε ή κάνετε μια φωτοτυπία 

ΟΝΟΜΑ:_ 

ΔΙΕΥΘΥΝΣΗ:_ Τ.Τ. 

ΤΗΛ:_ 

Η συνδρομή μου αρχίζει από το τεύχος:- 

Τιμή £10 για 12 τεύχη 


Πρωτοποριακή Ουαδική Παράσταση 

Ο γνωστός Άγγλος σκηνοθέτης και θεατρικός συγγραφέας ϋο© ΒίοϊιβΓάδ βρίσκεται στη Κύπρο για να 
παρουσιάσει ένα έργο με μια ομάδα ηθοποιών. 

Το έργο που θα οικοδομηθεί μέσα από αυτοσχεδιασμό θα έχει ως θέμα τις προσωπικές και πολιτικές 
ιδέες των ηθοποιών που συμμετέχουν στην ομάδα. 

Ο ϋο© ΒίοίιβΓόδ έχει εξελίξει αυτόν το ιδιαίτερο τρόπο δουλειάς του, δουλεύοντας με διάφορες ομά¬ 
δες στην Αγγλία και στην Αμερική. 

Η παράσταση θα γίνει στι 11 του Σεπτέμβρη. 

Οι πρόβες ήδη άρχισαν στο εργαστήριο της Αρριάννας Οικονόμου "Χοροθέατρο" Κάίμακλί, τηλ. 
367046. 








































































Γ-ι ολλοί θεώρησαν, τη δεκαετία κυρίως του 60, ότι 
I I το Κίνημα των Αδεσμεύτων άνοιγε ένα "τρίτο 
δρόμο" για την απελευθέρωση των λαών και τη χάρα¬ 
ξη μιας ανεξάρτητης πολιτικής δυνατότητας των 
χωρών του “τρίτου κόσμου" ως προς τις υπερδυνά- 
μεις, Η αντίληψη αυτή στηρίχτηκε μάλιστα πάνω στην 
ύπαρξη μιας σειράς δυναμικών καθεστώτων που σφρά¬ 
γισαν την εποχή τους, Ήταν η εποχή του Τίτο, του 
Κάστρο, του Νεχρού του Μπεν Μπελλα, του Νάσερ... 
του Μακάριου. 

Από τότε έχει βέβαια περάσει μια εποχή. Για τις πε¬ 
ρισσότερες χώρες μέλη του κινήματος, το “αδέσμευτο" 
είναι έννοια φιλολογική και η οικονομική και πολιτική 
τους πράξη έχει πλήρως ενσωματωθεί στις ανάγκες 
της διεθνούς ιμπεριαλιστικής τάξης πραγμάτων. Μερι¬ 
κές εξαιρέσεις, όσες μπόρεσαν να συνδιάσουν την 
εσωτερική κοινωνική πάλη με την αντιμπεριαλιστική, 
πέρασαν από την άλλη πλευρά (Κούβα, Νικαράγουα, 
Βιετνάμ) πέφτοντας όμως σ' ένα άλλο αδιέξοδο. 

Μια ολόκληρη γενιά Κυπρίων (κύρια Ελληνοκυπρίων) 
διαμόρφωσε επί Μακαρίου μια ριζοσπαστική αντιμπε- 
ριαλιστική συνείδηση που από τη μια αποτέλεσε μια 
κριτική στην παράδοση της ΕΟΚΑ, από την άλλη 
όμως δεν μπόρεσε να προχωρήσει πέρα απ' όσα επέ¬ 
τρεπε το καθεστώς, ιδιαίτερα στην αντίληψη του για 
τους Τουρκοκύπριους αλλά και στο πέρασμα από την 
ιδέα της Ανεξαρτησίας στη πράξη της. 

Η σημερινή πολυκατεχόμενη Κύπρος, του τουρισμού 

και των υπηρεσιών, μόνο αδέσμευτη δεν είναι, και οι 
κάποιες δυνατότητες που υπήρχαν επί Μακαρίου 
έχουν αλωθεί με το πραξικόπημα και την εισβολή. Κι 
όσο η πορεία της υπερεξάρτησης συνεχίζεται τόσο το 
πολιτικό λέγειν, συνεπικουρούμενο από το τύπο όλων 
των αποχρώσεων, καλλιεργεί το μύθο του "αδέσμευ¬ 
του", προτάσσοντας τον σαν παραπέτασμα καπνού 
μπροστά στη θλιβερή πραγματικότητα, που μεταξύ 
άλλων είναι και μια απτή απόδειξη της ανεπάρκειας 
της προηγούμενης "αδέσμευτης" πολιτικής. Μερικές 
υπερ-υποταγμένες μάλιστα πολιτικές χρησιμοποιούν το 
άδοξο τέλος της για να προτείνουν τις νατοϊκές 
αγκάλες ως τη μόνη ορθή πορεία. 

Ωστόσο το κίνημα των αδεσμεύτων εκφράζει μια 
σωστή επιθυμία. Την επιθυμία της ελεύθερης βούλη¬ 
σης των λαών. Η πολιτική που προσπάθησε να υλο¬ 
ποιήσει αυτή την επιθυμία είναι λαθεμένη, η ανεπαρ¬ 
κής, σε κάποιες όμως περιπτώσεις υπήρξαν επί μέ¬ 
ρους επιτυχίες, που μπορούν να θεωρηθούν σαν θετι¬ 
κά κεκτημένα, όπως είναι για παράδειγμα η ανάληψη 
του αγώνα από εργατο-αγροτικές δυνάμεις. 

Όμως παραμένει ακόμα ζητούμενη η διεθνής εκείνη 
πολιτική που θα είναι σε θέση να επιβάλει ισότιμες 
και ελεύθερες διεθνείς σχέσεις. Αυτή η πολιτική δεν 
φαίνεται να είναι δυνατόν να υλοποιηθεί κάτω από 
την κυριαρχία της οικονομίας του κέρδους. 


κ.α. 


«Εντός των τειχών» 

το μηνιαίο περιοδικό της παλιάς Λευκωσίας 
διεύθυνση: μίνωος 6β, παλιά Λευκωσία, τηλ 431278 


φ διευθύνεται από συντακτική επιτροπή 
§ υπεύθυνος για το νόμο: κωστής αχνιώτης 
Φ για τα υπογραμμένα κείμενα ευθύνονται οι συγγραφείς τους 
φ τεχνική επιμέλεια: Ρπηψά ΜέΚετδ/άαίΙάορ ρυί>1ί5ΐιίη§ δετνίοοδ 


περιεχόμενα 


φ στο πόδι 1 

φ εκδοτικό 2 

φ ένας ακόμη νεκρός 4: 

μάριος τεμπριώτης 

Φ συνέντευξη 5 

Ε. ΑΡ., ευρωπαϊκή πολιτική, νταβάς 
μια συνέντευξη με τον μιχάλη παπαγιαννάκη 

φ ρεπορτάζ 

πράσινοι δυτικής γερμάνιας 8 

το συνέδριο του ιούνη 

φ Ιίοθπεθ (ο ΚίΙΙ 10 

νέες μέθοδοι καταστολής 

φ κυπριακή συνείδηση 12 

κωστής αχνιώτης 

φ η τουρκοκυπριακή κοινότητα - β' μέρος 14 

γ,λιλλικας 

φ η ρωσσική ορθόδοξη εκκλησία και η κΰπρος 18 

α,τηλλυρίδη 

φ η επιστημονική μελέτη του κυπριακού και η πολιτική ηγεσία 20 

κ.π. κύρρη 

φ αιγιακή αποκάλυψη ή το πέραν του τραγικού 22 

έλενα τουμαζή 

φ η γενική κρίση και ο προβληματισμός του μετανάστη 25 

γ.μιλαριότη 

φ μελέτη 30 

αροδαφνούσα 
α. νικολάου 

Φ έντυπα που πήραμε 35 

Φ αρχειοθήκη 38 

φ κατασκοπευτικά αινίγματα: 40 

λ. παύλου 

φ αντι-ποίηση 41 

κ.π. κύρρη 

Μάριος Τεμπριώτης 


ΜΙ 


■Ιίβι 

■Η· 


Ε νας ακόμα εθνοφρου¬ 
ράς πυροβολήθηκε και 
σκοτώθηκε σ-ρι περιο¬ 
χή Αγίου Κασσιανού από τα 
κατοχικά στρατεύματα. 

Δεν ξέρουμε αν πρόκειται 
για συνήθη "αυθορμητισμό" 
κάποιου θερμοκέφαλου 
στρατιωτικού ή αξιωματικού, 
για σχεδιασμένο επισόδειο 
από την πλευρά "αδιάλλα- 
χτων" στρατιωτικών που θέ¬ 
λουν να μποϋκοτάρουν το 
πρόσφατα δημιουργηθέν "ευ¬ 
νοϊκού" κλίμα, η για υποθέ¬ 
σεις λαθρεμπορίου. 

Όποια και να είναι όμως η 
αλήθεια, παραμένει γεγονός 
ότι εκτός από τους εθνο¬ 
φρουρούς (που στο κάτω- 
κάτω μπορούν να προφυλα- 
χτούν με τα συνήθη στρα¬ 
τιωτικά μέσα) μια ολόκληρη 
κατοικημένη παραμεθόρια 
περιοχή παραμένει έρμαιο 
στις διαθέσεις εκτόνωσης 
του οποιοσδήποτε Τούρκου 
φαντάρου. Γεγονός φυσικά 
που αυξάνει την ανασφάλεια 
που ήδη αισθάνονται οι κά¬ 
τοικοι αυτών των περιοχών. 
Αυτό και μόνο είναι απαρά¬ 
δεκτο και δεν συντελεί καθό¬ 
λου στην δημιουργία του κα¬ 
τάλληλου αγωνιστικού 
κλίματος που είναι αναγκαίο 
για την εκδίωξη όχι μόνο 
των Τουρκικών κατοχικών 
στρατών αλλά και όσων 
αντιβουλεύονται την ανεξαρ¬ 
τησία του λαού μας Ελληνο¬ 
κυπρίων και Τουρκοκυπρίων. 

Από μια άποψη αυτή η 
κατάσταση δίνει μια κατ' ιδίαν 
γεύση του πως αισθάνονταν 


οι Τουρκοκύπριοι πριν από 
το 1974, όταν συνήθως 
ήταν αυτοί τα θύματα τέ¬ 
τοιων επισοδείων, όπως επί¬ 
σης και μέσα σε ποιά αλα- 
ζονικά πλαίσια θα πρέπει να 
κινείται η ψυχολογία των φα¬ 
νατικών εθνικιστικών στοι¬ 
χείων της άλλης πλευράς. 

Ανεξάρτητα όμως απ' 
αυτές τις σκέψεις, οι οποίες 
ασφαλώς δε θα πρέπει να 
απωθούνται όπως επιβάλλει 
η "μόδα" των τελευταίων και¬ 
ρών, έτσι που να μην λει¬ 


τουργούμε σαν αντιστόριτα 
πρόσωπα (αγαπητέ σύντρο¬ 
φε Κω-Χι) και έτσι που να 
μην θεωρείται ότι οι μνήμες 
ή οι αμνησίες είναι Ελληνο¬ 
κυπριακό ταράφι, η οργάνω¬ 
ση της άμυνας των περιο¬ 
χών όπως αυτή του Αγίου 
Κασσιανού είναι αναγκαία και 
επείγουσα (από το 1974). 

Επιπρόσθετα το συγκεκρι¬ 
μένο επεισόδιο δείχνει κιόλας 
ότι η εθνική φρουρά δεν 
μπορεί να παρέχει επαρκή 
προστασία ούτε στα ίδια τα 


Γ<α μια μνήμη χωρίς διαλείψεις 
(ένα απόσπασμα από το Φιλελεύθερο) 

ΠΡΙΝ ΑΠΟ 30 ΧΡΟΝΙΑ 
II !0|λί|υ: :1||§ 

ΟΚΤΩ Τούρκοι ετραυματίσθησαν χθες περί την 
1.30 πρωινήν ώραν εις ενέδραν στηθείσαν 
παρά τον 38ον μιλιοδείκτην της οδού Ξερού 
Πύργου και πολύ πλησίον του μέρους όπου 
εφονεύθη ο Χαράλαμπος Μούσκος. Κατά την 
ως άνω ώραν τρία αυτοκίνητα ταξί με Τούρκο¬ 
υς και ένα φορτηγόν με Τούρκους εργάτας 
της ΚΜΕ κατηυθύνοντσ εις το χωρίον Κόκκι¬ 
να. Αιφνιδίως ερρίφθηααν κατά του φορτηγού 
βάμβαι και πυροβολισμοί δια τυφεκίων και κυνη¬ 
γετικών όπλων. Ετραυματίσθησαν οκτώ Τούρκοι 
εκ των οποίων δυο σοβαρώς οι Μεχμέτ Μου- 
στάφα 40 και ΝΕΤΖΛΑ ΚΕΜΑΛ 12 ΕΤΩΝ. Οι 
τραυματίαι μετεφέρθησαν εις το νοσοκομείον 
Πεντάγιας όπου οι έχοντες ανάγκην υπεβλήθη- 
σαν εις εγχείριόην. Μετά την ενέδραν η πε¬ 
ριοχή εκλείσθη και ηρευνήθη. 


μέλη της. 

Ήδη από το 1974, η 
Αριστερή Αντιπολίτευση της 
παλαι ποτέ αγωνιστικής 
ΕΔΕΚ είχε προτείνει επιστα- 
μένα την ίδρυση λαϊκών πο¬ 
λιτοφυλακών των κατοίκων 
(όχι μόνο γι' αυτούς τους 
λόγους φυσικά) με εκλεγμένη 
και ανακλητή ηγεσία και στα¬ 
διακή κατάργηση της εθνο¬ 
φρουράς. 14 χρόνια μετά, 
τέτοια επεισόδια συνεχίζουν 
να επιβεβαιώνουν την ορθό¬ 
τητα και αναγκαιότητα της 
άποψης αυτής. 

Το γεγονός ακόμα ότι η 
Ελληνική κυβέρνηση έχει 
επαναχτήσει πλήρως τον 
έλεγχο της εθνικής φρου¬ 
ράς -πράγμα που υποβιβάζει 
αυτή την τελευταία σε όργα¬ 
νο του Ελληνικού επεχτατι- 
σμού- κάνει πιο επείγουσα τη 
δημιουργία λαϊκών δημοκρατι¬ 
κών σωμάτων άμυνας. 

Ενας μεγάλος αριθμός 
αγωνιστών της δημοκρατίας 
τείνει σήμερα στην αδράνεια 
εγκλωβισμένος ανάμεσα στη 
διπλωματική πορεία συνθηκο¬ 
λόγησης που προτείνει το 
ΑΚΕΛ και στη διπλωματικό¬ 
τερη ακόμα πορεία διπλοε- 
νωτικής δυναμικής που προ¬ 
τείνει η ΕΔΕΚ. Το αδιέξοδο 
φαίνεται να ολοκληρώνεται 
μέσα από τους απελευθερω- 
τικοφανείς εθνοφαυλισμούς 
των επαναδραστηριοποιημέ- 
νων και ελαιοστεφανωμένων 
από του Μακαρίου Εοκαβη- 
τών, Ενωτικών και άλλων 
προσφάτως συνταχθέντών. 

• μ·τ. 


Ε.ΑΡ. 

Ευρωπαϊκή πολιτική, 

Νταβάς 

- Έχω την εντύπωση, ότι ρίοδος πριν απ' την θύελλα., και στην προγραμματική μας 

στο ξεκίνημα της ή Νέα Τι εννοώ με θύελλα; Όχι δη- διακήρυξη λέμε ότι θεωρούμε 

Ελληνική Αριστερά' είχε λαδή ότι περιμένω καμμιά πολι- την Ευρωπαϊκή ενοποίηση 

εκφραστικά, με ένα κάπως τική αναστάτωση αλλά ένα είναι ακρογωνικό λύθο της πολιτικής 

θεαματικό τρόπο που τε- πολύ σίγουρο, εγώ το θεωρώ μας. Η γνώμη μας είναι, ήτανε 

λικά δεν επιβεβαιώθηκε με εντελώς βέβαιο. . . . σε ανάμι- και θα παραμίνει θετική. Όχι 

μια εξίσου σημαντική κωδι- ση χρόνο το πολιτικό σκηνικό βέβαια με την έννοια την μπα¬ 
κοποίηση συμμετοχής στα της Ελλάδας θ' αλλάξει. Είναι κάλικη, (που είναι και μπακάλικα 

πολιτικά πράγματα. πάρα πολύ απλό να το δεις θετική, δηλαδήτι δίνεις και τι 

γιατί: Στις επόμενες εκλογές παίρνεις), αλλά εμείς θεωρούμε 

- Θεαματικός τρόπος υπήρξε όποια κϊ αν είναι τα αποτελέ- ότι είναι θετική γενικότερα και 

πράγματι δεν ήταν δικό μας γε- σματα ένα απ' τα δύο μεγάλα κυρίως γενικότερα. Δηλαδή βά- 

γονός με την έννοια ότι όταν κόμματα τουλάχιστον θα περά- ζει την Ελληνική πολιτική σε 

θέλεις να κάνεις κάτι με θέαμα- σει από πολύ μεγάλες αλλαγές- διαστάσεις και σε ένα πεδίο 

τικό τρόπο δεν το πετυχαίνεις. αυτό που 8α χάσει. Αλλά και που ασκείται πολιτική και που 
Υπήρξε θεαματικός τρόπος εκείνο που θα κερδίσει, οποίο θάλεγε ότι οι διαστάσεις είναι 

λόγω του ότι πολλοί είδαμε την κερδίσει, αν κερδίσει αυτοδυνα- αντίστοιχες με τα μεγάλα διε- 

Ελληνική Αριστερά σαν κάτι μία που δεν είναι βέβαιον δεν θνή προβλήματα. Δεν μπορείς 

διαφορετικό στην αριστερά. Σ' θα μπορέσει να βγάλει πρόεδρο την σήμερον ημέρα να συζητάς 

αυτό δεν είχανε άδικο νομίζω της δημοκρατίας. Ώς εκτού- για ειρήνη, για οικολογία, για 

- το αν επιβεβαιώθηκε τώρα του έχουμε ξανά εκλογές το διεθνές εμπόριο, για τεχνολογία 

είναι ένα δύσκολο πράγμα να 1990. Αυτά τα δύο πραγματα (νέα τεχνολογία) να τα συζητάς 

πεις γιατί η επιβεβαίωση στην είναι 991/2 % βέβαια και επομέ- σε εθνικό επίπεδο. Αυτό είναι 

Κοινοβουλευπκή δημοκρατία γί- νως ούτε η σημερινή μορφή εκτός πάσης συζητήσεως - δεν 

νεται με τις εκλογές και εκεί θα αγώνα θα παραμείναι κατά την γίνεται. Ώς εκ τούτου λοιπόν 

το δούμε. ’ Από κει και πέρα γνώμη του. Δεν ξέρω αν θα πρέπει να συζητηθούν στα με- 

για την παρουσία της νέας είναι τα ίδια κόμματα στην δομή γάλα κοινά επίπεδα που εμείς 

Ελληνικής Αριστερός στην πο- όπως είναι τώρα, ούτε οι συμ- νομίζουμε ότι το Ευρωπαϊκό εί- 

λιτική ζωή μπορεί’ να πει κανείς μαχίες, οι φιλίες και οι εχθρό- ναι αρκετό και θέλουμε να συμ- 

το εξής: Είναι ένα κόμμα με τητες θάναι οι ίδιες. Γιατί θα μετέχουμε, να είμαστε παρόντες 

πολύ έντονη παρουσία στην πο- πρέπει να επιτευχθούν νέες εκεί, με φωνή, με πολιτική και 

λιτική ζωή του τόπου αλλά ταυ- συμμαχίες για να γίνει και κυ- επιθετική ας πούμε αντίληψη, 

τόχρονα είναι μικρό αριθμιτικό βερνηση και για να βγεί πρόε- (και εμείς έχουμε τέτοια αντίλη- 

{με ένα βουλευτή και ένα ευρό- δρος. Επομένως το 1990 ψη, έχουμε κείμενα, ατρατηγική) 
βουλευτή). Είναι εύκολη η κρι- θάχει πολύ σημαντικές μετατο- στην προσπάθεια μας ν' ανα- 
τική αλλά τι περισσότερο μπο- πίσεις ανακατατάξεις και αλλα- πτύξουμε σχέσεις σ' όλη την 
ρείς να περιυένεις σε μια γές. Πρίν λοιπόν απ' αυτή την Ευρώπη και είναι αυτά που 
περίοδο όπου δεν υπάρχει καμ- "θύελλα", υπάρχει η γαλήνη, η θεωρούμε τα πιο θετικά πράγ- 
μία αναστάτωση στην οποία ένα επιφανειακή. ματα. Είναι πολύ πιο θετικά 

κόμμα μπορεί να ξεχωρίσει. Ισα από το να κουβεντιάσουμε εάν 

ίσα στην Ελλάδα υπάρχει μια - Τώρα ας βάλουμε μερικά συνέβει το τάδε πρόβλημα ή το 

σχετική πτώση του πολιτικού ερωτήματα μια και είναι η τάδε μικροπρόβλημα σε κάποιο 

ενδιαφέροντος και μάλιστα να πρώτη κουβέντα που κά- γεωργικό προϊόν. Υπάρχουν 

αντιστέψω το επιχείρημα που νουμε έτσι λίγο αποσπα- δεύτερα προλήματα στα οποία 

λές και να σου πω ότι σε πολ- σματικά ίσως. Έχετε εξάλλου και πάλι έχουμε άλλους 

λές πόλεις που γυρίζω στην κάνει καμμιά εκτίμηση της τρόπους όπως στο Ευρωκοινο- 

επαρχία βλέπω ότι εμείς ανοίγο- Ελληνικής πορείας μέσα βούλιο στο οποίο φωνάζουμε, 

υμε γραφεία της Ελληνικής Αρι- στην ΕΟΚ; στα κινήματα που προσπαθούμε 

στεράς άχετα από το πόσο νάμαστε παρόντες. Οι δέ θέ- 

κόσμο έχουμε ενώ όλα τ' άλλα - Πώς βεβαίως! Εξάλλου εμείς σεις μας λεηλατούνται κυριολε- 
κόμματα τα κλείνουνε εκτός απ' είμαστε το κόμμα (εμείς και οι κτικά από όλα τα κόμματα. Οι 
αυτά της Νέας Δημοκρατίας. πρόγονοί μας πρώην ΚΚΕ εσω- τεχνικές μας θέσεις, συγκεκρι- 

τερικού και οι άλλες ομάδες μένες για το τάδε πρόβλημα 

- Θεωρείτε δηλαδή ότι της αριστερός που έχουνε με- έχουν την τιμή να αποτελούνε 

είναι περίοδος στασιμότη- τάσχει στη δημιουργία της Ελ- αντικείμενο λεηλασίας απ' το 

τας στα πολιτικά πράγμα- ληνικής αριστερός), είμαστε το ΠΑΣΟΚ, απ' το ΚΚΕ, και πρό- 

τα της Ελλάδας; κομμάτι της πολιτικής ζωής που σφατα πάρα πολύ και από την 

ήτανε πάντοτε υπέρ της έντα- Νέα Δημοκρατία ακόμα. 

- Θάλεγα περισσότερο! Η πε- ξης της Ελλάδος στην ΕΟΚ 

μιά συνέντευξη του Μιχάλη Παπαγιαννάκη, μέλους του 
Εκτ. Γραφείου τηε Κεντρικής Επιτροπής της Ε.ΑΡ. 
(Λευκωσία 21.4.88) 


- Είναι ενδιαφέρον αυτό 
που λέτε για την εξ' αντι¬ 
κειμένου εν πάσει περι- 
πτώσει ευρύτερη σχημα- 
τοποίηση των προβλη¬ 
μάτων της εποχής. Θα 
μπορούσε κανένας να 
αναμένει ότι θα υπάρχει ή 
θα υπάρχει εν δυνάμη μια 
τάση διαμόρφωσης μίας 
ευρύτερης πανευρωπαϊκής 
αριστερός και υποθέτω 
ότι το ζήτημα θα σας 
απασχολεί. 

- Πολύ μας απασχολεί . . . 
μας απασχολεί με δύο τρόπους: 
Πρώτα πρώτα με την ανάγκη η 
Ελληνική αριστερά να βρεί τον 
τρόπο αυτής της συλλογιστι¬ 
κής. Δεν λέω να συμφωνήσουν 
απόλυτα μαζί μας, αλλα να 
βρούνε τον δρόμο της συλλογι¬ 
στικής αυτής ώστε να μπορέ¬ 
σουμε να έχουμε κάποτε στην 
Ελλάδα μια ευρύτερη αριστερά 
με Ευρωπαϊκό προσανατολισμό 

- αυτό είναι το ένα επίπεδο. Το 
άλλο βέβαια είναι να βρούμε τα 
αντίστοιχσα κομμάτια της αρι¬ 
στερός στην Ευρώπη τα οποία 
σκέφτονται έτσι. Μπορώ να 
σου πω ότι υπάρχει ένας ορι¬ 
σμένος προβληματισμός σ όλη 
την αριστερά και να σου δώσω 
παραδείγματα. Γιατί πέφτει το 
Γ αλλικό Κομμουνιστικό κόμμα, 
εμείς λέμε για διάφορους λόγο¬ 
υς βέβαια, αλλά ένας από τους 
λόγους είναι ότι αγνόησε κυριο¬ 
λεκτικά το θέμα της Εθρώπης. 
Γιατί παραμένει υψηλό το Ιταλι¬ 
κό Κομουνιστικό κόμμα; Γιατί 
είναι ένα από τα πιο Ευρωπαϊκά 
κόμματα σήμερα στην Ευρώπη. 
Έχουμε όμως και άλλες ενδί- 
ξεις: το Σοσιαλιστικό κόμμα 
Γαλλίας το οποίο ήταν πάντα- 
φιλοευρωπαϊκό, αλλά κάπως συ¬ 
γκεκριμένα. Η εκστρατεία που 
γίνεται για την προεδρεία Μιτ- 
τεράν τώρα, γίνεται με κύριο 
θέμα την Ευρώπη και την Ευ¬ 
ρωπαϊκή αριστερά. Προχθές 
είχα επαφή με ανθρώπους του 
εργατικού κόμματος της Αγ¬ 
γλίας που για πρώτη φορά απ' 
ότι ξέρω τουλάχιστο μου είπαν 
πόσο θέλουμε να διερευνήσουμε 


σοβαρά με τα άλλα Ευρωπαϊκά 
κόμματα, το πρόβλημα της Ευ¬ 
ρωπαϊκής αριστερός. 

- Ποιούς έχεις υπ' όψην 
σου; 

- Η ΗϊΙαΓγ ννβΙΙιϊρήί, είναι μια 
από τις φεμινίστριες του κόμμα¬ 
τος και στην συζήτηση μας μου 
είπε ότι υπάρχει τέτοιος προ¬ 
βληματισμός και εκεί. Δέχτικα 
προχθές ένα βουλευτή του Σο¬ 
σιαλιστικού κόμματος της Πορ- 
τογαλλίας με το οποίο σχεδιά¬ 
ζουμε να έχουμε προσεχώς μια 
διερευνητική συνάντηση για να 
δούμε τι γίνεται και με άλλα 
αριστερά Ευρωπαϊκά κόμματα. 

- Καλά, να μιλήσουμε και 
για το Νταβός μιά και 
είναι της μόδας 

- Αυτό δεν είναι άσχετο με 

αυτά που λέγαμε προηγουμένως 
γιατί εμείς θεωρούμε ότι ένα 
από τα πολύ θετικά πράγματα 
της Ευρωπαϊκής ένταξης της 
Ελλάδας είανι ότι της δίνει 
πολύ σημαντικά όπλα στην διε¬ 
θνή πολιτική. Και για να το 
πούμε λίγο ανάποδα ως προς 
το Νταβός μια από τις έντονες 
κριτικές που κάναμε στην κυ¬ 
βέρνηση ήταν ότι δεν τα χρη¬ 
σιμοποίησε ποτέ. Γιατί εκτός 

από τα όπλα, (τα όπλα τα 
πραγματικά τα άλλα τα διπλο- 
ματικά, τα της εξωτερικής πολι- 
τικήο είναι διαφόρων κατηγο¬ 
ριών), εμείς θεωρούμε ότι το 
ότι η Ελλάδα είναι στην ΕΟΚ 
αυτή την στιγμή και έχει την 
δυνατότητα να έχει λόγο και 
μάλιστα απαγορευτικό όπως 
λέμε σε μερικά πράγματα όπως 
η ένταξη της Τουρκίας, θα 
μπορούσε να είναι ένα πάρα 
πολύ σημαντικό όπλο στην 
διεθνή πολιτική και γενικότερα 
όλη η ζύμωση που γίνεται στην 
Ευρώπη (στο Ευρωπαϊκό κοινο¬ 
βούλιο) στα όργανα, στα χιλιά¬ 
δες όργανα που καθορίζουν 
από το πως θα πουληθεί η 
σταφίδα ή το πως θα δανειο¬ 
δοτηθεί μια χώρα. Λοιπόν σ' 
όλα αυτά τα πράγματα οι Έλ¬ 


ληνες εκπρόσωποι έχουνε ένα 
πολύ σημαντικό και πολλές φο¬ 
ρές αποφασιστικό λόγο, λόγω 
της ομοφωνίας που απαντείται 
και το οποίο όπλο η κυβέρνηση 
δεν χρησιμοποίησε. Τώρα έχεις 
κάνει την στροφή Παπανδρέου 
και δεν ξέρω πόσο έχει κατα¬ 
λάβει και ενσωματώσει την Ευ¬ 
ρωπαϊκή δάσταση αλλά, για το 
Νταβός αυτή είναι μια πολύ ση¬ 
μαντική κριτική. Τώρα για να 
έρθουμε πιο πολύ στο Νταβός, 
εκτός από την πρώτη μέρα που 
ανακοινώθηκε το περίφημο ανα¬ 
κοινωθέν είμαστε το πρώτο και 
το μοναδικό κόμμα που εκδηλώ¬ 
σαμε την επιφυλακή και σκεπτι¬ 
κό μας και έκτοτε δεν αλλάξα¬ 
με. Όλα, τα άλλα κόμματα επι¬ 
δοκιμάσανε στην αρχή με πολ¬ 
λή ενθουσιασμό και μετά από 
καμμιά δεκαριά μέρες αρχίσανε 
να συζητάνε σιγά σιγά το θέμα 
και να βρίσκουνε διάφορα ελατ¬ 
τώματα ας το πούμε έτσι σ' 
αυτή την ιστορία. Εμείς να 
σου πω την αλήθεια καθαρά και 
ξάστερα, δεν συμμεριζόμαστε 
καθόλου την καταστοφολογία 
και την κινδυνολογία μιας κά¬ 
ποιας αντιπολίτευσης, που κα¬ 
τηγορεί τον Παπανδρέου για 
προδότη, μειοδοσία κ.λ.π. Θεω¬ 
ρούμε ότι όλα τα πράγματα 
είναι ακόμα σε μεγάλο βαθμό 
και στο βαθμό που είμαστε πλη- 
ροφορημένοι, ανοικτά. Τα πε¬ 
ρισσότερα πράγματα παίζονται. 
Θεωρούμε όμως ότι οι πρώτες 
ανακοινώσεις και πρώτες πλη¬ 
ροφορίες και εκτιμήσεις που 
δόθηκαν και από την κυβέρνη¬ 
ση είναι αρνητικές. Εχουν μό¬ 
νο έναν θεαματικό και προεκλο¬ 
γικό χαρακτήρα. Δεν είναι τυ¬ 
χαίο ότι το ΠΑΣΟΚ έχει αλλά¬ 
ξει τα συνθήματα του σε όλα 
τα χωρία, έχει σβήσει ότι έχει 
γράψει στους τοίχους παλιότε- 
ρα και τώρα γράφει ΠΑΣΟΚ, ει¬ 
ρήνη, δημοκρατία. Τα πρώτα 
είτανε εθνική ανεξαρτησία, 
λαϊκή κυριαρχία, κοινονική απε¬ 
λευθέρωση. Αυτά σβύστηκαν 
και μπήκε στην θέση τους η 
"Ελληνική δημοκρατία" που δεί- 
χνη τον αποπροσανατολισμό 
των προσεχών εκλογών. Εμείς 
θεωρούμε ότι δεν άξιζε τον 
κόπο για χάρη αυτού του σκο¬ 
πού να γίνουνε τέτοια ολισθή¬ 
ματα. Έγιναν ολισθήματα όταν 
η Ελλάδα παραιτήθηκε από την 
προπαγανδική πίεση που ασκού¬ 
σε στην Τουρκία ως αδιάλλακτη 
και ως πολεμοκάπηλη. Είναι 
ολίσθημα το ότι δεν χρησιμο¬ 
ποιήθηκε η Ευρωπαϊκή πολιτική. 
Είναι ολίσθημα το ότι πουθενά 
δεν αναφέρεται το σημαντικό 


αυτό σημείο στο Νταβός. Εστω 
και η πιο αφηρημένη και εκλε- 
πτισμένη και η πιο έμμεση ανα¬ 
φορά, στους κανόνες του διεθ¬ 
νούς δικαίου γενικά ή ξέρω γω 
στην συνθήκη του Ελσίνκη ή 
κάτι τέτοιο. 

Η φράση ότι η «Κύπρος μπαί¬ 
νει στο ράφι» είναι εξαιρετικά 
ατυχής. Κανένα ράφι δεν 
χωρεί το Κυπριακό - αυτά είνα 
σαχλαμάρες. Να συζητήσουμε 
για τη Τουρκία και γιατί όχι- Να 
έχουμε φιλικές σχέσεις με την 
Τουρκία- Να συζητήσουμε ορι¬ 
σμένα πράγματα με την Τουρ¬ 
κία- Βεβαίως- Εμείς έχουμε να 
συζητήσουμε ένα μόνο πράγμα 
με' την Τουρκία που είναι η 
οριοθέτηση της υφαλοκριπίδος 
του Αιγαίου. Να κουβεντιάσου¬ 
με πράγματα που αφορούν το 
κλίμα, τις καλές σχέσεις, τις 
φιλικές σχέσεις - γιατί όχι - 
εμείς είμαστε υπέρ φιλικών σχέ¬ 
σεων με όλες τις χώρες. Όμως 
όλα αυτά θα πρέπει να έχουνε 
και σαν κατακλίδα ότι εμείς συ¬ 
ζητάμε επ' αόριστον. Αυτά που 
συζητάμε και που ενδεχομένως 
συμφωνάμε σε λεπτομέρειες - 
αυτά όλα θ' αρχίσουν να υλο¬ 
ποιούνται μόνο όταν θα έχει 
τελειώσει η κατοχή στην Κύπρο 

- ας το πούμε έτσι. Αυτό 
ήτανε το βασικό πράγμα του 
οποίου είμαστε υπέρ, τόχουμε 
βάλει και στην προγραμματική 
μας διακήρυξη - Είναι η βασική 
μας γραμμή και δεν νομίσουμε 
ότι πρέπει να πάει κανείς πίσω. 
Δημιουργήθηκε σύγχιση γι' αυτά 
που έκανε και είπε ο Παπαν¬ 
δρέου. Νομίζουμε ότι είναι και¬ 
ρός να μαζευτούνε πίσω συστη¬ 
ματικά, λογικά, προσεκτικά, 
σοβαρά όλα τα στοιχεία που 
δημιούργισαν σύγχιση και να 
γίνει σαφές ότι η επίσημη, στα¬ 
θερή, σαφής, μόνημη γραμμή 
της κυβέρνησης είναι ότι εάν 
δεν τελειώσει η κατοχή στην 
Κύπρο, όλα τα υπόλοιπα είναι 
δευτερεύοντα. 

- Το Κυπριακό αντιμετωπί¬ 
ζεται είτε μέσα από μια 
συνενόηση Ελλαδο-Κυ- 
πριακή σε κυβερνητικό 
επίπεδο και τελευταίως γί¬ 
νονται προσπάθειες, η 
πρώτη από το ΔΗ ΣΥ για 
μια πανεθνική αντιμετώπι¬ 
ση και στην Ελλάδα και 
στην Κύπρο. Εγώ θα ει- 
σηγούμουν ότι τα κόμματα 
της αριστερός και ιδίως 
της αριστερής αντιπολί¬ 
τευσης με την έννοια ότι 
έχουν περισσότερες δυνα¬ 
τότητες αυτονομίας να 


προσπαθήσουν να διαμορ¬ 
φώσουν ένα κοινό πρό¬ 
γραμμα δράσης σ' ότι 
αφορά το Κυπριακό. 

- Θεωρητικά θα μπορούσα να 
πω οτι είναι πολύ ευκταίο. Δέν 
πολυπιστεύω ότι πρακτίκα μπο¬ 
ρεί να μπορεί να γίνει. Δέν 
είναι όλα τα αριστερά κόμματα, 
αντιπολίτευσης αναγκαστίκα. 

- Κ' εγώ τό ίδιο. Όταν 

χρησιμοποίησα τους 

όρους ,τους χρησιμοποίη¬ 
σα με κάποιο τράβηγμα. 

- Η αριστερά δυστυχώς σήμε¬ 
ρα όσον αφορά τούς διεθνείς 
προσανατολισμούς παραμένει 
ακόμα (αν πάρουμε μαζί τήν ελ¬ 
ληνική καί κυπριακή αριστερά ) 
βαθεία διαιρεμένη. Οι κατευθύν¬ 
σεις τών μεγάλων υπερδυνά- 
μεων παίζουν ένα ρόλο. Τό λέω 
αύτο μέ πίκρα. Εμείς δέν 
έχουμε καμία απολύττως δέ¬ 
σμευση ώς πρός αυτά. Θά 
πρόσθετα όμως σ' αύτο που 
είπα το εξής: επειδή είναι εθνι¬ 
κό ζήτημα (που κι' αυτό έχει το 
ταξικό καί κοινωνικό του περιε¬ 
χόμενο). Επειδή όμως έχει αυτό 
τον έντονο χαρακτήρα που εν¬ 
διαφέρει τον κόσμο, η αριστερά 
θα επρεπε να είναι ικανή να 
προωθήσει λύσεις οι οποιές θα 
μπορούσαν να παλευτούν απ' 
όλες τις δυνάμεις και τότε η 
αριστερά θα είχε κοινωνικό 
ρόλο και θάτανε προτοποριακή 
αριστερά . Καί η λύση θα πρέ¬ 
πει να έχει Ευρωπαϊκό προσα¬ 
νατολισμό. Όχι μία λύση παραί¬ 
τησης όπου οι Ευρωπαίοι θα 
λύσουν για μας το ζήτημα. Δέν 
θα το λύσει κανείς για μάς 
αλλά τέλως πάντων να ξέρουμε 
πού στοχεύουμε με ένα ρεαλι¬ 
στικό τρόπο ώστε σε ένα 
ορατό διάστημα να μπορούμε 
να επιβάλουμε το μίνιμουμ της 
λύσης του Κυπριακού που είναι 
η εξασφάλιση της εδαφικής 
ακεραιότητας και ανεξαρτησίας 
της Κύπρου. Αυτή είναι μία κα¬ 
τεύθυνση που μπορούν να την 
συμμεριστούν κι' άλλες δυνάμεις 
η κάθε μία για τους λόγους 
της και τότε το επίδικο αντικεί¬ 
μενο για την Τουρκία θάταν 
πολύ ακριβό. Δηλαδή η Τουρκία 
να έχει να διαλέξει τελικά και 
με όλα τα κόλπα, τους ελιγ¬ 
μούς, ανάμεσα σε μία πορεία 
εξιχρονισμού που θέλει και που 
είναι ισχυρή καί απο την άλλη 
μιάς δύναμης καθυστερημένης 
όπου το μόνο της πρόβλημα θα 
είναι να έχει μία ένοπλη κατοχή 
ενός κομματιού της Κύπρου. 


Νομίζω ότι δέν θα διάλεγε την 
δεύτερη λύση. 

- Να μιλήσουμε καί λίγο 
για το πώς βλέπεις τήν 
Ελληνοτουρκική φιλία; 

- Δεν έχω κανένα προβλήμα να 
έχουμε Ελληνοτουρκική φιλία. 
Δέν μου αρέσουν αύτα τα σωβι- 
νιστικά, αυτές οι ρατσιστικές 
προκαταλήψεις ενός λάου ενα¬ 
ντίον του άλλου, όμως αυτό 
δεν πρέπει με κανένα τρόπο να 
καλύπτει κρατικούς ελιγμούς. Αν 
μιλάμε για κράτη να μιλάμε για 
διεθνή πολιτική η οποία δεν 
έχει ούτε ρομαντισμούς ούτε 
συναισθηματισμούς. Λυπάμαι που 
το λεω, αλλά μέτρημα, είναι κυ- 
νικός συσχετισμός δυνάμεων. 
Εδω δέν υπάρχει φιλία: Υπάρχει 
ισοζύγιο δυνάμεων και η καλύτε¬ 
ρη φιλία λαών είναι η ζυγισμέ¬ 
νες σχέσεις. 

- Και σε επίπεδό λαών; 

- Αυτό είναι αλλό πράμα. Να 
ξεχάσουμε πολλά πράγματα από 
το παρελθόν, να συγχωρήσούμε 
να Εαναδούμε δρόμους, να 
ανταλλάξουμε σκέψεις, να κάνο¬ 
υμε κοινά πράγματα επιστημονι¬ 
κές δουλειές, αθλητισμός κλπ. 

- Κάτι που με απασχολεί 
σε Κυπριακό επίπεδο - 
Πώς θα σκεφτόσουνα για 
ένα πρακτικό τρόπο 
προώθησης μιάς αξιο¬ 
κρατικής οικοδόμησης 
μίας φιλικής σχέσης; 

- Γ ιατί όχι ; Εγώ θα ήμουν 
υπέρ υπό τον όρο ότι θα γίνει 
με πολλή γεναιοδωρία στήν 
καρδιά και πάρα πολύ υπολογι¬ 
σμό στο μυαλό με την έννοια 
ότι τίποτε δεν πρέπει να 
φτιάχνεται σε συναισθηματική 
και ανθρωπιστική βάση και που 
να οδηγεί τον ένα ή τον άλλο 
σε παγίδα και συγκεκριμένα 
αυτόν που έχει δίκαιο και έχει 
υποστεί το πλήγμα σε αναγνώ¬ 
ριση κρατικών παραχωρήσεων. 
Γϊ αύτο δέν υπάρχει γενική 
συνταγή και κρίνεται κατα περί¬ 
πτωση. Το να οργανώσουμε μία 
γιορτή και να χορέψουμέ μαζί 
είναι καλό, γιατί όχι. Αν είναι 
όμως να σηκώσουμε και τις ση¬ 
μαίες της Κύπρου και του ψευ¬ 
δοκράτους, αυτό δεν είναι συ¬ 
ναίσθημα και φιλία αλλά κρατική 
πράξη. Πάντως αξίζει τον κόπο 
να το δοκιμάσει κάποιος- έγώ 
δεν έχω καμμία αντίρρηση. 

πράσινοι 

δυτικής 

γερμάνιας 


το συνέδριο 
τον ιοννη 




1000 περίπου 
αχτιβιστές των 
Πρασίνων μαζεύ¬ 
τηκαν στη 
Μπαντ- 
ΓκότεσπερΥκ 
για τρεις μέρες 
(17-19 του 
Ιούνη) σ’ ένα 
συνέδριο συζή¬ 
τησης και προ¬ 
βληματισμού που 
ασχολήθηκε κύ¬ 
ρια με τις προ¬ 
οπτικές του κόμ¬ 
ματος στα επό¬ 
μενα χρόνια. 

Στο συνέδριο 
αυτό δεν υπήρ¬ 
χαν ψηφοφορίες 
και δεν λήφθη- 
καν αποφάσεις. 
Αυτό το γεγο¬ 
νός απελευθέ¬ 
ρωσε τους συνέ¬ 
δρους σε ση¬ 
μαντικό βαθμό 
από το άγχος 
των συμμαχιών 
και επέτρεψε 
στις συζητήσεις 
να εξελίσσονται 
χωρίς προσκόμ¬ 
ματα. 


Ι α μέσα μαζικής επικοι¬ 
νωνίας ήθελαν τους 
Πράσινους σε μια κατάστα¬ 
ση βαθύτατης κρίσης, 
άποψη που ομολογουμένως 
μοιράζονταν αρκετοί σύνε¬ 
δροι φτάνοντας στην 
Μπαντ-Κότεσπεργκ. 

Σχηματικά το Κόμμα εμ¬ 
φανιζόταν μοιρασμένο στα 
δύο: από τη μια οι 'φοντα- 
μενταλιστές" ή "φούντις" και 
από την άλλη οι ■ρεαλιστές" 




ή 'ρεαλος’. Οι "φούντις" αντι¬ 
στοιχούν ιστορικά στη 
πρώτη περίοδο οικοδόμησης 
των "Πρασίνων". Τη περίοδο 
αυτή δηλώθηκε απλά μια 
πολιτική η οποία γέμιζε το 
κενό που άφηναν τα παρα¬ 
δοσιακά κόμματα. Ουσιαστι¬ 
κά επρόκειτο τότε μάλλον 
για τη δημιουργία ενός κοι¬ 
νού μετώπου του αντιπυρηνι- 
κού, του ειρηνιστικού, του 
φεμινιστικού κινήματος κΓ 

όλων εκείνων των τοπικών 
επιτροπών που ξεφύτρωναν 
τότε σαν μανιτάρια και που 
ασχολούνταν με τα πιο 
πάνω ζητήματα αλλά και με 
άλλα όπως προβλήματα γει¬ 
τονιάς, υγείας κλπ. 

Ήταν η εύκολη περίοδος. 
Οι "ρεαλος" εμφανίζονται 
μετά το 82-83 οπότε οι 
Πράσινοι έχουν γίνει πια, μια 
υπολογίσιμη κοινοβουλευτική 
δύναμη και εμπλέκονται στο 
παιγνίδι των συμμαχιών και 
των συμβιβασμών με την Σο¬ 
σιαλδημοκρατία κύρια. Ανά¬ 
μεσα στις δύο τάσεις επι¬ 
κρατεί η πόλωση. Οι 
"φούντις" παραμένουν προ- 
σκολημένοι στη προεκλογική 
καθαρότητα της πρώτης 
περιόδου ενώ οι "ρεαλος" 
αντίθετα χτίζουν την πολιτι¬ 
κή τους αποσκοπώντας στη 
συγκυβέρνηση με τους Σο¬ 
σιαλδημοκράτες. Τελικά το 
87 είναι η Σοσιαλδημοκρατία 
που προσανατολίζεται προς 
τους Φιλελεύθερους κι έτσι 
η κυβερνητική επιλογή για 
τους Πράσινους τίθεται 
εκτός ορίζοντος. Στο εξής 
διάφορες νέες ομαδοποιή¬ 
σεις εξελίσσονται αποσκοπώ¬ 
ντας να ξεμπλοκάρουν το 
κόμμα από το αδιέξοδο και 
να του δώσουν νέες προ¬ 
οπτικές. 

Στις δύο πρώτες μέρες 
του συνεδρίου έγιναν διάφο¬ 
ροι κύκλοι συζήτησης που 

Όλοι οι κύκλοι συζήτησης 
βεβαίως διαπερνούνταν από 
την γενική αντίθεση "Φού- 
ντις" και "Ρεάλος'. Για παρά¬ 
δειγμα οι ϋυπάίδ υποστήριξαν 
την εμμονή των Πρασίνων 
στη σοβαρή τιμωρία των βια¬ 
στών. Όπως το προτείνει 
ένα νέο νομοσχέδιο {το 
οποίο ποινικοποιεί και τον 
βιασμό μέσα στο γάμο) ενώ 
οι "ΓΘ 3 Ι 03 " υποστήριξαν πιο 
ελαφρές ποινές. 

Η τρίτη μέρα του συνε- 


νολο των συνέδρωνν. 

Με το τέλος της έγινε 
φανερό ότι η φημολογούμε- 
νη διάσπαση των Πρασίνων 
είναι απίθανη εξέλιξη. Αντίθε¬ 
τα το συνέδριο έδειξε ότι 
υπάρχουν μεγάλα περιθώρια 
σύνθεσης των αντιθέσεων. 
Περιθώρια πραγματικά με 
την έννοια ότι αυτή η σύν¬ 
θεση δεν ήταν αποτέλεσμα 
μόνο του φόβου των δύο 
παραδοσιακών τάσεων να 
βρεθούν εκτός βουλής, (διότι 


αυτού του γεγονότος είναι 
και η εμφάνιση μιας τρίτης 
τάσης στο κόμμα η οποία 
συσπειρώθηκε κάτω από τον 
τίτλο "Αριστερά" (των Πρασί¬ 
νων) και της οποίας το 
ιδρυτικό έγγραφο μάζεψε 
κάπου 300 υπογραφές από 
τους συμμετέχοντες στο συ¬ 
νέδριο. Αν η τάση αυτή επι¬ 
χειρεί μια σύνθεση μέσα στο 
κόμμα των Πρασίνων σλλο 
τόσο επιχειρεί και μια εναλ- 
λαχτική πρόταση τόσο ως 


άκρας αριστερός. 

Βέβαια η εκλογή αντιπρο¬ 
σώπων στις προσεχείς εκλο¬ 
γές μέσα στο κόμμα, θα δεί¬ 
ξει και την αντιστοιχία 
ανάμεσα στο συνέδριο και 
την ολότητα του κόμματος. 
Πάντως οι αχτιβιστές του 
κόμματος καθορίζουν η αντι¬ 
προσωπεύουν συνήθως ικα¬ 
νοποιητικά τις απόψεις του 

συνόλου των Πρασίνων. @ 
κ.α. 


















Με το πιο πάνω τίτλο είναι το κείμενο που 
βρήκαμε στο ” Οβίβηοβ ΙΙρά&ίβ " ( ενα περιοδι¬ 
κό οπλών και πολέμου που εκδίδεται στο Ισ¬ 
ραήλ, τεύχος 89 ). Σ' αυτό το κείμενο κάποιος 
συνταγματάρχης ονόματι ΕυρθΠθ 8οΚουί ειση- 
γείται μια μοντέρνα μέθοδο καταστολής εξεγέρ¬ 


σεων. Το μεταφράσαμε για σας περιληπτικά, 
διατηρώντας κατά το δυνατό το ύφος αυτου 
του κυρίου. Είναι μια καλή μαρτυρία που δείχνει 
τις σκέψεις των Ισραηλιτών στρατιωτικών και 
κατά συνέπεια τις δυσκολίες που αντιμετωπίζει 
το Παλαιστινιακό κίνημα. 




το κ 11_ι_ 


Τ α μέσα μαζικής ενημέρω¬ 
σης είναι μαζικό όπλο και 
στόχος για τους διαδηλω¬ 
τές κάθε είδους. Γι' αυτό ότι 
γίνεται έχει ένα θεατρινιστικό 
στοιχείο. Μια ειρηνική διαδήλω¬ 
ση μπορεί να εξελιχτεί σε δυνα¬ 
μική μόλις εμφανιστεί ένα τη¬ 
λεοπτικό συνεργείο. Σε τέτοιες 
περιπτώσεις η αστυνομία και οι 
στρατοί βρίσκονται σε δύσκολη 
θέση γιατί αντιστοιχούν στη 
σχέση Δαβίδ προς Γολιάθ. 

Οι αρχηγοί των εξεγέρσεων 
έχουν αντιληφθεί αυτό το 
πράγμα και βασικά βρίσκονται 
σε μία ντε-φακτο συμμαχία με 
τα Μέσα Μαζικής Ενημέρωσης. 
Μιά πρώτη σκέψη θάταν να 
μήν επιτρέψουμε στα Μ. Μ. Ε. 
να μπαίνουν στις περιοχές των 
διαδηλώσεων. Όμως αυτό έχει 
ψηλό πολιτικό κόστος. Ετσι ο 
στόχος των δυνάμεων ασφα¬ 
λείας είναι να υποβαθμίζουν τις 
εξεγέρσεις και να ουδετερο- 
ποιούν τις αρνητικές επιπτώσεις 
στην εσωτερική και εξωτερική 
κοινή γνώμη. 

Οι εξεγέρσεις είναι ένα είδος 
πολέμου στον οποίο οι ταραχο¬ 
ποιοί θέτουν τις δυνάμεις 
ασφάλειας στον ελεύθερο κό¬ 
σμο σε αδύνατη θέση. Πώς 

μπορούν οι δυνάμεις ασφαλείας 
στον ελεύθερο κόσμο να κερδί¬ 
σουν την προτίμηση του κόσμου 
Μήπως μπορούμε με την 
εκλεχτική χρησιμοποίηση όπλων 
και την επακριβή εξουδετέρωση 
των αρχηγών να επανανεξισορ- 
ροπησουμε την κατασταση. 

.Ο ρόλος των ηγετών των 

ταραχών είναι να χρησιμοποιή¬ 
σουν ένα γεγονός για να πετύ- 
χουν τα εξής: 

α) Να δείξουν μέσω των Μ. 
Μ. Ε. και ειδικά της τηλεόρα¬ 
σης τους στόχους τους. 

β) Να κερδίσουν την συμπά¬ 
θεια και την υποστήριξη της 

διεθνούς κοινής γνώμης ως 

προς αυτούς τους στόχους. 


γ) Νά ρίξουν το ηθικό των 
εσωτερικών δυνάμεων ασφα¬ 
λείας και να επιρεασουν την κυ¬ 
βερνητική πολιτική, συνδυάζο¬ 
ντας μία εξωτερική και μία 
εσωτερική πίεση. 

δ) Να δημιουργήσουν την ει¬ 
κόνα ενός ακατανίκητου μαζικού 
κινήματος το οποίο μόνο όταν 
επιτευχθούν οι στόχοι του μπο¬ 
ρεί να σταματήσει. 

ε) Να εξασφαλίσουν τον 
έλεγχο με το να απορροφήσουν 
ή να εξουδετερώσουν οποιαδή¬ 
ποτε αντίπαλα στοιχεία μέσα 
στη διαδήλωση. 

στ) Η διαδήλωσή είναι το 
συνηθισμένο μέσο που χρησιμο¬ 
ποιούν οι ηγέτες για να πετύ- 
χουν τους στόχους τους. 

Υπόψη ότι δέν αναφερόμα¬ 
στε στις παθητικές διαδηλώσεις 
αλλά σ' εκείνες που αποσκο- 
πουν να καταστρέψουν τον κα¬ 
νονικό ρυθμό της ζωής. 

Υπάρχουν δυο τύποι εξεγερ- 
σεων: ο ένας είναι αυτός όπου 
χρησιμοποιούνται ένσφαιρα πυ¬ 
ρά κι ο άλλος όπου χρησιμο¬ 
ποιούνται άλλα όπλα, όπως πέ¬ 
τρες, ξύλα κλπ. 

Όταν η εξέγερση δεν χρησι¬ 
μοποιεί ένσφαιρα μέσα αρχές 
ασφαλείας βρίσκονται σε δύσκο¬ 
λη θέση. Σ' αυτή την περίπτω¬ 
ση η καταστολή πρέπει να 
λαμβάνει υπόψη παράγοντες 
όπως η ηθική, τ' ανθρώπινα δι¬ 
καιώματα και το αίσθημα δικαιο¬ 
σύνης ακόμα και των στρατιω¬ 
τών που χρησιμοποιούνται για 
την καταστολή. 

Όμως η σωστή χρησιμοποίη¬ 
ση μιάς αντιδιαδηλωτικής μεθό¬ 
δου απο πειθαρχημένα στρα¬ 
τεύματα ή αστυνομικούς με ξε¬ 
κάθαρες οδηγίες και με τεχνική 
δυνατότητα να χρησιμοποιήσουν 
σκοπευτές ακρίβειας στην κρίσι¬ 
μη στιγμή , επιτρέπει τον απο¬ 
τελεσματικό ελεγχο μιας διαδή¬ 
λωσης που εξελίσσεται σε 
εξέγερση. Όσο πιο εκπαιδευμέ¬ 


νες είναι οι δυνάμεις ασφαλεία- 
ςτόσο πιο μικρές μπορεί να 
είναι. Όχι καλά εκπαιδευμένες 
δυνάμεις προκαλουν την κοινή 
γνώμη γιατί δεν συμπεριφέρο- 
νται επαγγελματικά. 

Η ανάπτυξη και χρήση ειδικά 
εκπαιδευμένης δύναμης απαιτεί 
μια νέα προσέγγιση στο ζήτημα 
του ελέγχου των εξεγέρσεων, η 
οποία πρέπει να επιτυγχάνει 
τρεις στόχους γρήγορα και 
αποτελεσματικά: 

α) Ταχεία απομόνωση της 
ηγεσίας και των πιο τολμηρών 
στοιχείων, έτσι που να σπάζει η 
ορμή του όχλου. 

β) Η επίτευξη αυτού του 
στόχου με τις λιγότερες δυνα¬ 
τές απώλειες ανάμεσα στους 
διαδηλωτές και τους περαστι¬ 
κούς. 

γ) Περιορισμός δημιουργίας 
δραματικών 'η "κινηματογραφι¬ 
κών" σκηνών που ελκύουν την 
προσοχή των τηλεοπτικών συ¬ 
νεργείων. 

Η μέθοδος που χρησιμοποι¬ 
είται είναι ή εξής: Δημιουργία 
τριών ζωνών : η εσωτερική, η 
ενδιάμεση και η εξωτερική. Ο 
εσωτερικός κλοιός δημιουργείται 
απο ειδικές αντιδιαδηλωτικές 
μονάδες. Η αποστολή τους 
είναι να περικυκλώσουν, να απο¬ 
μονώσουν, να αποδιοργανώσουν 
και να διαλύσουν τη διαδήλωση. 
Η πρώτη τους ενέργεια είναι να 
πάρουν θέση 100 μέτρα μακριά 
και περιμετρικά απο την εστία 
της διαδήλωσης. Ο αρχηγός 
αυτής της δύναμης έχει στη 
διάθεση του τ' ακόλουθα τμή¬ 
ματα: 

Τμήμα 1: Ανδρες με αντιδια- 
δηλωτική εξάρτηση: κράνη, 
ασπίδες ολόσωμες και ρόπαλα 
σκούρου χρώματος για να μη 
φαίνονται καλα απο τις κάμε¬ 
ρες. Αυτό το τμήμα περικυκλώ- 
νει τους διαδηλωτές και εξα¬ 
σφαλίζει πληροφορίες για το 


I 

τμήμα 2. 

Τμήμα 2: Αποτελείται απο 
ομάδες 2 ελευθέρων σκοπευτών 
η κάθε μία. Μια απο τις δου¬ 
λειές τους είναι να παίρνουν 
πληροφορίες απο το τμήμα 1. 
Μετά μπορούν να εξουδετερώ¬ 
σουν με πυρά ακρίβειας τους 
πιο ενεργητικούς διαδηλωτές. 
Αυτό γίνεται ως ακολούθως: Ο 
υπεύθυνος καλεί τους διαδηλω¬ 
τές να διαλυθούν μέσω μεγαφώ- 
νου και τους λέει να πάψουν να 
χρησιμοποιούν πέτρες ή άλλα 
αντικείμενα αλλοιώς θα δεχτούν 
ένσφαιρα πυρά. Δεν χρησιμο¬ 
ποιούνται προειδοποιητικά πυρά 
για να μήν δωθέι η εντύπωση 
ότι πρόκειται περί ένοπλής εξέ¬ 
γερσης και για να μην υπάρ¬ 
ξουν τυχαία θύματα. Η προει¬ 
δοποίηση επαναλαμβάνεται 
τρεις φορές. Μετά οι σκοπευ¬ 
τές ρίχνουν στους στόχους 
τους για να τους εξουδετερώ- 
σουν.ίσ.σ. να τους πληγώσουν). 
Μετά επιτίθεται στην ακέφαλη 
διαδήλωση το τμήμα (1). 

Το τμήμα (1) και (2) αποτε¬ 
λούν τον εσωτερικό κλοιό. Ο 
ενδιάμεσος κλοιός αποτελείται 
απο εφεδρείες ως προς τον 
Ιον κλοιό καί ο τρίτος κλοιός 
αποκόπτει τους περαστικούς 


κλπ., απομονώνοντας την δια¬ 
δήλωση. 

Η ομάδα των δυο σκοπευτών 
αποτελείται απο ενα παρατηρη¬ 
τή με κυάλια, για να εντοπίζει 
το στόχο και τον δεύτερο που 
πυροβολεί {με σιγαστήρα). Αυτοί 
μένουν σε αρκετή απόσταση για 
να διατηρούν την ψυχραιμία 
τους. Στόχος είναι να μήν κτυ- 
πούν τα κύρια μέλη του σώμα¬ 
τος, αλλά αυτό στην πράξη 
είναι δύσκολο διότι οι στόχοι 
είναι κινούμενοι. 

Η δουλειά του τμήματος (1) 
(μετά την εξουδετέρωση των 
ηγετών απο το τμήμα (2) )είναι 
να επιτεθεί για να διαλύσει και 
να συλλάβει. Για τις συλλήψεις 
συνεπικουρούνται απο ελαφρο- 
ντυμένους, ευκίνητους και τα¬ 
χείς ανδρες. 

Γελικά οι διαδηλώσεις κατά¬ 
ντησαν ένα είδος ψυχολογικού 


πολέμου. Τα μοντέρνα μέσα 
μαζικής επικοινωνίας και ειδικά 
οι δορυφορικές αναμεταδώσεις 
έδωσαν στις αναρχικές ομάδες 
ένα μοντέρνο όπλο. Επειδή τα 
Μ.Μ.Ε. συνήθως δίνουν ευνοϊκή 
εικόνα για τους εξεγερθέντες, 
οι δυνάμεις ασφαλείας των 
ελευθέρων κρατών, πρέπει να 
αποκτήσουν την δυνατότητα να 
λειτουργούν ως ανωτέρω. Ενα 
πολύ σημαντικό στοιχείο για να 
ανεβάσουν τον επαγγελματισμό 
αυτών των δυνάμεων είναι η 
αποτελεσματική χρησιμοποίηση 
των ομάδων ελευθέρων σκοπευ¬ 
τών. Η χρήση τέτοιων ομάδων 
σαν τμήμα μιας προωθημένης 
μεθοδολογίας στην καταστολή 
των εξεγέρσεων μπορεί να είναι 
και το κλειδί για την εξασφάλι¬ 
ση μιας ευνοϊκής κοινής γνώ¬ 
μης απέναντι στις δυνάμεις κα¬ 
ταστολής.· 

Το κείμενο αυτό είναι η ομιλία 
μου σε εκδήλωση που οργάνω¬ 
σε το περιοδικό μας στη Πύλη 
Αμμόχωστου. Στην ίδια εκδήλω¬ 
ση μίλησε ο Μβίιηηβί Υίεεϊη, για 
την «Τουρκοκυπριακή ταυτότη¬ 
τα στη λογοτεχνία». Την ομιλία 
του Υίεείη θα δημοσιεύσουμε 
στο ερχόμενο τεύχος, στο 
οποίο θα υπάρχει ένα αφιέρωμα 
για τους Τουρκοκυπρίους. Θα 
απαντήσουμε τότε και σε διά¬ 
φορα άρθρα των εφημερίδων 
για την εκδήλωση. 

Κωστής Αχνιώτης 


ατ' αρχή διευκρινίζω ότι αντιλαμ¬ 
βάνομαι την έννοια συλλογική συ¬ 
νείδηση (και το περιεχόμενο της) 
όχι σαν σταθερή και αμετάβλητη και 
φυσικά δεν της αποδίδω διαστάσεις 
φυσικής αρχής. Η συλλογική συνείδηση 
όπως και κάθε έννοια κοινωνική είναι 
μεταβλητή και ακολουθεί τις μεταβαλλό¬ 
μενες ανάγκες μιας κοινωνίας. 

Η μεταβλητότητα αυτή δεν είναι 
βέβαια καθόλου μηχανιστική. Το εποικο¬ 
δόμημα μπορεί να επενεργεί πάνω στη 
κοινωνική εξέλιξη δραστικά. Για παρά¬ 
δειγμα η εμφάνιση της βιομηχανίας δια¬ 
μορφώνει το σύνολο εργάτες που είναι 
δυνατόν να αποτελούν φορέα της ερ¬ 
γατικής συνείδησης. Η εργατική συνεί¬ 
δηση είναι εν δυνάμει κοινή για όλες τις 
χώρες και μπορεί να καθορίσει το σύ¬ 
νολο των εργατών του κόσμου. Φυσικά 
η αντίληψη αυτή είναι μακροσκοπική. 
Άλλα κριτήρια (η επιμέρους συνείδηση 
επενεργούν διαμορφώνοντας ανατιθέμε¬ 
να υποσύνολα). 

Για τις ανάγκες του κειμένου απο¬ 
καλώ Κυπριακή Συνείδηση, τη συνείδη¬ 
ση της Κυπριακής Ανεξαρτησίας. Ο 
φορέας της είναι όσοι Κύπριοι πιστε¬ 
ύουν στην Ανεξαρτησία, όσοι δηλαδή 
αντιλαμβάνονται την Κύπρο και το λαό 
της σαν μια ανεξάρτητη οντότητα και 
επιδιώκουν κατά συνέπεια τη διαφύλαξη 
του ανάλογου πολειτιακού θεσμού, του 
Ανεξάρτητου Κυπριακού Κράτους. 

Βεβαίως η αντίληψη της Κυπρια¬ 
κής Ανεξαρτησίας είναι βασικά ένα 
θέμα το οποίο δεν έχει μελετηθεί ούτε 
ιστορικά ούτε κοινωνιολογικά, ούτε πολι¬ 
τικά, κι αυτό ισχύει και για τις δύο κοι¬ 
νότητες. Κι είναι απόλυτα φυσικό μιας 
και από τη δεκαετία του 50 και εδώ 
υπερίσχυσαν σε απόλυτο βαθμό η συ¬ 
νείδηση της Ένωσης και του ταξίμ. 
Παρά την αποδοχή μιας ούτω καλού¬ 
μενης Ανεξαρτησίας το 60, οι ηγετικές 
ομάδες των δύο κοινοτήτων ήταν (ή 
συμπεριφέρονταν ως να ήταν) ενωτικές 
ή ταξιμ-ικές. Επομένως μόνο αυτή τη 
πτυχή της ιστορίας πρόβαλαν με την 
αντίστοιχη φυσικά ιδεολογική αντιμετώπι¬ 
ση της. Είναι ενδειχτικό το πόσο πα¬ 
ραγνωρισμένη είναι ακόμα και τώρα στα 
σχολεία η ιστορία των Ελληνοκυπρίων 
για παράδειγμα 

Έτσι δεν είναι εύκολο να αντιλη- 
φθούμε που το ΚΚΚ στήριζε την ανθε¬ 
νωτική του στάση. Σας διαβάζω ένα 
απόσπασμα. 

'.,.το ΚΚΚ θεωρεί καθήκον του να 
διαμαρτυρηθεί ’μεθ' όλων των δυνά¬ 


μεων του, εν πρώτοις εναντίον της 
τοπικής Αγγλικής κυβερνήσεως η 
οποία δια της αδιαφορίας της συ¬ 
ντείνει εις την όξυνσιν των φυλετικών 
μισών μεταξύ των κατοίκων της Κύ¬ 
πρου και κατόπιν εναντίον των πλα¬ 
στών ηγετών του τόπου οι οποίοι 
ομίλησαν και θα ομιλήσουν εν ονό- 
ματι του Κυπριακού λαού. ΚΑΤΩ Η 
ΕΝΩΣΗ - ΖΗΤΩ Η ΑΝΕΞΑΡΤΗ¬ 
ΣΙΑ ΤΗΣ ΚΥΠΡΟΥ - ΖΗΤΩ ΤΟ 
ΠΡΟΛΕΤΑΡΙΑΤΟ ΟΛΟΥ ΤΟΥ ΚΟ¬ 
ΣΜΟΥ", (Νέος Ανθρωπος, 25.4.1925) 
Βλέπουμε πάντως ότι η Ανεξαρτη- 
σιακή αντίληψη συνδιαζόταν ήδη με 
την προσπάθεια της αποφυγής διακοι- 
νοτικών αντιθέσεων. 

Δεν υπάρχει βέβαια αμφιβολία ότι 
από τότε μέχρι την κατηγορηματική 
αποδοχή του Ένωση και μόνον 
Ένωση’ από το ΑΚΕΛ ύστερα από 25 
περίπου χρόνια αμφιταλαντεύσεων, το 
λαϊκό αίσθημα της Ελληνοκυπριακής 
κοινότητας προσανατολιζόταν όλο και 
πιο δυνατά προς την Ελλάδα. Η Τουρ- 
κοκυπριακή μειοψηφία φαίνεται ότι ακο¬ 
λουθούσε τις εξελίξεις καθυστερημένα 
και τελικά είναι μέσα και μετά από τον 
αγώνα της ΕΟΚΑ. Πάντως όταν το 
ΑΚΕΛ στρέφεται προς την Ένωση, το 
Τροτσκ. Κόμμα Κύπρου (πούταν μια 
μικρή κομμουνιστική οργάνωση) εξασκεί 
εναντίον του δριμεία κριτική, αντιλαμβα- 
νόμενο την ανεξαρτησία σαν αυτοκυ¬ 
βέρνηση των καταπιεσμένων τάξεων και 
χωρίς να αναφέρεται στην Τουρκοκυ- 
πριακή κοινότητα. Διαβάζω ένα από¬ 
σπασμα: 

■ΣΥΝΤΡΟΦΟΙ, 

Η φετεινή Πρωτομαγιά ας μας βρει 
σας επάλξεις του αγώνα για το πέ¬ 
ρασμα της εξουσίας στα χέρια του 
λαού μας, για την ΑΥΤΟΚΥΒΕΡΝΗ¬ 
ΣΗ. Η προδοτική εγκατάλειψη του 
συνθήματος της Αυτοκυβέρνησης 
από μέρους της σταλινικής ηγεσίας 
και η υιοθέτηση του συνθήματος 
της Ενωσης πρέπει να μας κάνει να 
συνέλθουμε. Το αφιόνισμα της 
"Ενωσης’ πρέπει να το σταματήσου¬ 
με εμείς οι ίδια. Να εξαναγκάσουμε 
τους κακή τη μοίρα ηγέτες των ερ¬ 
γατικών μας οργανώσεων να μπούνε 
στον ορθό δρόμο της εξυπηρέτη¬ 
σης των εργατικών συμφερόντων. 
Αν αρνηθούνε, να τους παραμερί¬ 
σουμε και να τραβήξουμε μπροστά, 
με μια καινούργια, μαχητική, ταξικά 
συνειδητή και αποφασιστική ηγεσία, 
για τον αγώνα για το πέρασμα της 


εξουσίας στα χέρια των εργατών - 
αγροτών. Η Ένωση" δεν μπορεί να 
μας προσφέρει ούτε καλύτερους 
όρους δουλειάς, ούτε καλύτερα με¬ 
ροκάματα, ούτε το κοινωνικό ξε- 
σκλάβωμα μας να μας εξασφαλίσει. 
Μονάχα την αλλαγή των αλυσίδων 
μας θα μας φέρει. Τίποτε περισσό¬ 
τερο, τίποτε ολιγώτερο. 

ΕΡΓΑΤΕΣ, ΑΓΡΟΤΕΣ, ΚΑΤΑ- 
ΠΙΕΖΟΜΕΝΟΙ, 

Εμπρός στον αγώνα για χειραφέ¬ 
τηση μας. Στον αγώνα για τις οικο¬ 
νομικές και πολιτικές διεκδικήσεις 
μας. Στον αγώνα για την καλυτέρευ¬ 
ση των όρων δουλειάς και πς Κοι¬ 
νωνικές Ασφαλίσεις. Γ\ια το άνοιγμα 
δουλειών για τους ανέργους. Για 
ανεργιακά επιδόματα. Για την οργά¬ 
νωση και την ταξική συνειδητοποίη- 
ση όλων των καταπιεζομένων. Για 
την ΑΥΤΟΚΥΒΕΡΝΗΣΗ. Για μια 
Κυβέρνηση Εργατών - Αγροτών, 
που να πονεί τον εργάτη και να 
προστατεύει τον αγρότη. Για την 
πλέρια εθνική και κοινωνική μας απε¬ 
λευθέρωση." 

Σ' αυτό το κείμενο δεν γίνεται ανα¬ 
φορά στους Τουρκοκύπριους. Όμως 
στις δημοτικές εκλογές από τους υπο¬ 
ψήφιους του κόμματος αυτού προβάλ¬ 
λεται η ιδέα αναλογικής εκπροσώπησης 
των Τουρκοκυπρίων και παράλληλα κα¬ 
ταπολεμείται το αίτημα της Ένωσης με 
το αίτημα της Αυτοκυβέρνησης. Το αί¬ 
τημα της Ένωσης θεωρείται αίτημα εξ' 
ολοκλήρου αστικό, (Εργάτης 15 του 
Μάη, 1949) (σ.σ. βλ. ολόκληρο το κεί¬ 
μενο στη στήλη «αρχείο» του περιοδι¬ 
κού) 

Πάντως η οργάνωση των Τροτσκι- 
στών διασπάται και δυαλύεται λίγο αρ¬ 
γότερα. Ένας από τους λόγους είναι 
και το ότι ένα μέρος των μελών του γί¬ 
νεται ενωτικό καθώς μαρτυρούν τα κεί¬ 
μενα συζήτησης που βλέπουμε στα τε¬ 
λευταία τεύχη του. 

Συνοπτικά βλέπουμε ότι πριν από 
τη δεκαετία του 50, η Ελληνοκυπριακή 
αριστερά τείνει αμφιταλαντευόμενη να 
θέλει ανεξαρτησία χωρίς πάντα να την 
αντιθέτει πάντα στην ένωση) και συν- 
διάζει το αίτημα αυτό με μια έντονη ερ¬ 
γατική πολιτική (δεν είναι τυχαίο που οι 
τελευταίοι εργατικό αγώνες έγινα τότε) 
και μια αντίληψη του κινδύνου που 
εμπερεχόταν μέσα σε μια πιθανή δια- 
κοινοτική αντίθεση (και ασφαλώς άλ¬ 
λους λόγους π.χ. γεωπολιτικούς). 

Δεν ξέρω αν και εσείς όπως κι εγα» 



θεωρείτε ότι η ιστορία έμπραχτα δικα¬ 
ίωσε τους φόβους των αριστερών της 
εποχής. 

Πάντως ενω η Ελληνοκυπριακή 
κοινότητα εν σώματι ψηφίζει Ένωση και 
μόνο Ένωση" το 1950 και ολόκληρη η 
δεκαετία δεν αφήνει χώρο για τίποτα 
άλλο, υποθέτω ότι και ανάμεσα στην 
αστική τάξη υπόκωφα υπάρχουν σκέ¬ 
ψεις για ανεξαρτησία, διότι ασφαλώς 
δεν μπορεί νάναι τυχαία που ο Μακά¬ 
ριος δίνει τη γνωστή εκείνη συνέντευξη 
το 1957 ή που το εθνικό συμβούλιο 
της εποχής συμμετέχει έστω και δυσα¬ 
νασχετώντας στις συνομιλίες της Ζυρί¬ 
χης και του Λονδίνου. 

Κάνοντας ένα απολογισμό της δε¬ 
καετίας του 50, μπορούμε συνοπτικά να 
πούμε ότι ολόκληρο το επαναστατικό 
δυναμικό του κυπριακού λαού Τουρκοκυ¬ 
πρίων και Ελληνοκυπρίων σπαταλήθηκε 
για να περιθωριοποιηθεί η συνειδητή 
συμμετοχή της εργατικής τάξης, για να 
κτιστεί η διακοινοτική σύγκρουση και για 
να δοθεί όχι η αυτοκυβέρνηση, ούτε η 
Ένωση αλλά η εξάρτηση. 

Γϊ αυτό η Κυπριακή Συνείδηση 
είναι συνέχεια μια μόλις γεννημένη συνεί¬ 
δηση. Δεν ξεπέρασε ποτέ τη πρώτη 
βρεφική ηλικία Κατά συνέπεια το πρό¬ 
σωπο της είναι σημαδεμένο από τη 
θλίψη των βαθειών γηρατειών, και το 
κύριο αίσθημα που μπορεί να νοιώσει 
είναι ο αβέβαιος πόνος της ύπαρξης. 
Η Κυπριακή Συνείδηση υπάρχει κατα¬ 
πατημένη ανάμεσα στα πόδια των αντι¬ 
πάλων της πούναι πιασμένοι σε μια ατέ¬ 
λειωτη μάχη σώμα με σώμα. Από το 
ύψος του εδάφους όπου ευρίσκεται 
τους βλέπει σαν πελώριους γίγαντες. 
Παρά τα συνεχή ποδοπατήματα η Κυ¬ 
πριακή Συνείδηση σώζεται μόνο από το 
γεγονός ότι κανείς από τους γίγαντες 
δεν επικυριαρχεί ολοκληρωτικά. Αλλοιώς 
η Κυπριακή Συνείδηση θα χανόταν. 

Η Κυπριακή Συνείδηση νομίζει ότι 
είναι αδύνατη. Γι' αυτό παίζει το ψόφιο 
κοριό, περιμένοντας καλύτερες μέρες. 

Η Κυπριακή Συνείδηση είναι αδύνα¬ 
τη και ταπεινή. Το ξέρει και δεν μπαίνει 
στη μάχη. Αρκείται να καγχάζει την 
αδυναμία των πολύ πιο ισχυρών της 
αντιπάλων που παρ' όλα αυτά είναι κι 
αυτοί αδύναμοι να επιβάλουν τη δική 
τους τάξη πραγμάτων. Στα αυτιά της 
οι φωνές τους ηχούν σαν κενολογία 
και φανφαρονισμός. 

Η Κυπριακή Συνείδηση έχει την 
υπεροψία των περιθωριακών. 

• κ.α. 

β' μέρος (συνέχεια απο το 
προηγούμενο τεύχος) 

Εχουμε δει ότι οι Εθνικιστικές ιδέες 
αρχίζουν να έρχονται στη Κύπρο με το 
κίνημα Αττατούρκ, αλλά ο σπόρος του 
Εθνικιστικού κινήματος που ρίχνεται το 
30 αρχίζει να αποδίδει καρπούς μέσα 
στη δεκαετία του 40, για να ολοκληρω¬ 
θεί σε ένα πραγματικό εθνικιστικό κίνημα 
στα μέσα της δεκαετίας του 50. 

Μέχρι το 1956, οι στόχος της άρ- 
χουσας τάξης των Τουρκοκυπρίων συ¬ 
νοψιζόταν στη διατήρηση τους στά¬ 
τους κβό της Αγγλικής διακυβέρνησης. 
Επρόκειτο για μια αρνητική τοποθέτηση 
απέναντι στο εθνικό στόχο της Ενω¬ 
σης, και που δεν είχε καμιά απήχηση 
στη λαϊκή βάση. Η μάζα των Τουρκο¬ 
κυπρίων ήταν σχεδόν εντελώς αδιάφο¬ 
ρη τόσο απέναντι στο αίτημα της 
Ενωσης όσο και απέναντι στη πολιτική 
γενικά. 

Η ειρηνική ζωή και συνεργασία ανά¬ 
μεσα στις δύο κοινότητες, ανάμεσα 
στους ανθρώπους των πόλεών μας και 
των χωριών, συνεχιζόταν παρά τα συν¬ 
θήματα της Ενωσης ή του στάτους 
κβό που διεκδικούσαν οι ηγεσίες των 
δύο κοινοτήτων. 

Το σύνθημα του στάτους κβό ήταν 
σαν ένας στόχος υλοποιημένος ο 
οποίος δεν μπορούσε να εμπνεύσει μια 
κοινότητα για οποιαδήποτε κινητοποίη¬ 
ση. Ιδιαίτερα μέχρι το 1931 οι Τουρκο¬ 
κύπριοι κατείχαν αυτό, που η ηγεσία 


τους διεκδικούσε, και δεν αισθανόταν 
ότι το δεδομένο αυτό απειλείτο σοβαρά 
από τους Ελληνοκύπριους. Ο στόχος 
της διατήρησης του υπαρκτού, οδηγεί 
στη παγείωση μιας δεδομένης κατά¬ 
στασης πραγμάτων και στη απραξία, 
αφού κάθε κίνηση μπορεί να διασαλεύ¬ 
σει τα λιμνάζοντα νερά και να θέσει σε 
αμφισβήτηση την υπάρχουσα κατάστα¬ 
ση. Ενόσω η Ενωση είναι υπόθεση ψη¬ 
φισμάτων, ομιλιών, άρθρων και αποστο¬ 
λών στο εξωτερικό, οι υποστηρικτές 
του στάτους κβό ακολουθούν την ίδια 
"πλατωνική· τακτική. Ετσι η μάχη δίνεται 
υπεράνω των μαζών και έξω από τη 
σφαίρα της καθημερινότητας. Ετσι, η 
συνείδηση των Τουρκοκυπρίων διαμορ¬ 
φώνεται σε αντίθεση με εκείνην των 
Ελληνοκυπρίων. 

Βέβαια όταν ο στόχος της Ενωσης 
παίρνει μορφή κινήματος, το 1931 και 
μετά το Δεύτερο Παγκόσμιο πόλεμο γί¬ 
νεται μια μαχητική διεκδίκηση με λαϊκή 
συμμετοχή, η άρχουσα τάξη των Τουρ¬ 
κοκυπρίων προσπαθεί να τη μιμηθεί. Αυ¬ 
τό δεν είναι εύκολο γιατί οι Εθνικιστικές 
ιδέες του Κεμαλισμού και οι σχέσης 
ανάμεσα στην Ελλάδα και τη Τουρ¬ 
κία, μετά την Λωζάνη, οδηγούν τους 
Νεότουρκους στη Κύπρο, σε συνεργα¬ 
σία με τους Ελληνοκύπριους και σε 
σκληρή στάση απέναντι στους Αγ¬ 
γλους. Πρώτο αποτέλεσμα αυτού είναι 
η από κοινού απόρριψη του προϋπολο¬ 
γισμού του 1929 που ο κυβερνήτης 
παρουσιάζει στο Νομοθετικό Συμβούλιο 
του 1926. Το 1930 ο Τουρκοκύπριος 
Νεότουρκος βουλευτής προσθέτει τη 
ψήφο του σ' αυτές των Ελληνοκυπρίων 

και ανατρέπει την ισορροπία στο Νομο¬ 
θετικό Συμβούλιο. Γ Γ αυτό οι Βρεττανοί 
θα διαμαρτυρυθούν στην Αγκυρα που 
θα σπεύσει να υποδείξει στους Τουρκο¬ 
κύπριους Νεότουρκους ότι Κεμαλισμός 
σημαίνει Αγγλοφιλία. 

Με το τέλος του πολέμου η υπόθε¬ 
ση του στάτους κβό αρχίζει σ' ένα 
βαθμό να γίνεται λαϊκή υπόθεση, αφού 
φαίνεται πλέον ότι η Ενωση δεν είναι 
ακατόρθωτη. 

Αυτή τη περίοδο καταβάλλονται οι 
πρώτες προσπάθειες για τη πολιτική 
οργάνωση των Τουρκοκυπρίων, κάτι 
που είναι αναγκαίο, για να επιτευχθεί η 
κινητοποίηση της μάζας. Η λαϊκή μάζα 
όμως, κυρίως οι εργάτες, είναι οργανω¬ 
μένοι στην ίδια συντεχνία με τους Ελ¬ 
ληνοκύπριους: στη Παγκύπρια Συνομον- 
σπονδία Εργατών (Π.Σ.Ε.). 

Από το 1942 ο Άγγλος Κυβερνήτης 
της Κύπρου, φαίνεται να ανησυχεί για 
την ανάπτυξη του εργατικού κινήματος 
και την ενότητα που παρουσιάζει. Ζητά 
από το Λονδίνο να του επετραπεί να 
πάρει μέτρα κατά του συνδικαλισμού, 
αλλά τόσο η παράδοση των Άγγλων 
στο τομέα αυτό όσο και η συμμαχία 
τους με τη Σοβιετική Ενωση τους κάνει 
να διστάζουν. Ενας τρόπος μόνο απο¬ 
μένει πλέον στους αποικιοκράτες για 
την εξασθένηση του εργατικού κινήμα¬ 
τος: η διάσπαση του. Και αυτή θα επι- 
χειρηθεί πάνω σε ιδεολογική βάση (Δε- 
ξιάς-Αριστεράς με ΣΕΚ-ΠΕΟ) και σε 
εθνική βάση {Ελληνες-Τούρκους), εκμε¬ 
ταλλευόμενοι το στόχο της Τουρκοκυ- 
πριακής άρχουσας τάξης, σε μια στιγ- 

μή όπου αυτός εσύμπιπτε με τα βρετ- 
τανικά συμφέροντα. 

Η ανάπτυξη του Τουρκοκυπριακού 
Εθνικισμού, έφερνε σε σύγκρουση τον 
Εθνικό στόχο με ένα άλλο στόχο που 
προϋπήρχε και σαν ιδέα και σαν κίνημα: 
τον κοινωνικό στόχο. Κάθε κοινωνία πέ¬ 
ραν των εθνικών και θρησκευτικών θέτει 
και ορισμένους κοινωνικούς στόχους, οι 
οποίοι ξεκινώντας από την κοινωνικο¬ 
οικονομική πραγματικότητα, και διεκδικώ- 
ντας την άμεση επίλυση ορισμένων 
προβλημάτων της καθημερινότητας, 
προβάλλουν (άμεσα ή έμμεσα) για υλο¬ 
ποίηση, ένα ιδεώδες κοινωνικής δικαιο¬ 
σύνης, περικλύομενο, ήδη, στην αρχή 
της διεκδίκησης. 

Για την υλοποίηση ενός τέτοιου 
στόχου βρίσκουμε Τουρκοκύπριους συν¬ 
δικαλιστές από το 1932 στη πρώτη 
συντεχνία υποδηματεργατών Λευκωσίας, 
ενώ το 1939 στη Συντεχνία Μεταλ- 
λορύχων Σκουριώτισσας, Μαυροβούνιου 
και Απληκιού, που στεγάζεται στο οίκη¬ 
μα της Χαββά Χανούμ Παρπέρ Αχμέτ 
στη Λεύκα. Σύμφωνα με το άρθρο 49 
του καταστατικού του Σωματίου, 5 μέλη 
από τη δεκαπενταμελή επιτροπή είναι 
Τουρκοκύπριοι. 

Πιο πριν όμως το κομμουνιστικό Κόμ¬ 
μα Κύπρου (ΚΚΚ) και αργότερα το Αρ- 
γοτικό Κόμμα, το 1924-25 θέτουν τις 
βάσεις για μια συνεργασία των δύο κοι¬ 
νοτήτων, σε οργανωμένη πολιτική μορ¬ 
φή και πάνω σε συγκεκριμένα ζητήμα¬ 
τα. Το ΚΚΚ προβάλλει τον αντι- 
αποικιακό αγώνα στην βάση ενός κοι¬ 


νού μετώπου που αφού φέρει την αυ¬ 
τονομία της Κύπρου θα οδηγήσει στο 
Σοσιαλισμό. Ο Ρωσσίδης στο βιβλίο του 
"Η Πολιτική του Αγροτικού Κόμματος" 
αναφέρει ότι το κόμμα, του είχει αναθέ¬ 
σει όπως σε συνεργασία με ένα Τουρ¬ 
κοκύπριο της εκλογής του, καταρτήσει 
κοινό κατάλογο Ελλήνων και Τούρκων 
υποψηφίων βουλευτών για τις εκλογές 
του Οκτώβρη του 1925, όπου οι Ενω- 
τικοί υποψήφιοι ηττήθηκαν. 

Το αποτέλεσμα των εκλογών αυτών 
επέτρεψε για πρώτη φορά τη κατάθε¬ 
ση κοινής αντιφώνησης Ελληνοκυπρίων 
και Τουρκοκυπρίων μελών του Νομοθετι¬ 
κού Συμβουλίου στη προσφώνηση του 
Κυβερνήτη, αποφεύγοντας κάθε ανα¬ 
φορά στο ζήτημα της Ενωσης και δί¬ 
δοντας έμφαση στη κατάργηση του 
φόρου υποτελείας, "της δεκαετίας" και 
στη βελτίωση κοινωνικών και οικονομικών 
συνθηκών για τους αγρότες και εργά¬ 
τες. 

Αυτή η κοινωνική προσέγγιση όπως 
και οι συνδικαλιστικές θέσεις της ΠΣΕ 
δημιουργούσαν προβλήματα στους εθνι¬ 
κιστικούς στόχους των αρχουσών τά¬ 
ξεων, κυρίως της Τουρκοκυπριακής, η 
οποία θα κινηθεί δραστήρια για τη διά¬ 
σπαση της ΠΣΕ. 

Μιλώντας στις 17 Σεπτέβρη του 
1944 ο συνδικαλιστής ηγέτης Αντρέας 
Ζιαρτίδης, κρίνει τις προσπάθειες για τη 
διάσπαση του εργατικού κινήματος σαν 
αποτέλεσμα του φόβου της τάξης των 
μεγαλατσιφλικάδων και των αστών Νεο- 
τούρκων από τα αποτελέσματα των τε¬ 
λευταίων Δημοτικών εκλογών και της 
θέλησης των Εθνικιστών να οργανω¬ 
θούν εκμεταλλευόμενοι τη παραχώρηση 
περισσοτέρων πολιτικών ελευθεριών. 

Τον ίδιο χρόνο δήμιουργούνται επτά 
Τουρκικές Συντεχνίες οι οποίες όμως 
δεν έχουν παρά 436 μέλη. Η ΠΣΕ πα¬ 
ρά τη διαφωνία της στο φυλετικό δια¬ 
χωρισμό των εργατών, διατηρεί και 
αναπτύσσει σχέσεις με τις Τουρκικές 
Συντεχνίες, οι οποίες για πολιτικού λό¬ 
γους, δηλώνουν σε κάθε ευκαιρία ότι 
δεν αναγνωρίζουν το Τουρκικό Γ ραφείο 
της ΠΣΕ. Γεγονός που προκαλεί της 
αντίδραση των Τουρκοκυπρίων εργατών 
μελών της ΠΣΕ οι οποίοι διαμαρτύρο¬ 
νται για τις σχέσεις που αυτή αναπτύσ¬ 
σει με τις Τουρκικές συντεχνίες. 

Το Γενάρη του 1948, η ΠΣΕ υπο¬ 
γράφει συμφωνία με τη Κεντρική Επι¬ 
τροπή των Τουρκικών Συντεχνιών, η 
οποία πέρα από τη διακύρηξη της θέ¬ 
λησης τους να διεξάγουν από κοινού 
τους εργατικούς αγώνες, διαδηλώνει 
στο άρθρο 4 την κοινή απόφαση για 
"μελέτη του ζητήματος της στενότε¬ 
ρης σύσφιξης των φιλικών σχέσεων 
της Ελληνικής και Τουρκικής Κοινότη¬ 
τας της Νήσου!" 


Η πολιτική διάσταση του ζητήματος 
διαγράφεται στο άρθρο/6 όπου οι δυο 
συντεχνίες καταδικάζουν το φυλετικό μί¬ 
σος και τη φυλετική διάκριση απ' οπου¬ 
δήποτε και αν προέρχεται, σαν όπλο 
στα χέρια των εκμεταλλευτών για τη 
διάσπαση της εργατικής τάξης και τη 
διατήρηση της κάτω από την οικονομι¬ 
κή εκμετάλλευση και τη κοινωνική κατα¬ 
πίεση. Η ταξική αυτή αντίκριση, παρου¬ 
σιάζει τη διάσπαση μέσα από το ταξικό 
κάτοπτρο θέτωντας σε διαλεκτική σχέ¬ 
ση τον αγώνα για κοινωνική απελευθέ¬ 
ρωση και τη προσπάθεια διατήρησης 
της καταπίεσης. Φαίνεται καθαρά ότι 
αυτή τη περίοδο ο μόνος πόλος ενό¬ 
τητας του Κυπριακού λαού στο σύνολο 
του, είναι η επιδίωξη υλοποίησης ενός 
κοινονικού στόχου. Η ΠΣΕ, και στη συ¬ 
νέχεια η ΠΕΟ, δίνει μεγάλη σημασία σ' 
αυτό το ζήτημα και κάνουν συστηματι¬ 
κή δουλειά διαφώτισης τόσο προς 
τους Τουρκοκυπρίους εργάτες με εκδό¬ 
σεις στη Τουρκική γλώσσα, όσο και 
προς τους Ελληνοκύπριους τους 
οποίους παροτρίνει να καταπολεμίσουν 
της υποτίμηση προς τους Τουρκοκύ¬ 
πριους εργάτες την οποία χαρακτηρίζει 
σαν 'σωβινιστική κληρονομιά". 

Όμως τα πράγματα έχουν ήδη τρο¬ 
χοδρομηθεί. Το 1948 ενώ στις απερ¬ 
γίες των Μεταλλορύχων το εργατικό κί¬ 
νημα παρουσιάζεται ενωμένο, οι Τουρ¬ 
κοκύπριοι εθνικιστές οργανώνουν μαζική 
διαδήλωση στι 28 Νιόβρη του ιδίου 
χρόνου και στο τηλεγράφημα που απο- 
στέλλεται προς το Τούρκο Πρωθυ¬ 
πουργό, τον καλούν να παρεμποδίσει 
την Ενωση, ή την αυτονομία της Κύ¬ 
πρου, γιατί αυτό θα σημαίνει τον αφανι- 
σμό της Τουρκοκυπριακής κοινότητας. 

Είναι η πρώτη φορά που εμφανίζεται 
το επιχείρημα του "κινδύνου" και της 
"απειλής" που η ένωση περικλύει για 
τους Τουρκοκύπριους. Η κινδυνολογία 
θα γίνει πλέον ένα σημαντικό χαρτί στα 
χέρια των Τουρκοκυπρίων Εθνικιστών, οι 
οποίοι αδυνατούν σαν διαφορετικοί να 
εμφυσήσουν στις μάζες τα εθνικιστικά 
τους αισθήματα και να πετύχουν την 
ρήξη ανάμεσα στις δύο κοινότητες. 

Είναι αυτονόητο ότι σε περιόδους 
"εθνικής απειλής", οποιοσδήποτε συνερ¬ 
γάζεται με τους "επιβολείς" αποτελεί ένα 
"εθνικό προδότη". Αυτή η φορτισμένη 
συναισθηματική λογική θα βοηθήσει πο¬ 
λύ στην απόσπαση των Τουρκοκυπρίων 
εργατών από τη ΠΕΟ. 

Ετσι μέχρι το 1950 δυναμώνει η τά¬ 
ση της αποχώρισης Τουρκοκυπρίων, 
γεγονός που θα ανακοπεί στη περίοδο 
1952-55 σαν αποτέλεσμα της ανάπτυ¬ 
ξης κοινών κινητοποιήσεων και διεκδική¬ 
σεων της ΠΕΟ και των Τουρκικών Συ¬ 
ντεχνιών. Το 1954 χαρακτηριστικά η 
Τουρκική συντεχνία υποδηματεργατών 
συγχωνεύεται στη κλαδική συντεχνία 


14 


15 




που είναι ενταγμένη στη δύναμη της 
ΠΕΟ. 

Σε ομιλία του τον Απρίλη του 1955, 
ο συνδικαλιστής ηγέτης Αντρέας Ζιαρ- 
τίδης, κάνει μια προσπάθεια να διαγρά¬ 
ψει τη διεθνή διάσταση του Κυπριακού 
όπως διαμορφώνεται με τις εξωτερικές 
επεμβάσεις οι οποίες όλο και γίνονται 
πιο έντονες με τη Τριμερή Διάσκεψη 
του Λονδίνου. Υποστηρίζει ότι "η Ενό¬ 
τητα της εργατικής τάξης, είναι προς 
ώφελος των εργατών αλλά ενυσχύει και 

το Παλλαϊκό Μέτωπο",.που οι ενδο- 

κυπριακές αντιδραστικές δυνάμεις" και 
"ο ιμπεριαλισμός" για δικά του συμφέρο¬ 
ντα προσπαθεί να το διασπάσει". 

Με την συμβολή των Βρεττανών η 
ιδέα του Ταξίμ γίνεται κινητήρια δύναμη 
και προσδίδει δυναμική αντιπαράθεσης 
στο Τουρκοκυπριακό Εθνικιστικό κίνημα, 
την ίδια στιγμή που η Ορθόδοξη Εκ¬ 
κλησία και η άρχουσα τάξη των Ελλη¬ 
νοκυπρίων οργανώνει τον ένοπλο αγώ¬ 
να για την Ενωση. Το Κυπριακό (πολύ 
γρήγορα) από διμερές γίνεται τριμερές 
πρόβλημα με κάθε μέρος να αγωνίζεται 
σε δύο μέτωπα. Και αυτό το Γόρδιο 
δεσμό μόνο η βία μπορεί να λύσει. Σ’ 
αυτό το διαχωριστικό παιχνίδι ανάμεσα 
στην Ενωση και τη Διχοτόμηση τόσο 
το ΑΚΕΛ όσο και η ΠΕΟ, τάσσονται 
υπέρ του Εθνικού στόχου της αυτοδιά- 
Θεσης-Ένωσης. Αυτό φαίνεται, σύμφω¬ 
να με τη ΠΕΟ, να μην ενοχλούσε τους 
Τουρκοκύπριους συνδικαλιστές. Βέβαια 
όσο κι αν ευσταθούσε αυτό πρόσφερε 
και επιχειρήματα στους Τουρκοκυπρίους 
εθνικιστές για αποδυνάμωση του κοινω¬ 
νικού στόχου και ταύτισή του με την 
εξυπηρέτηση του Ελληνικού Εθνικού 
στόχου. 

Οι Τουρκοκύπριοι εθνικόφρονες, με 
τη βοήθεια και υποκίνηση των Άγγλων 
και μέσα στις νέες συνθήκες, χαρά- 
σουν μια νέα στρατηγική βασισμένη σε 
δύο άξωνες. Θα επιδίωκαν πλέον την 
δυναμική σύγκρουση με τους Ελληνοκύ¬ 
πριους και την αποκοπή κάθε σχέσης 
μαζί τους ενώ ταυτόχρονα θα επεδίω- 
καν να εμπλέξουν πιο δυναμικά τη 
Τουρκία στο Κυπριακό, πράγμα που 
επεδίωκαν και οι Βρεττανοί. Η Αγκυρα 
λόγω σχέσεων με την Αγγλία υποστήρι¬ 
ζε το στάτους κβό μέχρι τη Τριμερή 
Διάσκεψη του 1955, όπου απαντώντας 
θετικά σπι Βρεττανική πρόσκληση και 
εκμεταλλευόμενη το τραγικό λάθος της 
Ελληνικής Κυβέρνησης σαν ενδιαφε- 
ρόμενη χώρα με δικές της διεκδική¬ 
σεις. 

Το Αύγουστο του 1955, ο Δρ. Κου- 
τσιούκ σε μια προσπάθεια του να εμ- 
πλέξει πιό δυναμικά την Τουρκία, αλλά 
συνάμα να ευαισθητοποιήσει τον Τουρ¬ 
κικό λαό πάνω στο Κυπριακό μετατρέ- 
ποντας το σε Παντουρκικό ζήτημα, κα- 
λούσε με επιστολή του τον Πρόεδρο 
του κόμματος ' Η Κύπρος είναι Τουρκι¬ 


κή," Χικμέτ Μπίλ, να εξασφαλήσει κινη¬ 
τοποίηση και συλλαλητήρια στο έδα¬ 
φος της " Μητέρας Πατρίδας", γιατί 
αυτά θα ήταν πολύ χρήσιμα. 

Βέβαια η Τουρκία για δικούς της 
πλέον λόγους, αρχίζει να δείχνει ζωη¬ 
ρό ενδιαφέρον για το Κυπριακό εξοπλί¬ 
ζοντας τις τρομοκρατικές οργανώσεις 
και ενισχύοντας ιδεολογικά το εθνικιστι¬ 
κό Τουρκοκυπρακό κίνημα. Είναι το τέ¬ 
λος της Κεμαλικής πολιτικής φιλοσο¬ 
φίας του ορισμού των συνόρων του 
Τουρκικού κράτους-έθνους και η αρχή 
νέων επεκτατικών στόχων, που σ' ένα 
μεγάλο βαθμό εξυπηρετούσε το εθνικι¬ 
στικό κίνημα των Τ/Κ. Η αμφίδρομη 
σχέση που χαρακτήριζε τις σχέσεις 
ανάμεσα στην Αγκυρα και του Τ/Κ 
εθνικιστές παρουσιάζεται πολύ καθαρά 
το 1959 όταν η Αγκυρα φαίνεται να εί¬ 
χε αποφασίσει να μην επιμένει, στην 
διάσκεψη της Ζυρίχης, στο αίτημα για 
μια έστω συμβολική παρουσία αριθμού 
Τούρκων στρατιωτών στη Κύπρο γιατί 
η Ελλάδα αρνείτο επίμονα. Ο Ντεκτάς 
αντέδρασε μπροστά σ' αυτή τη προ¬ 
οπτική και ανακοίνωσε ότι δεν θα δί¬ 
σταζε να έρθει σε ανοικτή ρήξη με τη 
Τουρκική Κυβέρνηση. Αυτό ανάγκασε 
τον Ζορλού να πιέσει την Ελλάδα για 
να υπαναχωρήσει πάνω στο θέμα αυτό 
όπως και έγινε. Αρκετές είναι οι φορές 
που "μητέρες πατρίδες" (Ε/Κ εθνικι- 
στές-Ελληνική Κυβέρνηση) αναγκάστη¬ 
καν απ' τους εθνικιστές της Κύπρου να 
ακολουθήσουν σε δρόμους που δεν 
ήταν μέσα στα πλαίσια της δικής τους 
πολιτικής. 

Σ' αυτό το στάδιο της ιστορίας οι 
Τουρκοκύπριοι εθνικόφρωνες έχουν 
απόλυτη ανάγκη απεικόνισης του δια- 
χωριστικού στόχου. Ο διαχωρισμός 
πρέπει να πάρει φόρμα και σχήμα για ν' 
αρχίσει να βιώνεται από το λαό. Αυτό 
θα επιχειρηθεί στις 2 Ιουνίου το 1955 
όταν οι Τουρκοκύπριοι, μέλη των Δημο¬ 
τικών Συμβουλίων, αποφασίζουν να πα¬ 
ραιτηθούν, σε ένδειξη διαμαρτυρίας για 
την "αδιαφορία των Ελλήνων Δημάρ¬ 
χων στα τουρκικά συμφέροντα και δι¬ 
καιώματα". Τρία χρόνια αργότερα γίνεται 
ακόμα ένα βήμα πιο μπροστά, στις 22 
Απρίλη του 1958 με την ανακοίνωση 
της ίδρυσης χωριστών Τουρκικών Δη¬ 
μαρχείων και καλώντας τους Τουρκοκυ¬ 
πρίους να μην πληρώνουν φόρους στα 
υπό Ελληνοκυπριακό έλεγχο Δημαρ¬ 
χεία. 

Για να πετύχουν όμως οι αποσχηστι- 
κές αυτές ενέργειες πρέπει οι Τουρκο¬ 
κύπριοι να πεισθούν ή να εξεναγκα- 
στούν. Η δράση της ΕΟΚΑ και οι νε¬ 
κροί Τουρκοκύπριοι επικουρικοί, δίνουν 
το αναγκαίο ελατήριο στη ΤΜΤ, για τη 
διοργάνωση των διακοινοτικών συγκρού¬ 
σεων του 50 και 58 (που στον όρκο 
της καθορίζει σαν στόχο τους Ελ¬ 
ληνες και παρενθετικά, αν χρειαστεί 


τους Κουμμουνιιστής και τους Άγγλους), 

Οι νεκροί των συγκρούσεων με την 
απουσία τους βαραίνουν πλέον τη μνή¬ 
μη των ανθρώπων των δύο κοινοτήτων 
και σημαδεύουν συναισθηματικά το μυα¬ 
λό, εμποδίζοντας την ήρεμη σκέψη να 
κρίνει, σε δύσκολους καιρούς. 

Αυτή η τραγική εξέλιξη επιτρέπει 
στον Δρ. Κουτσιούκ να εγκαινιάσει στις 
17 Ιούλη του 57 στην Κωνσταντινού¬ 
πολη, το νέο σύνθημα που οι Τουρκο¬ 
κύπριοι εθνικιστές θα χρησιμοποιήσουν 
για πολλά χρόνια. Το σύνθημα όπ "η 
συμβίωση Ελληνοκυπρίων και Τουρκοκυ¬ 
πρίων είναι αδύνατη". 

Παρά τις διακοινοπκές συγκρούσεις, 
τα συνθήματα ότι "όλοι οι Ελληνες είναι 
ενωτικοί, όλοι οι Έλληνες είναι εχθροί", 
εντούτοις η ΠΕΟ διατηρεί το 1958 
στη δύναμη της γύρω στις 3,500 μέλη 
Τουρκοκύπριους ενώ οι Τουρκικές Συ¬ 
ντεχνίες έχουν μόνο 1,137 μέλη. 

Οι Τουρκοκύπριοι συνδικαλιστές που 
είναι οργανωμένοι στη ΠΕΟ καθώς επί¬ 
σης και αρκετοί διανοούμενοι αριστεροί, 
δημοσιογράφοι ή πολιτικοί όπως ο Ιχ- 
σάν Αλή, δουλεύουν για την διακοινοτι- 
κή συνεργασία και ειρηνική συμβίωση. 
Αυτή_η πολιτική τους καθιστά στόχο 
της ΤΜΤ και των Τούρκων εθνικιστών 
ηγετών, τους οποίους κατηγορούν για 
διάσπαση και υπεύθυνους για τις διακοι- 
νοτικές συγκρούσεις. Η αντιμετώπιση 
των αντιεθνικιστών Τουρκοκυπρίων και 
το φίμωμα τους δεν ήταν εύκολο να 
επιτευχθεί, αλλά ήταν εύκολο να δικαιο¬ 
λογηθεί οποιαδήποτε πράξη εναντίον 
τους. 

Το Τουρκικό περιοδικό "Κιμ" σε άρ¬ 
θρο τους στις 24 Αυγούστού το 1960 
σκιαγραφεί πολύ σωστά τη στρατηγική 
της Τουρκοκυπριακής ηγεσίας απέναντι 
στους μη εθνικιστές. Η Τουρκοκυπριακή 
ηγεσία, γράφει, υποστηρίζει όπ "πρέπει 
πάσει θυσία να διατηρήσουμε την εθνι¬ 
κή μας ενότητα και αλληλεγγύη, προ¬ 
σπαθώντας έτσι να σιγήσουν τους αντι- 
φρονούντες, και όταν δεν το κατα¬ 
φέρνουν τους αποκαλούν "προδότες". 

Αφού δεν ταυτίζονται και δεν υπηρε¬ 
τούσαν τον εθνικό στόχο ήταν "Φιλέλ¬ 
ληνες" και "προδότες". Κατά συνέπεια 
"οι Τουρκοκύπριοι εθνικόφρονες είχαν 
εθνικό χρέος να καθαρίσουν την κοινό¬ 
τητα τους από τους προδότες". Αρχι¬ 
σε έτσι ένα κύμα από εκτελέσεις και 
απόπειρες δολοφονιών που ανάγκασε 
τη ΠΕΟ να κλείσει τέλος του 1958 το 
Τουρκικό Γ ραφείο που διατηρούσε μέ¬ 
χρι τότε. 

Η πηγή όμως των αισθημάτων φι¬ 
λίας είναι η καθημερινή ζωή και οι 
επαγγελματικές και κοινωνικές σχέσεις 
που αυτή δημιουργεί. Δεν ήταν αρκετό 


1 


να κτυπηθεί το κίνημα που ήταν φο¬ 
ρέας του κοινωνικού στόχου ικανό να 
φράξει το δρόμο στα διαμελιστικά σχέ¬ 
δια. 

Ρίχνοντας λοιπόν το σύνθημα "Από 
Τούρκο σε Τούρκο" και τιμωρόντας 
σκληρά όσους παραβαίνουν αυτή την 
αρχή, έβαλαν τέρμα, για ένα πολύ με¬ 
γάλο διάστημα σε κάθε προσπάθεια και 
πιθανότητα ανάπτυξης ενός κοινού 
στόχου που να μην είναι εξωγενής. 

Αφού πέτυχε τη μονολιθικότητα στη 
Τουρκοκυπριακή κοινότητα με τη τρο¬ 
μοκρατία, η ΤΜΤ, έμπαινε πλέον ο άμε¬ 
σος στόχος της γεωγραφικής απεικόνι¬ 
σης του ιδεατού στόχου της διχοτόμη¬ 
σης. Τα γεγονότα του 1958 χρησιμο¬ 
ποιήθηκαν για μια μερική μετακίνηση 
Τουρκοκυπριακού πληθυσμού, από μικρά 
τουρκικά αμιγή και μεικτά χωριά προς 
μεγάλα Τουρκοκυπριακό χωριά, σαν 
απόδειξη της θέσης του Κουτσιούκ όπ 
"η συμβίωση Ελληνοκυπρίων και Τουρκο¬ 
κυπρίων είναι αδύνατη". 

Αυτή η μετακίνηση που σε πολύ με¬ 
γάλο βαθμό ολοκληρώθηκε το 1967, 


Στρόβολος 7.8.88 
Αγαπητό Εντός 

Έχω προσέξει στις τελευταίες 
σου εκδόσεις τις δημοσιεύσεις 
της Εκδοτικής Ομάδας Εργατι¬ 
κή Δημοκρατία, και επειδή δεν 
γνωρίζω αυτήν την ομάδα, και 
ακόμα επειδή δεν είμαι σε θέση 
να κατανοήσω τι εννούν, και 
τέλος γιατί εκφράζονται στην 
Ελληνική - μια καθόλου δενιστι- 
κή γλώσσα -, που ίσως να μην 
αντιλαμβάνομαι πλήρως, θα σε 
παρακαλούσα να δημοσιεύσεις 
το παρακάτω ερωτηματολόγιο - 
ή ςυίζ για τους διεθνιστές - 
μπας και φωτιστεί λίγο και το 
δικό μου μυαλό. 

1) Ο Λένιν έχει πεθάνει - το 
ίδιο και ο Μάρξ 
ΟΡΘΟ/ΛΑΘΟΣ 

2) Οποιοσδήποτε Έλληνας Κύ¬ 
πριος αγωνίζεται για επιστροφή 
στο σπίτι που γεννήθηκε ανήκει 


όπου 50% τη Τουρκοκυπριακής κοινό¬ 
τητας ζούσαν στο 1.6% του Κυπρια¬ 
κού εδάφου, έδωσε στον διαχωρισμό 
φυσική και γεωγραφική υπόσταση. 

Η ύπαρξη δύο εθνικών στόχων με 
εξωκυπριακά σημεία αναφοράς, έπαιρνε 
σιγά σιγά μορφή στο γεωγραφικό και 
δημογραφικό χαρακτήρα της Κύπρου, 
με αποκορύφωμα το μεγάλο διαχωρισμό 
του 1974, που επέβαλε η Τουρκική ει¬ 
σβολή. 

Η πολιπκή που αναγκάστηκε να 
ακολουθήσει η Κυπριακή Κυβέρνηση, 
τη περίοδο 1960 και μετά η έλλειψη 
επαφής ανάμεσα σπς δυό κοινότητες 
και η οικονομική δυστυχία που επικρα¬ 
τούσε στους Τουρκοκυπριακούς θύλα¬ 
κες, ήταν συνθήκες πολύ ευνοϊκές για 
την ανάπτυξη και ενδυνάμωση του Το- 
υρκοκυπριακού εθνικισμού. 

Παρά το γεγονός ότι η Τουρκοκυ- 
πριακή ηγεσία προωθεί το 1967-68 
διοικητικά και νομικά μέτρα για τη διχο¬ 
τόμηση, με την ανακήρυξη της "Τουρ- 
κοκυπριακής Διοίκησης", που ήταν 
προάγγελος του χωριστού "κράτους", 
τα χρόνια που ακολούθησαν δημιούρ¬ 
γησαν κάποιες ελπίδες επιστροφής σε 
ομαλές συνθήκες. Το 1971 περίπου 
2,000 Τουρκοκύπριοι επέστρεψαν στα 
σπίπα τους ενώ ένας πολύ μεγάλος 


στην "αντιδραστική αστική τά¬ 
ξη" - 

ΟΡΘΟ/ΛΑΘΟΣ 

3) Ελληνοκύπριος πατριώτης εί¬ 
ναι εκείνος που αγωνίζεται για 
το δικαίωμα των Τουρκοκυπρίων 
να έχουν το δικό τους κράτος. 
ΟΡΘΟ/ΛΑΘΟΣ 

4) Σωστός διεθνιστής είναι 
εκείνος που αγωνίζεται για τη 
δημιουργία ανεξάρτητου κράτο¬ 
υς των καταπιεσμένων Αράβων 
της Λεμεσού. 

ΟΡΘΟ/ΛΑΘΟΣ 

5) Στις 15/7/74 έγινε στην Κύ¬ 
προ πραξικόπημα, οργανωμένο 
από την χούντα που κυβερνού¬ 
σε την Ελλάδα. 

ΟΡΘΟ/ΛΑΘΟΣ 

6) Στις 20/7/74 έγινε στην Κύ¬ 
προ Τουρκική εισβολή. 
ΟΡΘΟ/ΛΑΘΟΣ 

7) Τα Τουρκικά στρατεύματα ευ¬ 


άριθμός εργατών εργοδοτούνταν ή συ¬ 
νεργάζονταν με Ελληνοκύπριους. Η αρ¬ 
νητική όμως στάση της Άγκυρας και 
της Τουρκοκυπριακής εθνικισπκής ηγε¬ 
σίας δεν επέτρεψαν στα μέτρα προ¬ 
σέγγισης της Κυπριακής Κυβέρνησης 
να έχουν το επιδιωκόμενο αποτέλεσμα 

Όταν δημιουργήθηκε το Ανεξάρτητο 
Κυπριακό κράτος, ενώ ήταν προορισμέ¬ 
νο να παίξει ένα ρόλο στη δημιουργία 
και ενότητα της τάξης από την οποία 
δεν ήταν αποξενωμένο, όπως λέει ο 
0Γ3ΐϊΐδα, εντούτοις ο εθνικός διαχωρι¬ 
σμός και ο εγκλωβισμός των Τουρκοκυ¬ 
πρίων, στέρησε την Τουρκοκυπριακή 
αστική τάξη από το μέσο που θα την 
ανέπτυσσε και θα την καθυστούσε ηγέ- 
τιδα τάξη. 

Η ήδη υπάρχουσα διαφορά στην 
ανάπτυξη των δύο αστικών τάξεων το 
1960, αυξάνεται χρόνο με τον χρόνο 
και γίνεται ένα σημαντικό τροχοπέδι και 
στις σημερινές ακόμα προσπάθειες για 
επαναπροσέγγιση και για ενοποίηση του 
Κυπριακού κράτους και της Κυπριακής 
αγοράς. 

γ.λ 


σβολής χαρακτηρίστηκαν γενικά 
σαν διεθνιστική απελευθερωτική 
δύναμη. 

ΟΡΘΟ/ΛΑΘΟΣ 

8) Οι Τούρκοι στρατιώτες ήταν 
ιδιαίτερα προσεχτικοί και σκό¬ 
τωσαν μόνο μη διεθνιστές, γυ- 

ναικόπεδα και άλλους. 
ΟΡΘΟ/ΛΑΘΟΣ 

10) Οι μαύροι της Νότιας Αφρι¬ 
κής δεν είναι πραγματικοί διε- 
θνιστές - επαναστάτες γιατί 
εξεγείρονται ενάντια στο κατα¬ 
πιεστικό καθεστώς των λευκών 
και όχι ενάντια στους δικούς 
του αστικούς ηγέτες, όπως για 
παράδειγμα τον Νέλσων Μοντέ¬ 
λα. 

ΟΡΘΟ/ΛΑΘΟΣ 
Αντε γειά μας! 

Φιλικά 

Γιάννος Ιωάννου 

Η Ρωσσική 
Ορθόδοξη 
Εκκλησία και 
η Κύπρος 

(Ανασκόπηση των εκκλησία- 
στικο-λογοτεχνικών σχέσεων) 

Εισαγωγικό σημείωμα Α. Τηλλυρίδη 


Η μελέτη που κυκλοφόρησε πρόσφατα με τον πιο 
πάνω τίτλο στα Ρωσσικά είναι καρπός πολλής έρευνας 
του Αρχιμανδρίτη και καθηγητή στη Θεολογική Ακαδη¬ 
μία του λένινγκραντ π. Αυγουστίνου Νικιτίν, ενός λα¬ 
μπρού επιστήμονα και θεολόγου της Ρωσσικής Ορθο¬ 
δόξου Εκκλησίας. Το κίνητρο της συγγραφής αυτής 
της μελέτης είναι η επέτειος των χιλίων χρόνων του 
βαπ άσματος των Ρώσσων που εορτάζεται φέτος με 
ιδιαίτερη μεγαλοπρέπεια στη Σοβιετική Ένωση. 

Ο συγγραφέας χωρίζει την μελέτη του στα εξής κεφά¬ 
λαια: 

1; Η ΚΥΠΡΟΣ ΚΑΙ ΤΟ ΚΡΑΤΟΣ ΤΟΥ ΚΙΕΒΟΥ 
Σ' αυτό το κεφάλαιο αναφέρεται στα έργα του Αγίου 
Επιφανίου (367-403) που μεταφράστηκαν στα Ρωσσικά 
και αγαπήθηκαν από τον Ρωσσικό λαό. Στη συνέχεια 
αναφέρεται στο οδοιπορικό του ηγουμένου Δανιήλ ο 
οποίος επεσκέφθηκε την Κύπρο τον δωδέκατο αιώνα. 
Χαρακτηριστικά γράφει ο Δανιήλ: "...Από τη Χίο μέχρι 
τη μεγαλόνησο Κύπρο είναι 200 βέρστια. Η Κύπρος 
είναι νησί των μεγιστάνων και σ' αυτή ζει πλήθος αν¬ 
θρώπων όπου υπάρχει αφθονία όλων των αγαθών. Το 
νησί έχει 24 επισκοπές, αλλά μόνο μια Μητρόπολη... 
"Στο ίδιο οδοιπορικό γίνεται αναφορά στους Κυπρίους 
Αγίους. Η μαρτυρία αυτή του Δανιήλ θεωρείται η 
πρώτη αναφορά στην ιστορία των ρωσσοκυπριακών 
σχέσεων. Γίνεται αναφορά επίσης σ' ένα άλλο οδοιπο¬ 
ρικό αυτή τη φορά του Μου αιώνα και ανήκει στον 
Αρχιμανδρίτη Αγρεφίνο. 

1. Η ΚΥΠΡΟΣ ΚΑΙ Η ΡΩΣΣΙΑ ΣΤΟ 15ο-16ο ΑΙΩ. 
Και εδώ σημαντική πηγή στις σχέσεις των δύο χωρών 
είναι το οδοιπορικό του μοναχού Ζωσιμά (1419-1422) 
"... ο μοναχός Ζωσιμάς αναφέρει στοιχεία τα οποία 
φανερώνουν τις εκκλησιαστικές και πολιτικές αλλαγές 
που συνέβηκαν στη διάρκεια της κυριαρχίας στη Κύπρο 
της δυναστείας των Λουζινιανών... Αντίθετα με τους 
προγενέστερους του από τη Ρωσσία, ο μοναχός Ζωσι¬ 
μάς κατάφερε να παραμείνει στη Κύπρο αρκετά μεγάλο 
χρονικό διάστημα. Αυτό του επέτρεψε να επισκεφθεί 
το περίφημο μοναστήρι του Κύκκου, που ιδρύθηκε επί 
της εποχής του Βυζαντινού αυτοκράτορα Αλέξιου Κομ- 
νηνού. Ενδιαφέρο για την περίοδο αυτή είναι η πληρο¬ 
φορία της επίσκεψης στη Ρωσσία κάποιου Κύπριου που 
ονομαζόταν Ευφίμιος και ίσως να είναι η πρώτη μαρτυ¬ 
ρία κατοίκου της Κύπρου στη Ρωσσία. Επίσης έχουμε 
και μια ακόμα επίσκεψη Ρώσσου προσκυνητή στη 
Κύπρο του μοναχού Βαρσανουφίου Τον 16ο αιώνα οι 
ρωσσο-κυπριακές εκκλησιαστικές σχέσεις συνεχίζουν ν' 
αναπτύσσονται. Στα χρονικά αναφέρονται αντιπρόσω¬ 



ποι του κυπριακού κλήρου, για παράδειγμα, ο Κύπριος 
επίσκοπος Δαμασκηνός ο οποίος μαζί με άλλους ορθό¬ 
δοξους Ιεράρχες της Ανατολής υπέγραψε το χάρτη 
επί βασιλείας του Ιβάν Δ(1561). 

Σπι διάρκεια της Τουρκοκρατίας οι επισκέψεις των 
Ρώσσων δυσκολεύουν την κατάσταση. Έχουμε μόνο 
την αναφορά των προσκυνητών Τρίφωνα Κορομπεϊνι- 
κωφ και Γιούρι Γκρέκοβα. Εδώ αναφέρεται επίσης η 
εκλογή του Πατριάρχη Μόσχας Ιγνατίου (1605-1606) 
που σύμφωνα με ιστορικές πηγές ήταν Κύπριος. 

3. Η ΚΥΠΡΟΣ ΚΑΙ Η ΡΩΣΣΙΑ ΤΟ 17ο ΑΙΩ. 

Στη περίοδο αυτή που ήταν η πιό δύσκολη για τους 
Κύπριους δεν έχουμε επισκέψεις Ρώσσων αλλά Κυ¬ 
πρίων στη Ρωσσία που πήγαιναν για να ζητήσουν βοή¬ 
θεια και προστασία. Επισκέπτες Κύπριοι προέρχονταν 
από τα μοναστήρια ως επί το πλείστον π.χ. του Αρ¬ 
χαγγέλου Μιχαήλ και Γαβριήλ, του Αγίου Νικολάου, του 
Αγίου Μάμαντα κ.α. Σημαντική πρέπει να θεωρηθεί και 
η επίσκεψη του Αρχιεπισκόπου Κύπρου Παρθενίου το 
1642. Γίνεται επίσης αναφορά στη τιμή που έδιναν οι 
Ρώσσοι στη Παναγία την Κυπριακή, η οποία κοσμούσε 
πολλούς ναούς στη Ρωσσία. 

4. Η ΚΥΠΡΟΣ ΚΑΙ Η ΡΩΣΣΙΑ ΚΑΤΑ ΤΟ ΠΡΩΤΟ 
ΗΜΙΣΥ ΤΟΥ 18ου ΑΙΩΝΑ 

Με την αποκατάσταση των σχέσεων Ρωσσίας, Ευρω¬ 
παϊκών δυνάμεων και Τουρκίας άρχισαν Ρώσσοι προ¬ 
σκυνητές να φθάνουν στη Κύπρο καθ' οδόν προς τους 
Αγίους Τόπους. Στην αρχή γίνεται αναφορά στο ταξι¬ 
διωτικό του Ιερομόναχου Ιππόλυτου Βισιένσκυ (1708). 
Δίνει περιγραφές και αριθμών μοναστηρίων στη Κύπρο 
όπως επίσης και πληροφορίες για τα λείψανα του 
Αγίου Λαζάρου. Γράφει επίσης για τα προνόμια της 
Κυπριακής Εκκλησίας που δόθηκαν από τον Αυτοκρά¬ 
τορα Ζήνωνα. Ένας άλλος προσκυνητής της ίδιας πε¬ 
ριόδου είναι ο βιοτέχνης Ματφέϊ Νετσιάγιεφ που 

"...μιλά και για ορισμένες δυσκολίες που ο Ιδιος συνά¬ 
ντησε κατά τη παραμονή του στη Κύπρο, όπου οι κά- 
τοικοι-χρισπανοί συνεχώς αισθάνονταν πάνω τους το 
ζυγό τών αλλόθρησκων κατακτητων..." Το 1722 επε- 
ακέφθηκαν την Κύπρο οι ιερομόναχοι Σίλβεστρος και 
Νικόδημος. 

5. Η ΔΡΑΣΗ ΤΟΥ Β.Γ. ΜΠΑΡΣΚΥ ΣΤΗΝ ΚΥΠΡΟ 
{1728-1736} 

Ο Μπάρσκυ είχε την τύχη να επισκεφθεί την Κύπρο 
τρεις φορές: το 1726, το 1727 και το 1734-36. Είναι 
γνωστές οι πληροφορίες που μας δίνει ο Μπάρσκυ για 
τα Μοναστήρια,* τον κλήρο, τον λαό και το κλίμα της 
Κύπρου. Σημαντική ήταν η προσφορά του Μπάρσκυ 
όταν προσκλήθηκε από τον Αρχιεπίσκοπο Φιλόθεα να 
διδάξει τη Λατινική γλώσσα στη Σχολή της Λευκωσίας. 
Ήταν επίσης μάρτυρας μιας μεγάλης επιδημίας της πα¬ 
νούκλας. "... Ο Κυπριακός κύκλος των ταξιδιωτικών του 
Μπάρσκυ είναι υψίστης επιστημονικο-ιστορικής σημα¬ 
σίας. Σήμερα, που τα περισσότερα μοναστήρια της Κύ¬ 
πρου, έπαψαν να υπάρχουν, οι αντιγραφές και τα σκί¬ 
τσα του Μπάρσκυ είναι η μοναδική ιστορική μαρτυρία 
αυτόπτη μάρτυρα για τις Μονές αυτές..." 

6. Η ΚΥΠΡΟΣ ΚΑΙ Η ΡΩΣΣΙΑ ΣΤΑ ΤΕΛΗ ΤΟΥ 
18ου ΑΙΩΝΑ ΚΑΙ ΑΡΧΕΣ ΤΟΥ 19ου ΑΙΩΝΑ 

Είναι μια πολύ σημαντική περίοδος γιατί με τον τερμα¬ 
τισμό του ρωσσοτουρκικού πολέμου η Ρωσσία απέκτη¬ 
σε* το δικαίωμα να ορίζει Προξένους σε διάφορα μέρη 
της Οθωμανικής Αυτοκρατορίας και φυσικά στη Κύπρο 
(1784-1786). Εχουμε και πάλι επισκέπτες από την 
Ρωσσία όπως τον Μ.Γ. Κακόβτσεφ που μιλά για την 
ιστορία της Κύπρου. Το 1793 επεσκέφθηκε ίο νησί ο 
ιερομόναχος Μελέτιος ο οποίος μας δίδει θαυμάσιες 
εικόνες από την επίσκεψη του. "... Καθ' οδό προς το 
Κύκκο ο ιερομόναχος Μελέτιος σταματούσε για να ξε¬ 
κουραστεί σε χριστιανικούς συνοικισμούς που το καιρό 
της τουρκοκρατίας πολύ σπάνια συναντούσες σ’ εκεί¬ 
νες τις απομακρυσμένες περιοχές του νησιού. Περι- 
γράφοντας ένα απ’ αυτούς τους οικισμούς, ο ιερομό¬ 
ναχος Μελέτιος παρατηρεί ότι η εκκλησία που 
βρισκόταν εδώ "ήταν νεόκτιστη κι όμορφη και στο τρο- 
ύλλο είχε ένα σταυρό. Αυτό το χριστιανικό σύμβολο 
που το είδα για πρώτη φορά πάνω σε εκκλησία στη 
Τουρκία, μ’ ενθουσίασε...*. Μιλά στη συνέχεια για το 
μοναστήρι του Κύκκου και τη θαυματουργό εικόνα της 
Παναγίας. 

Το 1804 επεσκέφθηκαν την Κύπρο δυο ευγενείς οι Βι- 
σνιακώφ και Νοβικώφ. Στις σημειώσεις τους βρίσκουμε 
ενδιαφέρουσες πληροφορίες για την καθημερινή ζωή 
και τις παραδόσεις των Κυπρίων, "...ωστόσο ο συγγρα¬ 
φέας με ικανοποίηση σημειώνει τη ζωτικότητα της Ορ¬ 
θόδοξης Εκκλησίας της Κύπρου, οι καλύτεροι αντιπρό¬ 
σωποι της οποίας κατόρθωσαν ν' οντισταθούν στην 
αλλόθρησκη επίδραση, και βασίζονταν στα μοναστήρια 
σαν το στήριγμα της Ορθοδοξίας". 

7. Η ΚΥΠΡΟΣ ΚΑΙ Η ΡΩΣΣΙΑ ΤΟΝ 19ο ΑΙΩΝΑ 

Ο Α.Σ. Νόρωψ επεσκέφθηκε τη Κύπρο και μιλά για τη 
Λεμεσό όπου τιμάται ιδιαίτερα η μνήμη του Αγίου Ιωάν¬ 
νη του Ελεήμονα. Μας ομιλεί επίσης για τον Απόστο¬ 
λο Βαρνάβα και το ιστορικό της ανεύρεσης του λειψά¬ 
νου του. Το 1835 επεσκέφθηκε τη Κύπρο ο ιερο¬ 
μόναχος Ανίκητος που ήταν Πρίγκηπας προτού μπει σε 
μοναστήρι. Η παραμονή του εδώ ήταν σύντομη και μη 
ευχάρηστ© γιατί επικρατούσε επιδημία πανούκλας. Το 
1837 επεσκέφθηκε ξανά την Κύπρο όπου μας πληρο¬ 
φορεί άτι προσκύνησε τα οστά του Αγ. Λαζάρου στη 
Λάρνακα. Τον ίδιο χρόνο πέθανε στην Αθήνα και τά¬ 
φηκε στο Αγιο Όρος. 

Το 1849 επεσκέφθηκε το νησί ο Ρώσσος ποιητής και 
κριτικός Π.Α. Βιαζέμσκυ (1792-1878). Ενα χαρακτηριστι¬ 
κό από την επίσκεψή του εδώ είναι και οι εξής σκέ¬ 
ψεις του: "... Ο κλήρος του μοναστηριού του Αγίου Λα¬ 
ζάρου, ο οποίος μετά “την ανάστασή του έζησε και πέ¬ 
θανε στη Κύπρο, μου έδωσε μια σημείωση.... Κατά την 


είσοδό μου στο μοναστήρι κτύπηααν τη καμπάνα, αλλά 
με παρακάλεσαν, σε περίπτωση που οι τουρκικές 
αρχές θα έκαναν έρευνα γι’ αυτή χη παράβαση, να πω 
ότι έφερα τη καμπάνα ως δώρο στο μοναστήρι, κι όπ 
είχαμε κάνει μια δοκιμή. 

Από το 1863 άρχισε από την Θεολογική Ακαδημία της 
Μόσχας η έκδοση των έργων του Αγ. Επιφανίου. Πολ¬ 
λοί ιστορικοί άρχισαν να μεταφράζουν επίσης ιστορικά 
έργα περί Κύπρου. Το 1895 επεσκέφθηκε τη Κύπρο ο 
Ρώσσος επιστήμονας Γ. I Σμιρνώφ ο οποίος έκανε μια 
λεπτομερή μελέτη στο ψηφιδωτό της Αγγελόκτιστης 
στο Κίτι. Μάλιστα το 1907 έφθανε στη Κύπρο ο ζω¬ 
γράφος Ν. Κ, Κλούγκε ο οποίος έκανε αντίγραφο του 
ψηφιδωτού σε ακουαρέλλα. Ενας άλλος μελετητής ο 
Φ. I. Σμιτ ύστερα από βαθειά έρευνα κατέληξε στο συ¬ 
μπέρασμα άτι "η πιο πιθανή ημερομηνία ανέγερσης της 
εκκλησίας στο Κίτι σύμφωνα με γενικής φόσεως ιστορι¬ 
κές σκέψεις είναι το δεύτερο ήμισυ του 8ου αιώνα". 
Ενας άλλος Ρώσσος ειδικός σε θέματα αγιογραφίας 
είναι ο Ν. Π. Κοντακώφ που κι αυτός ασχολήθηκε με 
το ίδιο θέμα, 

Ο Γ. I Σμιρνώφ έκανε επίσης έρευνες στην εκκλησία 
της Παναγίας της Κανακαρίας που σύμφωνα με τις 
εκτιμήσεις τού το ψηφιδωτό που βρίσκεται εκεί ανήκει 
στο τέλος του 5ου αρχές του 6ου αιώνα» 

8, Ο! ΟΡΘΟΔΟΞΕΣ ΕΚΚΛΗΣΙΕΣ ΤΗΣ ΡΩΣΣΙΑΣ 
ΚΑΙ ΤΗΣ ΚΥΠΡΟΥ ΚΑΤΑ ΤΗΝ ΣΥΓΧΡΟΝΗ ΠΕ¬ 
ΡΙΟΔΟ 

Αρχίζει με την εκκλησιαστική κρίση που δημιουργήθηκε 
ύστερα από τον θάνατο του Αρχιεπισκόπου Κύπρου 
Σωφρονίου. Ο Πατριάρχης Κωνσταντινουπόλεως ζήτη¬ 
σε από "Γην Εκκλησία της Ρωσσίας να αναγνωρίσει σαν 
αρχιεπίσκοπο Κύπρου τον Μητροπολίτη Κυρηνείας Κύ¬ 
ριλλο, Η Ρωσσική όμως Εκκλησία δεν θέλησε να ανα- 
μειχθεί σ’ ένα καθαρά εσωτερικό θέμα μιας άλλης Αυ¬ 
τοκέφαλου Εκκλησίας, 

Τόσο στη διάρκεια του 19ου αιώνα όσο και στις αρχές 
του 20ου αιώνα οι Ρώσσοι έατελλαν στη Κύπρο εισφο¬ 
ρές και πλούσια δώρα ιδιαίτερα στο Μοναστήρι του 
Κύκκου, όπως και εκείνο του Μαχαιρά, 

”... Το καλοκαίρι του 1942 υπήρχε πραγματική απειλή 
κατάληψης της νήσου από τους Γερμανούς οι οποίοι 
σχέδιαζαν να διεισδύσουν στη Μέση Ανατολή. Το 
πλήγμα όμως που δέχθηκαν τα γερμανικά στρατεύματα 
στο Βόλγα στις αρχές του 1943 ματαίωσε αυτά τα 
σχέδια και γι’ αυτό η αρχική σκέψη των Γερμανών να 
καταλάβουν τη Κάπρο δεν πραγματοποιήθηκε"» 

Τα τελευταία χρόνια αναπτύχθηκαν ατενές σχέσεις 
ανάμεσα στις δύο Εκκλησίες. Τον Δεκέμβρη του 1976 
Ρωσσική αντιπροσωπεία έφθασε στη Κύπρο ύστερα 
από πρόσκληση του Αρχιεπισκόπου Μακαρίου. Επίσης 
το 1978 ο Πατριάρχης Μόσχας Ποιμήν μαζί με άλλα 
μέλη της Ρωσσικής Εκκλησίας επεσκέφθηκε τη Κύπρο 
ύστερα από πρόσκληση του Αρχιεπισκόπου Χρυσοστό¬ 
μου. Τον ίδιο χρόνο ο Αρχιεπίσκοπος Χρυσόστομος με 
άλλα μέλη της Κυπριακής Εκκλησίας επεσκέφθηκε τη 
Ρωσσία και παρέστη στους εορτασμούς για την επανί¬ 
δρυση του Πατριαρχείου της Μόσχας. 

Και καταλήγει τη μελέτη του ο Αρχιμανδρίτης Αυγου¬ 
στίνος ως εξής: "Η ιστορία των Ρωσσο-κυπριακών σχέ¬ 
σεων υπολογίζεται ότι υπάρχει εδώ και μερικές εκατο¬ 
νταετηρίδες. Μπορούμε να ελπίζουμε ότι και στο 
μέλλον οι σχέσεις αυτές θα ενισχύονται και θα γίνο¬ 
νται όλο και πιο καρποφόρες. Οι Ορθόδοξες Εκκλη¬ 
σίες της Κύπρου και της Ρωσσίας καλούνται να επιτε- 
λέσουν την ιστορική τους αποστολή: να υπηρετούν για 
το καλό των λαών τους και να συμβάλλουν στην 
εδραίωση της πανορθόδοξης ενότητας και χριστιανικής 
συνεργασίας". 

Η νέα κυβέρνηση ίδρυσε Τραφείο 
Μελετών 8 για το κυπριακό πρό¬ 
βλημα για το οποίο υπήρξαν διά¬ 
φορες αντιδράσεις απο τον τύπο 
και τα πολιτικά κόμματα. 

Ο ΔΗ ΣΥ δια του προέδρου του και δια των 
εφημερίδων του (π.χ. ΑΛΗΘΕΙΑ 11.7.88 και 
12.7.88), διεκήρυξε ότι «είναι πολιτικές 
αποφάσεις που πρέπει να ληφθούν για 
το Κυπριακό κι* όχι να γίνουν μελέτες*, 
δηλαδή απέκλεισε τελεσίδικα την ανάγκη της 
ιδρύσεως γραφείου μελετών και τη διεξαγωγή 
μελετών για το "κυπριακό". 

Αφ’ ετέρου το ΔΗΚΟ δια του τύπου του 
(π.χ. ΕΛΕΥΘΕΡΟΤΥΠΙΑ 3.6.88 και 9.6.688), 
ισχυρίζεται ότι από την προηγούμενη κυβέρ¬ 
νηση "έγινε τεράστιος όγκος εργασίας, 
κυρίως υπό μορφήν μελετών, σχετικά με 
όλες τις πτυχές του κυπριακού προβλή¬ 
ματος 8 , Ως παράδειγμα των εργασιών που 
έγιναν αναφέρει «απόψεις, μελέτες και 
γνωματεύσεις διεθνούς φήμης και κύ¬ 
ρους επιστημόνων... αναφορικά με συ¬ 
γκεκριμένες εξελίξεις, όπως του ΙΑΝ 
ΒηΟΜΝΙΙΕ, καθηγητή στην Οξφόρδη 
και της ΒΟ$. ΗΙΘΘΙΝ3 κσθηγήτριας στο 
πανεπιστήμιο του Λονδίνου*, των 
οποίων δεν κατονομάζει και τους τίτλους ερ¬ 
γασιών, καθώς και εργασίες «της καθηγή- 
τριας ΟΙΑίΒΕ ΡΑΙΙΥ, εγγλέζας συ- 
νταγματολόγου που ήταν ουσιαστικά 
σύμβουλος της κυβέρνησης για θέματα 
σχετικά με το Κυπριακό*. Προφανώς οι 
εργασίες της κυρίας ΡβΙΙγ ήταν συνταγματολο- 
γικές. 

Οι εργασίες που έγιναν επι της προηγού¬ 
μενης κυβερνήσεως ήταν ασφαλώς χρήσιμες 
η χρησιμότατες αν κρίνουμε από την ακαδη¬ 
μαϊκή αξία των συγγραφέων τους κι έπρεπε 
οπωσδήποτε να γίνουν. Καλύπτουν όμως 
μόνο μερικές ειδικές πλευρές του Κυπριακού 
και όχι το πολύπλοκο σύνολό του, τις ιστορι¬ 
κές του διαστάσεις, το πραγματικό βάθος του. 
Κατά τούτο η πρηγούμενη κυβέρνηση έπραξε 
μόνον μερικώς και μάλλον στοιχειωδώς το κα¬ 
θήκον της για να γνωρίσει η ίδια σε βάθος και 
σε πλάτος το κυπριακό πρόβλημα, απ’ όλες 
τις δυνατές απόψεις. Κι ακριβώς η μερική, μο¬ 
νομερής ή ολιγομερής έρευνα και γνώση του 
κυπριακού από την κυπριακή ηγεσία κατά τα 
τελευταία εκατόν και περισσότερο χρόνια, 
υπήρξε η θεμελιώδης αιτία των συνεχών 
σφαλμάτων και αδεξιοτήτων μας στους χειρι¬ 
σμούς του. Για εκατόν τόσα χρόνια, κατ’ 
ακρίβειαν αφ’ ότου ήλθαν οι Άγγλοι στην 
Κύπρο το 1878, και εθέσαμε το κυπριακό ως 
θέμα ελευθερίας και ασκήσεως στοιχειωδών 
ανθρωπίνων δικαιωμάτων, πάντοτε ελαμβάνα- 
με πολιτικές αποφάσεις βασισμένες σε ελλι- 

πέστατη γνώση των πολλαπλών και ποικίλων 
παραγόντων που το συνθέτουν και που ενδε¬ 
χομένως θα διεδραμάτιζαν μεγάλο ή μικρό 
ρόλο στην διεκδίκηση της ελευθερίας μας. Γι' 
αυτό δεν είναι δυνατόν να συμφωνήσουμε με 
τη σαρωτική άποψη του ΔΗ ΣΥ ότι χρειάζονται 
μόνο πολιτικές αποφάσεις κι' όχι μελέτες. 

Η τουλάχιστον περίεργη αυτή άποψη σημαί¬ 
νει ότι πρέπει να λαμβάνονται πολιτικές απο¬ 
φάσεις χωρίς μελέτη, ή μόνο με βάση τις 
εμπειρικές, προσωπικές γνώσεις των πολιτι¬ 
κών ηγετών, που απορρέουν συνήθως από 
προσωπική ή το πολύ δημοσιογραφική ή οικο¬ 
γενειακή ή κομματική γνώση του προβλήμα¬ 
τος. Επειδή δε οι περισσότεροι πολιτικοί ηγέ¬ 
τες είναι νομικοί, λογιστές, οικονομολόγοι, 
γιατροί,θεολόγοι,φιλόλογοι,αρχιτέκτονες,επι¬ 
χειρηματίες, έμποροι, συνδικαλιστές και τα 
τοιαύτα, στηρίζουν τις πολιτικές αποφάσεις 
τους στο περιεχόμενο και στην ποιότητα της 
μόρφωσής τους, η οποία σπανιώτατα, αν όχι 
ποτέ, δεν επεκτείνεται σε επιστημονική έρευ¬ 
να οιασδήποτε μορφής, ακόμη και στον τομέα 
της ειδικεύσεως του καθ' ενός. Δηλαδή οι πο¬ 
λιτικές αποφάσεις λαμβάνονται χωρίς επαρκή 
ή χωρίς καθόλου επιστημονική θεμελίωση, 
απλώς για να εκφράσουν αιτήματα και επιδιώ¬ 
ξεις που για μας είναι δίκαιες και υψηλές, 
αλλά για τους ενδεχομένους αντιπάλους μας 
μπορεί να μην είναι, ή και μπορούν να θεωρο¬ 
ύνται απ' αυτούς άδικες και εσφαλμένες. 

Ούτε για μια στιγμή δεν αμφισβητώ το δίκαιο 
του αγώνος μας για ελευθερία και κανένας 
σοβαρός και αντικειμενικός κριτής δεν μπορεί 


να το αμφισβητήσει. Επειδή όμως ακριβώς 
αποδυόμεθα σε πολιτικούς αγώνες υψηλούς 
και μεγάλους με κύριο όπλο μας το δίκαιο και 
χωρίς επαρκή γνώση των ισχυρών παραγό¬ 
ντων που ενδεχομένως θα εμπλακουν και 
εμπλέκονται σ’ αυτούς, δηλαδή χωρίς σοβαρό 
επιστημονικό εξοπλισμό, πολύπλευρη έρευνα 
σε βάθος και σε πλάτος, γι' αυτό βαδίζουμε 
ως τώρα από αποτυχία σε αποτυχία κι* από 
γκρεμό σε γκρεμό. Κι ενώ ήδη έχουμε συνει¬ 
δητοποιήσει και πολλές φορές έχει γραφτεί 
και ειπωθεί ότι δεν αρκεί το δίκαιο για να επι¬ 
τύχει κανείς σ' έναν αγώνα, εντούτοις δεν 
μπορούμε ακόμη να αντιληφθούμε την από¬ 
λυτη και άμεση αναγκαιότητα της επιστημονι¬ 
κής ερεύνης ως θεμελιώδους προϋποθέσεως 
των εφ' εξής τουλάχιστον πολιτικών ενερ- 
γειώνμας. 

Μια επανάσταση ή ένας πολιτικός αγώνας 
δεν μπορεί να είναι μόνο αποτέλεσμα καθα- 
ρώς πολιτικών ή στρατιωτικών ενεργειών. 
Χρειάζεται ουσιαστική επιστημονική θεμελίωση 
και γνώση. Ειδικότερα οι αγώνες και οι πολιτι¬ 
κές επιδιώξεις των Ελλήνων Κυπρίων εμπλέ¬ 
κονται και συναρτώνται με βαθύρριζα συμφέ¬ 
ροντα και καταστάσεις οικονομικοπολιτικές και 
γεωστρατηγικές του μεσανατολικού, του μεσο¬ 
γειακού και του ευρύτερου διεθνούς χώρου, 
που είναι αδύνατον να τις γνωρίζουν επαρκώς 
οι πολιτικοί ηγέτες των κατηγοριών που ανα¬ 
φέραμε πιο πάνω, και μάλιστα με τα ελλιπέ¬ 
στατα, επαρχιακά μέσα πληροφόρησης που 
διαθέτουμε στην Κύπρο. Ακόμη και πολιτικοί 
ηγέτες μεγάλων χωρών, που μεγαλώνουν 
μέσα σε πέλαγος πληροφοριών, εκδόσεων και 
καθημερινού και περιοδικού τύπου ανωτάτης 
στάθμης και ποιότητος, με μακρά πολιτική πα¬ 
ράδοση, με πανεπιστήμια, ακαδημίες, πολλα¬ 
πλά κέντρα ερεύνης, δεν αρκούνται ποτέ στις 
δικές τους γνώσεις, που είναι πολύ βαθύτε¬ 
ρες και ευρύτερες από εκείνες των δικών 
μας επαρχιωτών ηγετών. 

Καταφεύγουν στα φώτα ειδικών επιστημό¬ 
νων της χώρας τους, καθηγητών πανεπιστη¬ 
μίου, ακαδημαϊκών και άλλων ερευνητών πολ¬ 
λών ειδικοτήτων για έγκυρες ειδικές και 
γενικές συμβουλές. Ιδρύουν και συντηρούν 
στα καίρια υπουργεία ή και εκτός αυτών κέ¬ 
ντρα μελετών για τα μεγάλα προβήματα που 
απασχολούν την χώρα τους, μελετών που 
διεξάγονται από επιστήμονες ολκής: διεθνο- 
λόγους, οικονομολόγους, εθνολόγους, κοινω¬ 
νιολόγους,ψυχολόγους,θρησκειολόγους^στο- 
ρικούς, ανατολιστές και άλλους. Τα πορίσματα 
των ειδικών ερευνών ανασυνθέτονται σε σφαι¬ 
ρικές γνωματεύσεις οι οποίες δύσκολα μπορεί 
νασφάλλονται. 

Είναι γνωστή η συμβολή μεγάλων ιστορικών 
επιστημόνων, όπως ΑηιοΙά Τογηόββ, ο Βθγ- 

Π3Γά Ιβ\Μ$, ο Βοηϋγ ϋ.Η. ϋθηΚιηδ και άλλοι 
στη χάραξη τηε βροττανικής πολιτικής κατά 
τις τελευταίες έξη ως επτά δεκαετίες. Και 
παρόλα αυτά όχι σπάνια οι πολιτικές αποφά¬ 
σεις της βρεττανικής ηγεσίας μπορούσαν να 
είναι εσφαλμένες και ζημιογόνες για τα βρετ- 
τανικά συμφέροντα. Σφάλματα έγιναν από 
τους βρεττανούς πολιτικούς κυρίως όταν πα- 
ρεγνώρισαν ή δεν υπελόγισαν αρκετά τις 
γνωματεύσεις των επιστημόνων τους. Στις 
χώρες με παράδοση οι πολιτικοί μπορούν σε 
μεγάλο βαθμό να κατανοήσουν την τεράστια 
σημασία των λεγάμενων θεωρητικών μελετών 
και ερευνών, οι οποίες στους δικούς μας πολ- 
τικούς ηγέτες φαίνονται άχρηστες και περιτ¬ 
τές. Η βαθειά γνώση των ιστορικών συνθηκών 
εξέλιξης και διαμόρφωσης ενός έθνους ή συ¬ 
νόλου εθνών με τα οποία σχετίζεται ένα κρά¬ 
τος, η ακριβής γνώση της ψυχοσύνθεσης, των 
ηθών και εθίμων, των θρησκευτικών προλή¬ 
ψεων ακόμη των εθνών αυτών, είναι όχι μι¬ 
κρότερης σημασίας για σωστούς χειρισμούς 
των σχέσεων μ' αυτά απ' όσο η γνώση των οι¬ 
κονομικών και πολιτικών συνθηκών τους. 

Οι πολιτικές ηγεσίες στην Κύπρο από το 
1878 κι' εδώ, ουδέποτε μελέτησαν την ιστορι¬ 
κή διάσταση και τις γεωπολιτικές απόψεις του 
κυπριακού, ούτε την ίδια την τοπική εθνολογι¬ 
κή και κοινωνική πραγματικότητα. Φυσικά αυτό 
μπορεί να εξηγηθεί από το χαμηλό πνευματι¬ 
κό επίπεδο της Κύπρου μετά την έξοδό της 
από την Τουρκοκρατία, αλλά δεν δικαιολογεί 
την ηγεσία, τόσο εκκλησιαστική όσο και πολιτι¬ 
κή, που φιλοδοξούσε να οδηγήσει τον λαό 
αυτό προς την ελευθερία. Η ηγεσία αυτή με 
τις τρομαχτικές εμπειρίες της Τουρκοκρατίας 
εγνώριζε αρκετά καλά την πραγματική προέ¬ 
λευση της μουσουλμανικής μειονότητας της 
Κύπρου από βίαιους, ή κάποτε και εκούσιους 
ή ημιεκούσιους εξισλαμισμούς κατά πολύ με¬ 
γάλο ποσοστό. Μόλις άρχισε η αγγλική κατο¬ 
χή, οι πιό τολμηροί από τους ελληνόφωνους 
εξισλαμισμένους Κυπρίους χριστιανούς που 
εμφανίζονταν ως μουσουλμάνοι και ήσαν 
κρυφά ορθόδοξοι, μετεστράφησαν στην Ελλη¬ 
νική ορθόδοξη εθνικότητα με δηλώσεις στον 
τύπο, μέχρι το τέλος του 19ου αιώνα. Η τότε 
όμως ηγεσία μας, όχι μόνο δεν τους ενθάρρυ- 
νε σ'αυτό, αλλά και τους αποθάρρυνε, εγκλω¬ 
βισμένη σε πρόσκαιρα πολιτικά συμφέροντα 
και έριδες. Φυσικά ο σκληρός πυρήνας της 
τουρκικής ηγεσίας στην Κύπρο, που διατηρού¬ 
σε στενούς δεσμούς με την οθωμανική ηγεσία 
στην Κωνσταντινούπολη, εμπόδισε με πολλο¬ 
ύς τρόπους το ρεύμα της μεταστροφής των 
κρυπτοχριστιανών,ιδρύονταςσυστηματικάμου- 
σουλμανικά σχολεία και τζαμιά στα κρυπτοχρι- 
στιανικά χωριά. 

Οι πιό τολμηρές κρυπτοχριστιανικές κοινό¬ 



τητες αντιδρούσαν όσο μπορούσαν στην προ¬ 
σπάθεια της τουρκοκυπριακής ηγεσίας, που 
την βοηθούσε η τοπική αγγλική αποικιοκρατία. 
Σε δεκάδες περιπτώσεις ιδρύσεως μουσουλ¬ 
μανικών σχολείων σε χωριά, βρίσκουμε στα 
σχετικά έγγραφα των αρχείων, την δραματική 
και αποκαλυπτική σημείωση του άγγλου διευ- 
θυντού παιδείας: 

Θα ιδρυθεί σχολείο παρά την αντίδραση 
των κατοίκων, οι μουσουλμάνοι του τάδε 
χωριού είναι κακοί μουσουλμάνοι και δεν 
θέλουν μουσουλμανικό σχολείο και τζαμί 
και ούτε ενδιαφέρονται να διατηρήσουν 
την θρησκεία τους. 

Η αδιαφορία της τότε ηγεσίας στο τραγικό 
αυτό θέμα συνετέλεσε αποφασιστικά στην 
εγκατάλειψη των κρυπτοχριστιανών στην τύχη 
τους και στον σταδιακό εκτουρκισμό τους. Ως 
το 1967 ακόμη, αριθμός τουρκοκυπριακών χω¬ 
ριών ζήτησαν με αντιπροσωπεία τους στον 
Αρχιεπίσκοπο να τους βαφτίσει ομαδικά. Τόσο 
βαθειές ήταν και είναι οι ρίζες του θεμελιώ¬ 


δους αυτού φαινομένου της Κυπριακής ιστο¬ 
ρίας, που ελάχιστοι ηγέτες επεσήμαναν την 
σημασία του. Όπως ο Ιωάννης Κληρίδης σε 
αρθρογραφία στη ΕΛΕΥΘΕΡΙΑ της δεκαετίας 
του 1920 και παλαιότερα ο μητροπολίτης Κυ- 
ρηνείας Χρύσανθος ΙωαννίδηςΛαδάς. 

Εαν στα γεωπολιτικά θέματα η ηγεσία μας 
εδικαιολογείτο να διαπράπει σφάλματα χειρι¬ 
σμών από ανεπαρκή επιστημονική γνώση - 
όπως στο ηθικά και εθνικά δικαιολογημένο 
αλλάπολιτικάανοργάνωτοκαιαπογραμμάτιστο 
κίνημα του 1931, καθώς και στον αγώνα της 
ΕΟΚΑ - με κανένα τρόπο δεν μπορούν να 
δικαιολογηθούν τα τρομαχτικά σφάλματα στα 
εσωτερικά προβλήματα, ειδικότερα στον χειρι¬ 
σμό της μουσουλμανικής - σταδιακά εκτουρκι- 
ζόμενης από την αδιαφορία της, μειονότητας 
τηςνήσου. 

Από τα λίγα πιό πάνω, φαίνεται καθαρά η 
τεράστια σημασία της επιστημονικής έρευνας 
και μελέτης ως προϋποθέσεων των πολιτικών 
αποφάσεων. Χωρίς πολύπλευρη επιστημονική 
γνώση του χώρου μας και της προβληματικής 
του, τόσο από άποψη εσωτερικών δομών και 
καταστάσεων όσο και από άποψη διεθνών 
πτυχών και παραμέτρων σχετικών προς όλες 
τις επιστημονικές ειδικότητες που αναφέραμε 
πιό πάνω, χωρίς σφαιρική διερεύνηση με επί- 
κέντρο του οτην ιστορική εμβάθυνση στο ευ¬ 
ρύτατο νόημα του όρου, σωστές πολιτικές 
αποφάσεις είναι αδύνατο να ληφθούν και να 
εκτελεσθούν. 

Αν και διεπράξαμε μόνο σφάλματα έως σή¬ 
μερα λόγω παχυλής άγνοιας, ποτέ δεν είναι 
αργά. Μπορούμε τουλάχιστον από τώρα ν' αρ¬ 
χίσουμε και ν' αναπτύξουμε μιά στερεά επι¬ 
στημονική υποδομή στα κέντρα των αποφά¬ 
σεων της πολιτικής ηγεσίας μας, που καθόλου 
δεν πρέπει να την κάνει να αισθάνεται μειω¬ 
μένη. Απεναντίας, η πολιτική ηγεσία που θα 
αισθανθεί την αναγκαιότητα και την τιμή να 
εξοπλισθείμε επιστημονικό επιτελείο, θα ανα- 
βαθμισθεί και η ίδια από το επαρχιώτικο επίπε¬ 
δο του πολιτικάντη (ροϋΐίοίαη), στο υψηλό και 
ευγενές επίπεδο του πραγματικού πολιτικού, 
αυτού που οι αγγλοσάξωνες ονομάζουν 
δί3ΐβ$ΓΠ3η, και θα κατορθώσει επι τέλους να 
μη διαπράξει άλλα σφάλματα, ή τουλάχιστον 
να διαπράξει ολιγότερα. 

Το γραφείο μελετών για το κυπριακό της 
Κυβέρνησης Βασιλείου αποτελείται, όπως 
ακούω, από δύο μόνο πρόσωπα, αξιόλογους 
επιστήμονες, ειδικούς σε δύο κλάδους σχετι¬ 
κούς με τα σύγχρονα τρέχοντα θέματα. Είναι 
χρήσιμο, ή και χρησιμώτατο, αλλ' ανεπαρκέστα¬ 
το. Χρειάζεται πάρα πολλά για να καταστεί 
πραγματικό Γ ραφείο Μελετών για το Κυπρια¬ 
κό. 

Φκ.κ.17.8.88 

ΙΙΙΙΙΙΙΙΙΙΙΜ^ 

«Οδυσσέας (στην Εκάβη): 

- Δεν καταλαβαίνεις ότι εσύ δεν 
δικαιούσαι να θέλεις, δεν μπορείς να 
θέλεις! » 

11Ι!Ι!Ι1Ι1!!Ι1!!ΙΙΙΙίΙΙ!ΙΙΙΙΙ!ί^ 

Σ ήμερα, τέλος ενός θερμού Ιούλη, πιάνω ξανά το γραφΙ- 
δι για να σας απευθύνω τις σκέψεις μου... 

Γιατί γράφω; Γράφω για να ζήσω. Όχι υλικά, αλλά ανθρώ¬ 
πινα. ' Δε γράφω για να μιλήσω «αφ' υψηλού», για να 
«κερδίσω το χαμένο παιχνίδι», ή «για να μιλήσω για τον 
ευατό μου» και παρόμοια που ακούγονται όταν κάποιο κείμε¬ 
νο ιδιότυπο δε γίνεται αντιληπτό άμεσα... 

Ο κάθε άνθρωπος έχει δικαίωμα στο γράμμα του... δηλαδή 
στην έκφραση της επιθυμίας του, του προσώπου του... στην 
αναγνώριση όχι της ανωτερότητάς του αλλά της ΥΠΑΡ¬ 
ΞΗΣ του. 

Ο Αιγιακός χώρος, συνδετικός κρίκος ανάμεσα στην Κύπρο 
και την Ελλάδα αλλά και χώρος ευρυτέρων σημασιών, είναι 
πάντα στο επίκεντρο της αναζήτησής μου, των τάσεών μου. 
Είναι η πρώτη περιοχή που συναντά ένας Κύπριος βγαίνο¬ 
ντας απο την Κύπρο. 

Χώρος φωτός, ηδονών, εικόνων, καραβιών, αλμθρας, λέξεων, 

φωνών... 

Η ιστορική κίνηση προς.,.ίτα άστρα;) 

Γι' αυτό παραμένω πιστή σ' αυτή μου την προσκόλληση. Η 
ύπαρξή μου περικλείεται απόλυτα ανάμεσα στην Κύπρο και 
ένα Αιγιακό νησί. Πιθανόν την Αμοργό. 

θα μπορούσε νάναι και η Νάξος, η Κρήτη, η Σαντορίνη, η 
Αστυπαλαία... Με φτάνει αυτή η περιοχή της γης, αυτή η 
θάλασσα, για να αναγνωρίσω μέσα της το σώμα μου" αλλά 
και σένα. Και το σύμπαν. 

•Η άγονη γραμμή δεν είναι, όπως πιθανόν να φαινόταν πιο 
φυσικό, 'η γραμμή - το σύνορο ανάμεσα στην Ελλάδα και 
την Τουρκία, ή την Ευρώπη και την Ασία... Η άγονη γραμμή 
εκτείνεται με αδυσώπητη ακρίβεια και γεμάτη νόημα, ανάμεσα 
στα νερά της Ελλάδας και τα νερά της Κύπρου... 

Χαρακτηριστικό είναι π.χ. ότι ένας Κύπριος δεν μπορεί να 
πάει στην Αμοργό παίρνοντας απ 'ευθείας ένα καράβι απο 
την Κύπρο... Πρέπει πρώτα να περάσει στη Ρόδο και να 
διευθετήσει απο κει τα υπόλοιπα... Συνήθως το κάνει μέσω 
Πειραιά. 



Υπάρχει εδώ ένα κομμένο νήμα... Μιά κομμένη γραμμή ( η 
γραμμή της γονιμότητας;) 

Μια αναστροφή της φυσικής πορείας. 

Εκεί όπου, η επικοινωνία σταμάτησε ξαφνικά και το ένα σκέ¬ 
λος του κλείστηκε στον ευατό του, το δε άλλο το περιέκλει- 
σε ναρκισσιστικά και επεκτατικά... κάνοντας να εμφανιστεί 
στην ιστορία το Ελληνικά θαύμα! 

Ο μύθος της Αριάδνης και του Θησέα μου πρόσφερε ένα 
πλοθτο ερμηνειών, ερωτικών, ποιητικών, πολιτικών, ιστορικών... 

Πιστεύω πως αν δεν είναι ο πρωταρχικός μύθος του Ευρω¬ 
παϊκού πολιτισμού είναι πάντως απο τους πρωταρχικότε¬ 
ρους... ένας απ' αυτούς που αφηγούνται με σαφήνεια την 
«μεταστροφή» - προχώρημα που έγινε με τη γένεση του 
Ελληνικού πολιτισμού. Η κοσμική και βίαιη μεταστροφή απο 
την ώρα των προϊστορικών πολιτισμών στην ώρα των ιστορι¬ 
κών πολιτισμών. Η ώρα που γέννησε και το τραγικό πνεύμα. 
Καθώς επίσης και όλες τις ιμπεριαλιστικές πολιτικές που ακο¬ 
λούθησαν τους Έλληνες. Και που εξακολουθούν ακόμη να 



επεκτείνονται όπως διαστέλλεται το σύμπαν... 

Παρ' όλα αυτά υπάρχουν και εποχές ωρίμανσης' όπου η 
ορμή φαίνεται πιο αργή, πιο φωτισμένη , πιο ώριμη... Τα 
τρανταχτά σημάδια μιας τέτοιας εποχής άρχισαν ξαφνικά να 
πολλαπλασιάζονται πάνω στη γη... Μια παγκόσμια τάση πε¬ 
ριορισμού της βίας, γιατί σίγουρα το επόμενο στάδιο εξέλιξης 
ετοιμάζεται πυρετωδώς: η διαστρικη ώρα. 

Επιστρέφω και γω λοιπόν σ' αυτό το σημείο, απο ανάγκη οι¬ 
κονομίας, στη σχέση ανάμεσα στην Κύπρο και την Ελλάδα 
σα μοντέλλου μιας παγκόσμιας διαλεκτικής της ιστορίας. 

Αυτή η φαινομενικά ποιητική σχέση, εκδλώνεται σες όλους 
τους τόνους. Απο υστερική μέχρι ψυχρή. Η εμμονή στο 
εθνικό κέντρο που μας αρνιέται τόσο επίμονα, φέρνει την 
εθνολατρική υστερία, αλλά και η δήθεν ανεξαρτησία μας 
απο μια επιθυμία, μια τάση, μια τόσο βαθειά ριζωμένη ιστορική 
κίνηση, ο λεγόμενος διεθνισμός (ο τεχνητός διεθνισμός), 
φέρνει την ψυχρότητα και την ισπέδωση στις αναλύσεις και 
προσεγγίσεις μας. 



Στην Κύπρο, απο τη εποχή της Εισβολής δίνει και παίρνει 
μια ακραία διαλεκτική αυτών των τάσεων χωρίς να βρίσκει 
ακόμα το μέτρο της, το πρόσωπό της, τη σύνθεσή της, 
γιατί η πληγή της απομόνωσης και της εγκατάλειψης χάσκει 
στη γη και στις ψυχές μας. Είμαστε κατά κάποιο τρόπο το 
εξιλαστήριο θύμα αυτής της πολιτιστικής μεταστροφής, που 
έγινε απο την Ασία και τη Βόρεια Αφρική προς την Ευρώ¬ 
πη, στην καρδιά του Αιγιακού χώρου.... Αλλά κατ' αρχήν εί¬ 
μαστε το εξιλαστήριο θύμα του Ελληνικού κόσμου. Και τού¬ 
το ασυνείδητα αλλά και συνειδητά, το ξέρουμε πολύ καλά.. 
Και να που η Εκάβη" φέρνει αυτές τις μέρες στο προσκύ- 
νιο, αυτή τη "σχέση". Γιατί στην Εκάβη, ας μή ξεγιελομαστε, 
οι Ελληνες έχουν ουσιαστικά τη θέση των Τούρκων, ή το 
πολύ πολύ τη θέση των Ευρωπαϊκών αποικιοκρατών, και μεις 
οι Ελληνοκύπριοι τη θέση των Τρωαδίτισσων γυναικών. 

Αυτό θάπρεπε κατά τη γνώμη μου νάταν αρκετό να προ¬ 
βληματίσει βαθύτερα, πέραν της αισθητικής, ή της επιφανεια¬ 
κής πολιτικής ανάλυσης, γιατί το τι κρύβει αυτή εδώ η περιο¬ 
χή του κόσμου απο την πρώτη εποχή του ευρωπαϊκού 
πολιτισμού. 

Ποιοι είμαστε και ποιός ο αδυσώπητος ιστορικός μας ρόλος; 

Και τι σχέση έχουν τελικά οι γυναίκες με όλα αυτά; 

Πατί φυσικά οι γυναίκες στην "Εκάβη" δεν είναι μόνο αυτό 
που λέει ο σκηνοθέτης, ένα σύμβολο των μικρών λαών που 
αιχμαλωτίζονται και σέρνονται απο τους δυνατούς. Είναι 
ασφαλώς και αυτό. Αλλά είναι και κάτι πιο πέρα απ' αυτό. 
Πολύ πέρα απ' αυτό θα τολμούσα να πω. Το δεύτερο 
μέρος της τραγωδίας λέει πολλά για την ανίκανη λύσσα μιας 
γυναίκας που της τα έχουν πάρει όλα. Την ανίκανη λύσσα 
της μπρος τον κατακτητή και τη διοχέτευση της εκδίκησης 
εκεί όπου μπορεί να το κάνει. Και μάλιστα με τη βοήθεια και 
την ευλογία του κατακτητή, που "φεύγοντας" τη καλύπτει 
κάτω απο τις φτερούγες του... Η γυναίκα είναι διπλά κατα- 
κτημένη... 

Θάλεγα πως δεν είναι, ίσως, τυχαίο που ο ίδιος ο σκηνοθέ- 
της του έργου διάλεξε για τον ευατό του το ρόλο του 
Οδυσσέα και έδωσε στην αδελφή του το ρόλο της τελευ¬ 
ταίας κόρης της Εκάβης που θυσιάζεται αοο τους Έλληνες, 
(γιατί αυτό ζητά το "πνεύμα" του ήρωα Αχιλλέα, ψευδοαρρα- 
βωνιαστικού της Ιφιγένειας...) 

Όπως τότε, στην αρχή του πολέμου... ο στρατηλάτης Αγα- 
μέμνονας, που χρειάστηκε να θυσιάσει την κόρη του ιφιγέ¬ 
νεια για να μπορέσει να περάσει τον Πόντο και να υποτάξει 
την Τροία. 

Μια κόρη θυσιάζεται στην αρχή του πολέμου και μια άλλη 
ακριβώς αντίστοιχη της στο τέλος του πολέμου... Οι Ελλη- 

νες παραμένουν κυρίαρχοι, και το φαλλοκεντρικό τους σύ¬ 
στημα κλειστό. 

Οι γυναίκες λοιπόν... Ποιές είναι οι γυναίκες; 

Οι "γυναίκες επιστρέφουν"... "Γυναίκες θα πάμε πίσω κάποτε 
έγραφα το 77, μη γνωρίζοντας ακριβώς τι ήθελα να πω... 
"Γυναίκες θα πάμε πίσω κάποτε"... 

Πού πίσω; Στην Αμμόχωστο; Ναι, αλλά όχι μόνο αυτό... Δεν 
εννούσα μόνον αυτό γιατί τότε θάλεγα "γυαίκες', αλλά σύ¬ 
ντροφοι ελληνοκύπριοι... 

Είπα’γυναίκες"... 

Και να, ύστερα απο δεκατέσσερα χρόνια κατοχής, άρχισε 
"μαγικά να σκηνοθετείται αυτό που διαισθανόμουν μέσα στην 
πόλη! 

"Κέντρο Γυναικείων Σπουδών", Τυναίκες Επιστρέφουν" σπάζο- 
τας τη γραμμή Αττίλα, αλλά και Γυναίκες επιστρέφουν κα¬ 
ταλαμβάνοντας τις θύρες της Ακρόπολης!!! 

Αποκαλυπτικό! 

Ακόμα και η Εκάβη τώρα, και κάποια άλλα φαινόμενα, δεί- 
ννουν πια τη διπλή αυτή κίνηση των ελληνοκυπρίων απο τη 
μιά και των γυναικών απο την άλλη, που ΔΕΝ είναι ταυτόση¬ 
μες, παρά την εμμονή μας να μην διαφοροποιούμε φανερά... 
Τα ίδια τα γεγονότα διαφοροποιούν. 

Ο Αγαμέμνονας, ο νικητής, θυσιάζει γυναίκα, την κόρη του, 
ξεκινώντας για τη Τροία. Και ο Οδυσσέας , ο τελικός νικη¬ 
τής της Τροίας, θυσιάζει γυναίκα Τρωαδίτισσα, τελειιωνοντας 
το πόλεμο... Και ο πόλεμος μας είπαν πως έγινε για μια γυ¬ 
ναίκα! 

Τι ειρωνεία! Οι Γυναίκες... Γίνεται φανερό νομίζω απο όλα 
αυτά, ότι τα γυναικεία σώματα είναι ούτως όπως μας λέει και 
ο σκηνοθέτης της "Εκάβης", "μεταφορές, σύμβολα. 

Αλλά πώς; 

Χρησιμοποιούνται για να ΣΥΜΒΟΛΙΣΟΥΝ κάτι που διαμείβε¬ 
ται αποκλειστικά ανάμεσα στους άντρες! 

Εκείνες δε οι γυναίκες που παίρνουν σιγά-σιγά θέσεις παρό¬ 
μοιες με εκείνες των ανδρών στα ιστορικά δρώμενα, αναπό- 
φεκτα πέφτουν στην παγίδα να συνεχίζουν με τον ένα η τον 
άλλον τρόπο σε μεγάλο βαθμό, τη συντήρηση αυτου του 
σχήματος. Απο τη μια η Εκάβη μιμείται τον φονιά κατακτη- 
τή της, και έτσι ταυτίζεται μαζί του' κι απο τη άλλη σήμερα 
άλλες γυναίκες, που κάνουν μια πράξη επαναστατική αλλά 
αρνούνται να αναγνωρίσουν πέρα για πέρα το πραγματικό 
της νόημα, όπως πχ. οι "Γυναίκες επιστρέφουν" και δη στην 
Ακρόπολη! Και που δεν επιστρέφουν μόνον σαν Κύπριες 
αλλά τείνουν να επιστρέφουν και σαν γυναίκες, γιατί αλλιώς 
δεν θα συσπειρώνονταν γύρω απο το φύλο τους... ούτε θα 
τάβαζαν διαρκώς με συμβολικές έννοιες... Όσο δε μπαίνει σε 
ερώτημα το πρώτο, το βασικό μυθικό σχήμα της βίας του 
. ε νός έτη του άλλου, τότε και οι γυναίκες θα έιναι καταδικα¬ 
σμένες να αναπαραγάγουν την καταπίεση των γυναικών, να 
χειρίζονται δηλαδή άλλα γυναικεία σώματα σαν σύμβολα, σαν 
μεταφορές, αν εξιλαστήρια θύματα, με δυο λόγια ΟΧΙ ΣΑΝ 
ΑΝΘΡΩΠΟΥΣ. Θα γίνονται δηλαδή "Έλληνες", με την έν¬ 
νοια του "κατακτητές" με τη σειρά τους... Ετσι προχωρά 
ακάθεκτη η ιστορία... Το ίδιο όμως ακάθεκτη και αδυσώπητη 
προχωρά στην εποχή μας, ευτυχώς για τις γυναίκες, και η 
αποκάλυψή της. 

Όλοι οι πόλεμοι φαίνεται πως δεν είναι παρά μια εκρηκτική 
προέκταση του π συμβάινει ανάμεσα στον αντρα κα τη γυ¬ 


ναίκα απο την αρχή του πολιτισμού. Και όλοι μύθοι δε φαί¬ 
νεται να αφηγούνται παρά το ίδιο ακριβώς πράγμα : τη σύγ¬ 
κρουση του αρσενικού με το θυλικό, και τη τελική υποταγή 
του θυλικού στο αρσενικό σ' ένα σχήμα όπου το θηλυκό 
παίρνει τη θέση της Γης, της Μάνας, του σώματος των 
ηδονών αλλά σαν αντικείμενο ιδιοκτησίας και το αρσενικό 
παίρνει’τη θέση του Ήλιου, του Λόγου, του Νόμου, αΜά 
σαν ιδιοκτήτης του θηλυκού. Είναι φυσικό σένα τέτοιο σχήμα 
πούναι ασυνείδητο και παγκόσια "σκηνοθετημένο" κανένας να 
μη θέλει νάχει τη θέση του θύματος, δηλαδή τη θέση της 
γυναίκας. Ούτε βέβαια οι ίδιες οι γυναίκες. Ποιός θελει να 
είναι αυτός που σκοτώνεται, που νικιέται, που υποτάσσεται, 
που αιχμαλωτίζεται, που γίνεται αντικείμενο εκμετάλλευσης; 
Όλοι οι άντρες και οι γυναίκες τείνουν να κατακτήσουν τη 
θέση του Ήλιου, του Λόγου σαν ιδοκτήτες όχι μόνον της 
γης αλλά και των ηδονών, της γονιμότητας, των συμβόλων, 
των ευασισθησιών, του νοήματος. Ο Λόγος βιώνεται σαν φο¬ 
ρέας του σώματος, σαν γραφέας του σώματος και τέλος 
τέλος σαν δημιουργός του σώματος! 

Οι Ελληνοκύπριοι ως προς τους Ελλαδίτες Ελληνες είναι οι 
’ϋουγγο’Γ οι "ευνουχισμένοι* αδερφοί, οι εκθηλυκοποιημένοι, οι 
ανατολίτες, ασιάτες έλληνες. Και οι Ελλαδίτες ως προς 
τους Κύπριους, βιώνονται σαν οι λαμπεροί, οι λυτρωμένοι, οι 
πραγματωμένοι αδερφοί. 

Οι λευτερωμένες φωνές των Ελλαδιτών και οι πνιγμένες ή 
υπερβολικά τελετουργικές φωνές των Κυπρίων... Και οποία 
απογοήτευση, όταν αυτοί οι λαμπεροί και αγαπημένοι αδερ- 
φοί τα σύμβολά μας, η κουλτούρα μας, αυτοί που λατρέψα¬ 
με, θεοποιήσαμε, τραγουδήσαμε κλαίγοντας τα άσματά τους, 
έρχονται τώρα να δείχνουν τέτοια αδιαφορία προς τα δεινά 
μας, τέτοια άγνοια, προτιμώντας να τα έχουν καλά με αυτο¬ 
ύς που μας ευνουχίζουν! 

Μελετώντας το μύθο της Αριάδνης και του Θησέα, έφτασα 
στα ονόματα Αστέριος και Αστερία. Ονόματα βασιλιάδων 
της Κρήτης. Αστέριος και Αστερία, γυμνά ονόματα που τα 
λένε όλα 

Ο άντρας στο φως, η γυναίκα στο φως. Του ήλιου και της 
ψυχής σίγουρα. Του ήλιου και του λόγου. 

Η γύυνωση του μύθου απαλάσσει τον άνθρωπο απο τη 
τυφλή βία του πολέμου... Η γύμνωση του μύθου αφήνει να 
φανούν γυμνοί και αυτοί, ένας άντρας και μια γυναίκα, παιδιά 
της γης και του ήλιου... Κάνουν έρωτα, κάνουν παιδιά, μι¬ 
λούν.. 

Τίποτε άλλο. 

Ο λόγος σαν αντίστοιχο του φωτός, σαν γλώσσα και όχι 
σαν απόρροια της βίας ενός επι του άλλου, όχι σαν φαλ¬ 
λός. 

Η γυναίκα μόνη, το κορμί της, η επιθυμία της, η σεξουαλικό¬ 
τητα της, η ζωή της, δίνει το μέτρο της ιστορίας της Ειρή¬ 
νης. 

Δεν είναι πουτάνα, ούτε παρθένα. Δεν είναι μόνο μάνα, 
αλλά ούτε και νεκρή. 

Είναι άνθρωπος, ζών και δρών. 

Δεν είναι τέρας παμφάγον, αλλά ούτε και άγαλμα, πέτρα, 
σύμβολον, αλλά σώμα διαφορετικό απο του άντρα που τον 
γεννά, και που τελικά τον σώζει απο την βια του απέναντι 

της. 

• Η θηλαστικοποίηση του Λόγου": 

Η τελευταία μου φράση. · ε · τ · 

γενική κρίση 
η και ο προ¬ 
βληματισμός 
του μετανά- 

Γιώργιος ΜιΛαριότης 


Πολλοί νέοι και νέες σήμερα στις ΗΠΑ, τρέφουν με¬ 
γάλο ενθουσιασμό και νοσταλγία για τη δεκαετία του 
’80. Αυτές ήταν μερικές ιστορικές μέρες, βελουν να 
μάθουν πως εμείς οι Ελληνες προοδευτικοί, ζούσαμε 
την τότε εποχή. Οι Ελληνες φοιτητές του '80 μας βά¬ 
ζουν τα ίδια ερωτήματα πως οι τότε ομογενείς αναμί- 
χθηκαν στο αντιπολεμικό κίνημα της δεκαετίας του '60. 

Ιστορικά οι Ελληνες μετανάστες και οι άλλες εθνικότη¬ 
τες στη πλειοψηφία τους, ήταν συντηρητικές. Υπάρ¬ 
χουν φυσικά εξαιρέσεις όπως οι Εβραίοι και οι Ιταλοί 
μετανάστες που διαδραμάτισαν σπουδαίο ρόλο στους 
αγώνες της εργατικής τάξης στις αρχές του αιώνα 

μ^ς. 

Ιστορικά, μόνος σκοπός των μεταναστών είναι η επι¬ 
βίωση και η αποδέσμευση τους από την κυρίαρχη (αγ- 
γλοσαξωνική) κουλτούρα. Σήμερα, συμβαίνει το ίδιο. Αν 
ανοίξεις το ραδιόφωνο σε σταθμό οποιοσδήποτε εθνι¬ 
κότητας (Ιταλικής, Ελληνικής, Τουρκικής, Πολωνικής) 
θα ακούσεις τα ίδια μηνύματα. Η Εκκλησία, η μουσική, 
το Βίντεο, οι εφημερίδες, κοινωνικές συνάξεις, χοροί, 
ποδόσφαιρο, φαγητό γλώσσα. Είναι στη φύση των με¬ 
ταναστών να προσπαθούν να διατηρήσουν την εθνική 
τους ταυτότητας. 

Ετσι και τα πολιτικά της ελληνοαμερικάνικης Κοινότη¬ 
τας είναι άρρηκτα συνδεδεμένα με την εθνική ιδιοσυγ¬ 
κρασία. 2 .αν αποτέλεσμα η ζωή των ομογενών να είναι 
προέκταση της ζωής στην Ελλάδα και των ίδιων πολι¬ 
τικών καταστάσεων που υπάρχουν εκεί. Συζητούν στα 
καφενεία παθιασμένα και αφηρημένα τις πολιτικές εξε¬ 
λίξεις. Και ψηφίζουν για τους πολιτικούς που είναι πε¬ 
ρισσότερο φιλέλληνες χωρίς να ενδιαφέρονται κατά 
πόσον αυτοί είναι αντιδραστικοί, συντηρητικοί, φιλελεύ¬ 
θεροι κλπ. Εαν δε, το όνομά του μοιάζει Ελληνικό, 
τότε οι ψήφοι τους γίνονται σίγουροι. 

Οι μετανάστες της δικής μου γενιάς (αρχές του 50) 
ήταν, εκτός των άλλων, επηρεασμένοι από τον εμφύ¬ 
λιο πόλεμο και την ήττα της Αριστερός. Είναι πασί¬ 
γνωστο ότι η περίοδος του ψυχρού πολέμου μεταξύ 
των δύο υπερδυνάμεων άρχισε από την Ελλάδα. Μά¬ 
θαμε ότι η Αγγλοαμερικάνικη επέμβαση, έσωσε την Ελ¬ 
λάδα από τον Κομμουνισμό και από τη Σοβιετική 
Ένωση, Για μας, οι ΗΠΑ ήταν ο ηγέτης του Ελεύθε¬ 
ρου Κόσμου, ο προστάτης της Ελλάδας και ο μεγάλος 
Ευεργέτης που ξόδεψε πολλά εκατομμύρια δολλάρια 
για να ξαναφπάξει τη χώρα μας μετά την καταστροφή. 
Μαθαμε να είμαστε ευγνώμονες γιατί σωθήκαμε από 
τον κομμουνισμό και τον αθεϊσμό. 

Το πάθος του ανικομμουνισμού ήταν γενικό. Επίσης 
γενική ήταν η αντιπάθεια τους για τη ζωή της Αμερι¬ 
κής (παρόμοια με τη ζούγκλα γι' αυτούς). Παρ' όλα 






αυτά εύκολα αφομοιώθηκαν με την αντιεβραϊκη και ρα¬ 
τσιστική νοοτροπία κλπ. Ο κόσμος μας, απλά διαιρέθη¬ 
κε μεταξύ καλών και κακών μεταξύ Αμερικάνων και Σο¬ 
βιετικών, Εμείς ταχτήκαμε με τους Αμερικάνους. 
Αγαπήσαμε την Αμερική γιατί μπορέσαμε να δουλέψου¬ 
με και να κάνομε χρήματα. 

Για να ήταν κανένας πατριώτης το 1950 έπρεπε να 
πιστεύει στην Αμερική, στην Ελληνική Βασιλεία και 
στην Ελληνική Ορθόδοξη Εκκλησία. 

Το ότι υπήρχαν πολιτικοί κρατούμενοι στη Μακρόνησο 
και στη Γυάρο ή, το ότι απλώς διαφωνούσες με την 
εκάστοτε κυβέρνηση (θεωρήσουν Ρωσσόφιλος και δεν 
μπορούσες να οδηγήσεις ταξί στην Αθήνα ούτε να γί¬ 
νεις παπάς ή μηχανολόγος αλλά μπορούσες να πάρεις 
διαβατήριο για να ταξιδέψεις δεν μας ενοχλούσε καθό¬ 
λου). 

Η ιδεολογία του εμφυλίου πολέμου (αντικουμμουνισμού) 
μεταφέρθηκε και στην Κύπρο. Παρά τα μεγάλα εκλογι¬ 
κά αποτελέσματα του ΑΚΕΑ και της ΠΕΟ (Παγκύπρια 
Εργατική Ομοσπονδία), η Ελληνοκυπριακή νεολαία γα- 
λουχείτο με την ιδέα της "Μητέρας" Ελλάδας. Η Εκ¬ 
κλησία και οι εθνικιστές προώθησαν το κίνημα της 
Ένωσης. Τα παιδιά των Ακελικών αποκαλούντο μπολ¬ 
σεβίκοι, κοροϊδεύονταν και παρουσιάζονταν σαν από¬ 
βλητοι στα σχολεία τους. Οι δηλωμένοι αριστεροί και 
αυτοί που θεωρούνταν σαν αριστεροί, δεν μπορούσαν 
να βρούν κυβερνητικές ούτε και άλλες καλοπληρωμέ¬ 
νες δουλειές. Οπως και οι Έλληνες οι Ελληνοκύπριοι 
μοιράστηκαν σε "πατριώτες" ή “Κόκκους" (Εκκλησία, 
Ενωτικοί, Αντικουμμουνιστές και μη πατριώτες, Μπολ¬ 
σεβίκοι). 

Ο πατέρας μου ήταν δεξιός "πατριώτης" ή "Κόκκος". 
Και είμαστε γι’ αυτό πολύ περήφανη, δεξιά οικογένεια. 

Τίποτε δεν μπορούσε να μας αλλάξει. Η Αμερικάνικη 
ιδεολογία του "Ελεύθερου Κόσμου" ήταν ακατανίκητη. 
Για μένα, ένα παιδί του χωριού, ο ερχομός στη Νέα 
Υόρκη ήταν και η πραγματοποίηση ενός ονείρου. Πριν 
ακόμα φύγω με φώναζαν “Να ο Αμερικάνοςλ Έγινα 
ξαφνικά "πλούσιος" και "δημοφιλής" γι' αυτούς. Έτσι 
ξαφνικά, χωρίς να καταλαβαίνομε, βρισκόμαστε στο 
Νέο Κόσμο, άγνωστο αποξενωμένο, έτοιμο να μας 
απορροφήσει. Μέσα σ’ αυτό το φόβο του άγνωστου, 
μας έγινε πάθος να παραμείνουμε Έλληνες! 

Η Αμερικανοποίηση της νεολαίας των ενηλικιωμένων 
προχωρούσε. Δεν υπήρχε διέξοδος. Νοιώθοντας ανα¬ 
σφάλεια, αντιδρούσαμε παλεύοντας για τη διαφύλαξη 
της Ελληνικής οικογένειας, εκκλησίας, γλώσσας, ρα¬ 
δίου, χορών, περισσότερα δολλάρια. Αυτή ήταν η κα¬ 
θημερινή ζωή των μεταναστών του '50 στο Μανχάτταν 
(8η και 9η Λεωφόρο), πριν ακόμα η Αστάρια γίνει το 
κέντρο του απόδημου Ελληνισμού. Η Εκκλησία είχε 
τον απόλυτο έλεγχο στην πολιτική και κοινωνική ζωή, 
αλλά λιγώτερο τη θρησκευτική ζωή τους. Στα καφενεία 
συζητούσαμε και επιβεβαιώναμε την "ορθή" δεξιά ιδεο¬ 
λογία. 

Οι περισσότεροι μετανάστες ήταν ευχαριστημένοι από 
τη ζωή. Μερικά ταξίδια από τη ζωή. Μερικά ταξίδια 
στην πατρίδα αναζωογονούσαν τα εθνικά τους αισθή¬ 
ματα. Οι Κύπριοι ήταν αρκετά ευχαριστημένοι φέρνο¬ 
ντας τα χαλλούμια, κονιάκ και αμπελοπούλια. Αυτή η 
"ειδυλλιακή" ζωή θα πήγαινε αρκετό καιρό, εαν δεν 
υπήρχε τότε το κίνημα για την Ένωση που τους απορ¬ 
ρόφησε ένα μεγάλο κομμάτι της ζωής τους. 

Το Κυπριακό πρόβλημα από το *50 και οι συμφωνίες 
Ζυρίχης-Λονδίνου, άλλαξαν κυριολεκτικά τη ζωη των 
ομογενών της δικής μου γενιάς. Μας πήρε αρκετό 
καιρό για να "επαναστατικοποιηθούμε". Δεν ήταν όπως 
σήμερα, που παιδιά συντηρητικών οικογενειών μπορούν 
να σπουδάσουν στη Νέα Υόρκη και να γυρίσουν πίσω 
Μαρξιστές, Αενιστές ή ακόμα Ακελικοί, που φωτίζονται 
για πρώτη φορά με Μαρξισμό στη Νεα Υόρκη. Η 


ακόμα όταν ομογενείς τρομοκρατούνται λόγω της τρα¬ 
γικής τους εμπειρίας στην Κύπρο ή Ελλάδα από τις 
δεξιές κυβερνήσεις, όταν τα παιδιά τους κάνουν παρέα 
με γνωστούς αριστερούς. 


Προσωπική Εμπειρία 

Ο κύριος σκοπός του άρθρου αυτού, είναι η προσωπι¬ 
κή μου εμπειρία για το πως κατάληξα από τα γεγονό¬ 
τα, στις τάξεις των ριζοσπαστών. 

Δεν υπάρχει κανέανας προκαθορισμένος δρόμος που 
οδηγεί στη ριζοσπαστικοποίηση. Παλιές ιδέες και μύθοι 
πεθαίνουν αλλά όχι τόσο γρήγορα, ιδιαίτερα όταν είναι 
στην υπηρεσία του Θεού και της ιδιωτικής περιουσίας. 
Ένας απ' αυτούς τους μυθούς που έπρεπε να πεθάνει, 
ήταν το ποιοι ήταν οι φίλοι και σύμμαχοι μας. 

Από μικρά παιδιά μάθαμε ότι, η μοίρα της Κύπρου ήταν 
να ενωθεί με την Ελλάδα. Οι Βρεττανοί έδιναν υπο¬ 
σχέσεις κάθε φορά που είχε πόλεμο. Είμασταν Έλλη¬ 
νες από αιώνες. Οι Βρεττανοί το ήξεραν αυτό όπως 
και οι Αμερικανοί φίλοι μας. Η Ελλάδα ήταν μέρος του 
“ελεύθερου Κόσμου" και εναντίον του κουμμουνισμού. 
Μας έλεγαν οι ηγέτες μας, πως οι Βρεττανοαμερικανοι 
δεν θα έχαναν την Κύπρο εαν γινόταν Ένωση με την 
Ελλάδα. Δεν υπήρχε πρόβλημα. Η Ελλάδα ήταν “δική" 
τους (Δυτική) από το 1821. Από τον εμφύλιο πόλεμο, 
η Ελλάδα είχε Αμερικανοποιηθεί. Ήταν η 51η Πολιτεία. 
Το πρόβλημα ήταν μεταξύ φίλων και συμμάχων. Οι 
φίλοι και σύμμαχοι μας, δεν έδιναν προσοχή. 

Έπρεπε να είμαστε πιό πιεστικοί. Το ενωτικό δημοψή¬ 
φισμα του ’50 ήταν εντυπωσιακό. Οι Ελληνοκύπριοι 
στην συντριπτική του πλειοψηφία ψήφισαν Ένωση. Οι 
Τουρκοκύπριοι δεν λογαριάστηκαν αλλά ούτε και ρωτή¬ 
θηκαν. Οι Βρεττανοί είπαν πως δεν είμαστε ούτε καν 
Έλληνες. Για να το αποδείξουν “επιστημονικά" μέτρη¬ 
σαν το μέγεθος της κεφαλής μερικών Κυπρίων και κα¬ 
τέληξαν στο συμπέρασμα πως δεν είχαμε τα ίδια 
μέτρα. 

Προσπαθήσαμε να γίνουμε πιο πειστικοί. Πήγαμε στα 
Ηνωμένα Έθνη, στείλαμε γράμματα και τηλεγραφήματα, 
όπως τα μικρά παιδιά που αρχίζουν να περπατούν, το 
ίδιο κΓ εμείς στην πολιτική αρένα. 

Αρχίσαμε να διαδηλώνουμε τα δίκαια αιτήματα μας, με 
ένα κάλεσμα όλη η οικογένεια συμπεριλαμβανομένων 
παπούδων, γιαγιάδων, πηγαίναμε στα Ηνωμένα Έθνη 
για να φωνάξουμε για το δίκαιο στο αγώνα μας, κάνο¬ 
ντας έκκληση στον "ελεύθερο κόσμο στους φίλους 
και συμμάχους μας". Φωνή εν τη ερήμω! 

Το πρόβλημα μας ούτε καν συζητείτο στον ΟΗΕ, το 
ξέραμε αυτό, αλλά εμείς είμασταν εκεί, να ζητήσουμε 
δικαιοσύνη. Οι ηγέτες του “ελεύθερου κόσμου", οι φίλοι 
και προστάτες της Ελλάδας, τα "πολιτισμένα έθνη του 
κόσμου δεν ελάμβαναν υπόψη τους τις απαιτήσεις των 
μεταναστών. 

Η ηγεσία μας ήταν επίσης παρών στα Ην. Έθνη. Οι 
ομιλίες τους ήταν όλο πάθος. Μας είπαν πως είμαστε 
"ιδιαίτεροι" άνθρωποι, ότι ο αγώνας μας ήταν δίκαιος 
και όττ ο δίκαιος αγώνας μας θα ευοδωθει στο τέλος. 
Ήταν θέμα χρόνου. Η Κύπρος θα ενωθεί με την μητέ¬ 
ρα Ελλάδα. Οι Βρεττανοί οι φίλοι μας (ίσως το Εργατι¬ 
κό Κόμμα) θα μας βοηθήσουν, όπως έκαναν με τα 
Επτάνησα. Οι αμερικάνοι φίλοι μας και προστάτες μας 
θα μας βοηθήσουν. Ήταν δίκαιη η υπόθεση μας. Θα 
κερδίσουμε. Παίρνει χρόνο και πρέπει να παλαίψουμε. 
Θα νικήσουμε. Αυτά συνέβαιναν μέχρι τα μέσα του '50. 

Οι ηγέτες μας πραγματοποιούν πολλές ομιλίες, υπο- 
σχέθηκαν πολλά πράγματα, ακόμα και απειλές, μα τί¬ 
ποτε δεν συνέβηκε. Δεν είχαν τόλμη, ήταν ανίκανοι 
κατά του Αγγλοαμερικάνικου καταρράκτη, Οι Φ Λ ° ι και 
σύμμαχοι μας, αντί να μας βοηθήσουν, εφήφιζαν ενα¬ 


ντίον μας στα Ην. Έθνη. Μας είπαν να είμαστε πολιτι¬ 
σμένοι και να μην κάνουμε τίποτε το οποίο θα προκα- 
λούσε τους Βρεττανούς. 

Για μας τους μετανάστες που διαδηλώναμε στους δρό¬ 
μους τα λέγανε αυτά. Δεν φαινότανε δίκαια. Η ηγεσία 
μας, μας έφερε στο σημείο να πιστεύουμε στο ένδοξο 
μας παρελθόν στις κυβερνήσεις μας, στο βασιλιά μας 
να πιστεύουμε στο Θεό (τον Έλληνα Θεό), να είμαστε 
πατριώτες, να πιστεύουμε στον "ελεύθερο κόσμο", να 
έχουμε φιλότιμο. Μας είπαν επίσης ν’ αποταθούμε 
στους φίλους και συμμάχους μας στη Ουάσιγκτων και 
το Κογκρέσσο. Το κάναμε κι αυτό. Μας είπαν από το 
Β' Παγκόσμιο Πόλεμο μέχρι σήμερα να απαρνηθούμε 
τον Μαρξισμό, Σοσιαλισμό, κουμμουνιστικό αθεϊσμό και 
την Σοβιετική Ένωση. Το κάναμε κι αυτό. Μας είπαν 
να βαδίσουμε σε τριάδες και τετράδες κρατώντας 
πανώ και φωνάζοντας τα συνθήματα μας έντονα, αλλά 
πολιτισμένα. Κάναμε τα πάντα. Φωνή εν τη ερήμω! 

Αρχίσαμε να λογικευόμαστε. Ισως δεν κάναμε αρκετά. 
Νοιώθαμε ένοχοι. Έτσι πραγματοποιήσαμε πιο πολλές 
διαδηλώσεις. Στείλαμε πιο πολλά γράμματα και τηλε¬ 
γραφήματα. Τα ραδιοφωνικά μας προγράμματα διεκό- 
πταν τις διαφημίσεις τροφών ή ποδοσφαίρου με τρα¬ 
γούδια και μηνύματα για την ελευθερία. Οι εφημερίδες 
μας είχαν απειλητικούς τίτλους. Είμασταν εντυπωσια¬ 
σμένοι! Οι φίλοι και σύμμαχοι μας όμως, δεν ήταν κα¬ 
θόλου εντυπωσιασμένοι. 

Παραμονές της 1ης Απριλίου του 1955, οι "ηγέτες" 
μας αποφάσισαν να στείλουν ένα διαφορετικό μήνυμα 
για να πείσουν τους φίλους και συμμάχους τους. Τον 
ένοπλο αγώνα της ΕΟΚΑ. Οργανωμένη από την Εκ¬ 
κλησία και τις εθνικιστικές δυνάμεις, οι αρχηγοί της 
ΕΟΚΑ μας είπαν ότι οι Βρεττανοί καταλαβαίνουν μόνο 
μια μέθοδο: τη βία. Πανηγυρίσαμε! Βρεττανοί και Αμε¬ 
ρικανοί επίσημοι και τύπος, όλοι με μια φωνή χαρακτή¬ 
ρισαν την ΕΟΚΑ σαν μια τρομοκρατική οργάνωση. 
Τώρα είχαμε να πείσουμε τον ελεύθερο κόσμο ότι οι 
αντάρτες της ΕΟΚΑ ήταν μαχητές της ελευθερίας, 
ακριβώς όπως τους Ούγγρους μαχητές για την ελευ¬ 
θερία. -αναρχίσαμε πάλι τις διαμαρτυρίες, δεξιά κΓ αρι¬ 
στερά, μαζέψαμε υπογραφές και απαιτούσαμε αυτοδιά¬ 
θεση για την Κύπρο. Είμασταν πάλι, όλοι κάθε φορά, 
στον ΟΗΕ -νέοι, γέροι, άνδρες, γυναίκες, πιατάδες, 
πλασιέ, δάσκαλοι και παπάδες, όλοι φωνάζαμε για ελε¬ 
υθερία και Ένωση! 

Οι μαχητές της ΕΟΚΑ ήταν οι ήρωες μας. Ο Γρίβας, ο 
θρυλικός Διγενής, ήταν ο ήρωας μας. Δεν είχε σημα¬ 
σία ποιό ήταν το πολιτικό του πιστεύω. Θα έδινε 
στους Βρεττανούς ένα μάθημα. Θα έδινε επίσης ένα 
μάθημα στους Τούρκους και στους κομμουνιστές (θεω¬ 
ρούνταν πιο μεγάλοι εχθροί από τους άλλους). 

Ολοί εκείνοι που δεν ευθυγραμμίστηκαν με το εθνικι¬ 
στικό κίνημα της ΕΟΚΑ, χαρακτηρίστηκαν εχθροί της 
Μητέρας Ελλάδας. 

Πολύ σύντομα μάθαμε ότι η ΕΟΚΑ για την επιβίωση 
της εξαρτόταν απ' τους ιδρυτές της που ήταν η εκ¬ 
κλησία κι οι εθνικιστικές δυνάμεις. Στη συνέχεια το 
"Εθνικιστικό Μέτωπο" της Κύπρου εξαρτόταν από τις 
εθνικιστικές δυνάμεις της Αθήνας. Με τη σειρά τους, 
αυτές οι δυνάμεις, στηριζόντανε στα αφεντικά τους, 
της Ουάσιγκτων, του ΝΑΤΟ της Ο ΙΑ και του Πενταγώ¬ 
νου. 

Καθώς ο αγώνας συνεχιζόταν, αρχίσαμε να συνειδητο¬ 
ποιούμε ότι η ΕΟΚΑ και οι ιδρυτές της ήταν παγι- 
δευμένοι σαν την αράχνη στο δικό τους δίκτυ. Στα 
χρόνια 1957-1958, οι Βρεττανοί, οι εγκέφαλοι του διαι¬ 
ρεί και βασίλευε, μετάτρεψαν τον αγώνα σε ελληνοτο- 
υρική διαμάχη με τις δυό κοινότητες να πολεμούν η 
μια την άλλη, ενώ οι Βρεττανοί έπαιζαν τον ρόλο του 
ειρηνευτή μεταξύ των Ελληνοκυπρίων και των Τουρκο¬ 
κυπρίων. Οι δυνάμεις που εδημιούργησαν το κίνημα 
της ΕΟΚΑ, έφτασαν στο απροχώρητο. 


Αντιμέτωποι σε χειρότερες καταστάσεις, αποφάσισαν 
τον τερματισμό του αγώνα. Οι συμφωνίες Ζυρίχης - 
Λονδίνου του 1959 ήταν ένα αναπόφευκτο αποτέλεσμα 
του αντάρτικου, που ήταν καταδικασμένο από την ίδια 
τη φύση του να αποτύχει από το κύριο σκοπό του. 


Η ΚΥΠΡΙΑΚΗ ΔΗΜΟΚΡΑΤΙΑ 

Μέσα σ' αυτές τις συνθήκες γεννήθηκε η ανεξάρτητη 
Δημοκρατία της Κύπρου η οποία ήταν κάθε άλλο παρά 
ανεξάρτητη και λειτουργήσιμη. Έμεις οι μετανάστες 
δεν είμασταν απόλυτα ευχαριστημένοι, αλλά όμως πα¬ 
νηγυρίσαμε για τη Νίκη. Διατηρήσαμε την πίστη μας 
στο ΟΗΕ και στον ελεύθερο Κόσμο! 

Τα γεγονότα στην Ελλάδα-ανεβοκατέβασμα κυβερνή- 
σεων-και η κρίση στην Κύπρο, μας έκαμαν να χάσουμε 
την πίστη μας στον Καραμανλή. Η συμφωνημένη λύση, 
δεν δούλεψε και άρχισε να κλονίζεται το 1963. Στα 
μάτια του Ελληνισμού, ο Καραμανλής ήταν προδότης 
για την υπόθεση της Κύπρου και το εθνικό συμφέρον 
της Ελλάδας. 

Ο Ελληνικός λαός ήταν τότε εξαγριωμένος με τη 
δεξιά και στους δρόμους της Αθήνας και της Θεσσα¬ 
λονίκης διαδήλωνε ενάντια στο ΝΑΤΟ, στη ΣΙΑ, στο 
Πεντάγωνο, στη ΚΥΠ, στην Βασιλεία και στο κεφάλαιο. 
Ο Καραμανλής έπρεπε να φύγει αφού χαρακτηρίστηκε 
σαν πιόνι των Αμερικανών. 

Ο Ελληνικός λαός, στις εθνικές εκλογές του 1983 ψή¬ 
φισε για μια "ανεξάρτητη και δημοκρατική Ελλάδα και 
για δικαιοσύνη στην Κύπρο". Η ιδεολογία των Ελλήνων 
και των μεταναστών άρχισε να κλονίζεται και μια μεγά¬ 
λη μάζα να κινείται προς την Ένωση Κέντρου. Το σύν¬ 
θημα τότε "όχι άλλα ξεπουλήματα". Το Κέντρο ήρθε 
στην εξουσία. Μέσα σ' ένα χρόνο, η κυβέρνηση του 
άρχισε να καταρρέει. Το 1964 ο λαός ξαναψηφίζει την 
Ένωση Κέντρου. Το μήνυμα του λαού ήταν “Κάτω το 
ΝΑΤΟ", “ΣΙΑ ΠΕΝΤΑΓΩΝΟ, ΕΞΩ ΑΠΟ ΤΗΝ ΕΛΛΑΔΑ", 
"Ελευθερία και Δικαιοσύνη στην Κύπρο", "Παπαντρέου 
στη Μόσχα"! 

Ο Παπαντρέου πήγε στην Ουάσιγκτων να δώσει ένα 
μάθημα στον Τζόνσον. Αντί αυτού όμως, πήρε αυτός 
το μάθημα. Μετά μάθαμε πως τον προειδοποίησαν ότι 
αν πάει στη Μόσχα θα πάει σαν Πρωθυπουργός και θα 
επιστρέψει σαν πολίτης. 

Επίσης ο Παπαντρέου, δήλωσε ότι η Ελλάδα ανάπνεε 
με δύο πνεύμονες -ένα Βρεττανικό και ένα Αμερικάνι¬ 
κο, και ότι δεν θα άφηνε την Ελλάδα να πεθάνει από 
ασφυξία! 

Με το 1965, ο Παπαντρέου βρίσκεται έξω από την κυ¬ 
βέρνηση και ο ελληνικός λαός ήταν σε κινητοποίηση. 
Σ’ αυτά τα ιστορικά γεγονότα του 1963-1967, ήταν 
που αφυπνίστηκε ο Ελληνικός λαός, και μαζί μ' αυτόν 
και οι μετανάστες. 

Η περίοδος 1963-1967, για μερικούς Έλληνες μετανά¬ 
στες, ήταν επίσης και η δική τους Αμερικάνικη αφύπνι¬ 
ση. Ο πόλεμος στο Βιετνάμ φούντωνε. Ένας Αμερικα¬ 
νός πρόεδρος δολοφονήθηκε. Προηγούμενα, το 1955 
η Βοεα Ραιλε, αρνήθηκε να δώσει στο λεωφορείο τη 
θέση της σε λευκό. Οι πορείες για ειρήνη και ελευθε¬ 
ρία κάλυψαν ολόκληρο το έθνος. Με την εκλογή του 
Τζόνσον μισό εκατομμύριο στρατιώτες στάλησαν στο 
Βιετνάμ να πολεμήσουν για Ελευθερία και Αυτοδιάθεση, 
για να σταματήσουν τον κομμουνισμό! 

Ο Έλληνας μετανάστης ήταν εγκλωβισμένος στην Ορ- 
βελική διπλοπροσωπεία. 

Αυτή η χώρα, η πιο δυνατή στον κόσμο, ο υπερασπι¬ 
στής του "ελεύθερου κόσμου", ενώ πολεμούσε για την 
ελευθερία και αυτοδιάθεση του Νότιου Βιετνάμ, αντιτί- 
θονταν της δημοκρατίας και αυτοδιάθεσης του Κυπρια- 

κού λαού. Πολλοί Ελληνες μετανάστες έλαβαν μέρος 
στις διαδηλώσεις. Ανατάχθηκαν στον πόλεμο και την 
αιματοχυσία. 

Σε πολλούς δόθηκε η ευκαιρία να προσθέσουν τα δικά 
τους παράπονα εναντίον των ηγετικών κύκλων της 
Ουάσιγκτων. Μερικοί άφησαν τα μαλλιά και τα γένια 
τους να μεγαλώσουν. Άλλοι έγιναν χορτοφάγοι, απαί¬ 
τησαν ισότητα μεταξύ αντρών και γυναικών, μαύρων 
και άσπρων. Ήταν ενάντια στο σύστημα. Το δείξαμε 
στη θεωρία και πράξη. Μερικοί έγιναν (κατά κάποιο 
ανώτερο Κύπριο αξιωματούχο στη Νέα Υόρκη του 
οποίου η κυριώτερη αποστολή στη ζωή ήταν να “αγω¬ 
νιστεί” για τα κρασιά της Κύπρου”) "λαομένοΓ. 

Ξεφύγαμε από τα θρησκευτικοεθνικά καλούπια. Κατηγο- 
ρηρήκαμε ότι ντροπιάζουμε το Ελληνικό όνομα. Δεν εί¬ 
μαστε πραγματικοί Ελληνες! 

Η αλληλεγγύη μας με τις εκατοντάδες χιλιάδες διαδη¬ 
λωτές για ειρήνη και ελευθερία, μας βοήθησε να κά¬ 
νουμε ακόμα ένα βήμα προς το ριζοσπαστισμό. Ριζο- 
σπαστικοποιηθήκαμε και είμαστε ενάντια στο σύστημα 
και ο,τι αυτό αντιπροσωπεύει. Είμαστε για την ειρήνη 
και την ελευθερία, αξιοπρέπεια και αυτοδιάθεση και δη¬ 
μοκρατία να εφαρμοστούν στην πράξη στο Βιετνάμ, 
στην Κύπρο, στην Ελλάδα. Αυτό ήταν αληθινά ριζο¬ 
σπαστικό για τους μετανάστες του 1950, αλλά ακόμα 
δεν είχαμε ιδέα που θα κατέληγε. 

Για τους Ελληνες μετανάστες των διαμαρτυριών κατά 
του πολέμου, και της κατάληψης των Πανεπιστημιακών 
χώρων, η δικτατορία του Απρίλη του 1967 ήταν ο 
σπινθήρας της. Πραγματική επαναστατικοποίηση. 

Δεν μπορούσαμε να συνεχίσουμε να ζούμε στον κόσμο 
της φαντασίας. Σαν βετεράνοι των διαδηλώσεων της 
δεκαετίας του 1950 για την Κύπρο, είχαμε διαφορετική 
νοοτροπία από τους αυθορμητισμούς της νεολαίας, 
που σαν αντίδραση βρήκαν την "απελευθέρωση” στο 
κάπνισμα μαριχουάνας. Προσχωρήσαμε στην Ελληνική 
αντίσταση αμέσως. Συμμετείχαμε τώρα σε δύο κινήσεις: 
Ενάντια στο πόλεμο στο Βιετνάμ και αγώνα κατά της 
στρατιωτικής δικτατορίας στην Ελλάδα. Κάτω απ' αυτές 
τις συνθήκες γεννήθηκε ένα νέο κίνημα, η “Νέα Αρι¬ 
στερά” ανάμεσα στους μετανάστες της Ελληνικής Κοι¬ 
νότητας. Εγινε μέρος της ευρύτερης αντίστασης στη 
Νότια Αμερική, Ευρώπη και Ελλάδα. 

Η ιδεολογία της Νέας Αριστερός αναδείχθηκε μέσα 
από τις αντιφάσεις της Αμερικάνικης κοινωνίας. Η Κί¬ 
νηση πρωταρχικά, ήταν για ελευθερία και ειρήνη. Ορ¬ 
γανώσαμε λαμπαδοφορίες, στείλαμε γράμματα στους 
βουλευτές και γερουσιαστές, διαδηλώναμε στη Νέα 
Υόρκη και Ουάσιγκτων. Θέλαμε να διαφωτίσουμε τους 
αντιπροσώπους μας στο Κογκρέσσο και τους επίση¬ 
μους στην Ουάσιγκτων. Σε μια μεγάλη πορεία, μας κα¬ 
λωσόρισαν στο υπουργείο Δικαιοσύνης με δακρυγόνα. 
Καταλάβαμε! 

Ο Μάρτιν Αούθερ Κίνγκ μας είπε το 1968 ότι η "Κυ¬ 
βέρνηση των ΗΠΑ ήταν μεγαλύτερη πηγή βίας στον 
κόσμο. Βασίζεται στον μιλιταρισμό για την επίλυση 
προβλημάτων". (Σκεφτήκαμε ότι το ίδιο ισχύει και για 
την Ελλάδα). "Εντονη επιμομή στον αντικομμουνισμό, 
αντί στην παροχή τροφής, ιατροφαρμακευτικής περί¬ 
θαλψης, μόρφωσης και δημιουργίας θέσεων εργασίας". 
Βαρεθήκαμε τον στείρο αντικομμουνισμό. Απαιτούμε ει¬ 
ρήνη, δουλειά, ελευθερία, υγιές περιβάλλον, δημοκρα¬ 
τία στις ΗΠΑ και στο εξωτερικό. Μας αποκαλούσαν 
προδότες και κορόϊδα του κομμουνισμού. 

Οι αντιφάσεις της Αμερικάνικης κοινωνίας καθώς, και 
της αμερικάνικης εξωτερικής πολιτικής, ήταν ολοφάνε¬ 
ρες σε μας. Η επίσημη ιδεολογία ήταν να μιλούμε για 
ειρήνη και να κηρύσσουμε πολέμους. Ομιλίες για ελευ¬ 
θερία και ισότητα και στην πράξη λυντσάρισμα. Διαφύ¬ 
λαξη του φυσικού περιβάλλοντος και στην πράξη κατα¬ 
στροφή του για το ιδιωτικό κεφάλαιο. 


Μας ειπώθηκε ότι η Σοβιετική Ενωση ήταν εχθρός. Η 
αυτοκρατορία του κακού. Αλλά είναι οι ΗΠΑ που κη¬ 
ρύσσουν πόλεμο σ' αυτούς που δεν είχαν τίποτε να 
κάμουν με τη Σοβ. Ενωση -εθνικιστές, Φιλελεύθεροι, 
Μετριοπαθείς, Δημοκράτες, Φοιτητές και Εργάτες ανά 
τον κόσμο. Ζητήσαμε εξηγήσεις. 

Ο παρατεινόμενος πόλεμος στη Νοτιοανατολική Ασία, 
οι βίαιες συγκρούσεις στο εσωτερικό της χώρας μας, 
τα δακρυγόνα και οι συλλήψεις, οι επιθέσεις όχι μόνο 
στους ακροαριστερούς, αλλά σε φιλελεύθερους και με¬ 
τριοπαθείς, μας άνοιξαν τα μάτια. Αναγκαστήκαμε να 
επιστρέφουμε στα βιβλία. Αρχίσαμε να διαβάζουμε 
Μαρξ, Μάο και ΜβΓουεβ, τα τρία "υποχρεωτικά" Μ' β. 

Πήραμε ακόμα ένα ιστορικό μάθημα, ότι η καταπίεση 
και η εκμετάλλευση στο εσωτερικό ήταν συνδεδεμένη 
με την καταλήστευση και τον πόλεμο στο εξωτερικό. 
Αφού αυτό το σύστημα διεξήγαγε την υποδούλωση και 
εκμετάλλευση των μαύρων, των γυναικών, των εργα¬ 
τών, την καταστροφή του περιβάλλοντος για το ιδιωτι¬ 
κό κεφάλαιο, την υποβάθμιση, την περιθωριοποίηση 
των εθνικοτήτων, για να γίνουν κατανωλωτές, διερωτη- 
θήκαμε τι θα έκανε το σύστημα στους ξένους λαούς, 
όπως τους Βιετναμέζουν, Χιλιανούς, Φιλιππινέζουνς, 
Ελληνες και Κύπριους. 

Διδαχθήκαμε ότι η πολιτική που ακολουθήθηκε στις δε¬ 
καετίες του 1950 και 1960, για τις οποίες κάναμε δια¬ 
δηλώσεις στον ΟΗΕ και στην Ουάσιγκτων δεν ήταν 
λάθη και κακοί χειρισμοί του Πενταγώνου, της ΣΙΑ, του 
Υπουργείου Εξωτερικών, ή των Επιτροπών του Κογ¬ 
κρέσου, και οι οποίες ούτε θα μπορούσαν να διορθω¬ 
θούν ανεξάρτητα αν εκλιπαρούσαμε ή και απειλούσαμε. 
Μάθαμε ότι ο καπιταλισμός θα συνεχίσει την πολιτική 
του κέρδους, της ηγεμονίας, δίχως πόλεμο, δίχως 
ιμπεριαλισμό και φασισμό. Αλλά όταν ο έλεγχος της 
εξουσίας και τα κέρδη αμφισβητούνται στο εσωτερικό ή 
στο εξωτερικό, τότε το σύστημα θα και πρέπει να 
προσφύγει στον πόλεμο, στον ιμπεριαλισμό, στο φασι¬ 
σμό. 

Η Νέα Αριστερά της δεκαετίας του 1960, ήταν νέα και 
χωρίς πείρα, σε σύγκριση με τον παραδοσιακό Μαρξι- 
σμός-Λενινισμό. Για μερικούς η παραδοσιακή Αριστερά 
εμφανίστηκε πολύ αυταρχική, πολύ συγκεντρωτική και 
πολύ οικονομίστική για τους "κουλτουριάρηδες" του 
1960. Εχασε τον αυθορμητισμό της και την τόλμη της 
για να επαναστατήσει κατά του συστήματος. Γεννήθηκε 
μέσα από τη Ρωσσική ιστορική εμπειρία. Οι σύντροφοι 
του Λένιν δεν μπορούσαν να επιβιώσουν δίχως παρα¬ 
νομία, μυστικότητα, σιδερένια πειθαρχία και βία. οδη¬ 
γούμενοι από επαναστατική εμποσθοφυλακή. 

Η Νέα Αριστερά δεν μπορούσε να αναπτυχθεί χωρίς 
διαφάνεια, δημοσιότητα, εκπαίδευση, μεγάλες διαδηλώ¬ 
σεις, σεμινάρια, συνασπισμούς μαύρων, λευκών και γυ¬ 
ναικών. Χρειαζόμασταν νέες θωρίες και οργανώσεις για 
να σφυρηλατήσουμε την αλληλεγγύη αυτών των ομά¬ 
δων. 

Η Νέα Αριστερά, βασικά αποδέχτηκε την οικονομική 
και πολιτική ανάλυση του ορθόδοξου Μαρξισμού, αλλά 
εισήγαγε ένα νέο ιδεολογικό περιεχόμενο, προερχόμε¬ 
νο από την ψυχοανάλυση και την σεξουαλική πολιτική. 
Ο Φρόϋντ προμήθευσε το χαμένο κρίκο. Όχι τον 
Φρόϋντ ο οποίος οδήγησε στο οουοά, αλλά τον 
Φρόϋντ που οδήγησε στα "οδοφράγματα". 

Προσπάθειες στη συγχώνευση της κλασσικής Μαρξιστι¬ 
κής οικονομικής και πολιτικής ανάλυσης, με την ψυ- 
χοαναλυτική και σεξουαλική πολιτική, έγιναν τις δεκαε¬ 
τίες του 1920 και 1930 στην Ευρώπη με τη σχολή της 
"Φρανκφούρτης". 

Η ατομική και η μαζική ψυχολογία ήταν υποκείμενο 
στις κριτικές αναλύσεις από τον Μαίουδβ, Ργοπίγπ, 
ΒθϊοΙί, Αάοιτιο, ΗογΚΙτθϊγπθγ και ΗβνοΓΓηβνν. Ήταν όλοι 
τους πολύ γνωστοί στους κύκλους της Νέας Αριστε¬ 


ρός κατά τη δεκαετία του ’δΟ. Με τα γραφτά τους, μά¬ 
θαμε ότι ο Ορθόδοξος Μαρξισμός ήταν πεξριορισμένος 
στο "εργοστάσιο" στους "επαναστατικούς Μαρξιστικο- 
Λενινιστικούς οργανισμούς". 

Αλλά, οι άνδρες και οι γυναίκες είναι περισσότερο από 
εργάτες εργοστασίων. Είναι επίοης "νέοι” άνθρωποι οι 
οποίοι πηγαίνουν στην εκκλησία, έχουν οικογένεια, 
έχουν σεξουαλικές ανάγκες και σχέσεις, είναι κατανα¬ 
λωτές, έχουν "εθνικιστικές* και “ρατσιστικές* τάσεις. 

Μερικές φορές αυτοί οι ίδιοι εργάτες, οι οποίοι υποτί¬ 
θεται είναι οι εκπρόσωποι της επαναστατικής μεταρ¬ 
ρύθμισης, γίνονται οι εκπρόσωποι των αυταρχικών (και 
εβχίδί:) των ρατσιστών και της φασιστικής νοοτροπίας. 
Εν τούτοις, είχαμε στις γραμμές μας άτομα τα οποία 
μπορούσαν να δώσουν μια "επιστημονική* πολιτική και 
οικονομική ανάλυση του καπιταλισμού αλλά αυτοί ήταν 
οι ίδιοι σεξουαλικά και αισθηματικά εκτροχιασμένοι. 

Η παλιά κοινοτοπία της ταξικής πάλης δεν παρείχε 
ικανοποιητική απάντηση. Ο κατάλογος των βιβλίων που 
διαβάζαμε επακτάθηκε από τους Μαρξ και Λένιν στο 
Μάο Βοεε ΙυχΘΠΊόϋΓΟ Θίαιτιβοήι, Επίγτιβ ΟοΙάπηαπ (Βοά 
Ειηπια) ΒαΚυηΐη, ΒβΓΚΓηαη, ΜαΙαΙθδίε και φεμινισμού. 
Θέλαμε οι απαντήσεις να έχουν σχέση με τον ανα¬ 
πτυγμένο καπιταλισμό, το πάτημα κουμπιών, και του 
αυτοματισμένου καπιταλισμού, ιμπεριαλισμού, κουλτού¬ 
ρας, φασισμού και σεξουαλικής απελευθέρωσης. Διαβά¬ 
ζαμε και ξαναδιαβάζαμε και συζητούσαμε. Αλλά άλλο να 
διαβάζεις για επαναστατική θεωρία και άλλο να κινδυ¬ 
νεύει η ζωή σου στον αγώνα. 

Η αντίσταση ενάντια σπ] στρατιωτική δικτατορία της 
Ελλάδας, αποτελείτο από διάφορες πολιτικές ομάδες - 
Μαρξιστικές, Λενινιστικές, Σταλινικές, Τροτσκιστικές, 
Φιλοσοβιετικές, Αντισοβιετικές, Αριστερές, Μαοϊστικές, 
Νεοα ριστε ρίζουσες, Σοσιαλδημοκρατικές και απλούς δη¬ 
μοκράτες που ήταν ενάντιον της χούντας. 

Ήταν κομματιασμένες θρυμματισμένες και πολεμούσαν 
η μια την άλλη για την ορθή ιδεολογική γραμμή και τις 
οργανωτικές μορφές. Ο κοινός σκοπός ήταν να ξεφορ¬ 
τωθούν την Χούντα. Το "σοσιαλιστικό” πρόγραμμα της 
μεταχουντικής Ελλάδας ήταν τόσο ποικίλο όσο κι' οι 


ίδιες οι ομάδες. Ήταν διαφορετικό πράγμα να γράφεις 
προγράμματα, να διαβάζεις βιβλία και να συζητάς τα 
καλύτερα σημεία. Είναι όμως άλλο πράγμα, όταν άτομα 
και ομάδες διακινδύνευαν τη ζωή τους για τη δημοκρα¬ 
τία στην Ελλάδα. Οι δραστηριότητες ήταν σοβαρές, 
επικίνδυνες, μυστικές και παράνομες. Οι αριθμοί ήταν 
μικροί, αλλά το κίνημα έκανε τρομερή δουλειά. Η Ελλη¬ 
νική Ιστορία ξαναγράφτηκε στις συζητήσεις, στα φυλλά¬ 
διά, στη θεωρία και στην πράξη. 

Είναι δύσκολο να προβλέψουμε τις μακροχρόνιες επι¬ 
δράσεις στην εσωτερική ανάπτυξη της Ελλάδας, το 
πραξικόπημα στην Κύπρο, η εισβολή και κατοχή του 
βόρειου τμήματος του νησιού από τις Τουρκικές δυνά¬ 
μεις, έφερε όλα στην επιφάνεια και έδωσε ένα τέλος 
στις παράνομες δραστηριότητες μεταξύ των Ελλήνων 
μεταναστών. 

Μαζικές διαδηλώσεις και βοήθεια ανακούφισης ακολού¬ 
θησε με τη πτώση της Χούντας και την εισβολή και 
κατοχή της Κύπρου. Με το πέρασμα του χρόνου η ζωή 
των μεταναστών επέστρεψε στο συνηθισμένο της 
ρυθμό-καταναλωτισμός, ποδόσφαιρο, ετήσιοι χοροί, ελ¬ 
ληνική μουσική, βίντεο, η εκκλησία, απελευθευρωτικά 
τραγούδια και, κάπου-κάπου, καμμιά διαδήλωση για την 
Κύπρο. 

Στις εκλογές πάλι μας ζητούν να ψηφίσουμε για τον 
πιο φιλέλληνα πολιτικό, .ζέχασα ν 1 αναφέρω ότι πρέπει 
να γράψουμε στους βουλευτές και γερουσιαστές μας! 
Εμείς οι μετανάστες είμαστε "ιδιαίτεροι" Ελληνες! 

Κάνοντας μια ανασκόπηση, δυστυχώς, πέρασαν τόσες 
δεκαετίες και χαμένες γενιές για μερικούς από μας να 
μάθουμε από τα παθήματα μας. Τόσα πολλά ψέμματα, 
απατηλά όνειρα, ανεκπλήρωτες υποσχέσεις, ολόκληρο 
το ελληνικό έθνος να μετατραπεί υια φυλακή από μερι¬ 
κούς στρατιωτικούς-πιόνι της ΣΙΑ-η μισή Κύπρος υπό 
κατοχή και η κληρονομιά της, αφανισμένη!..,, και 
πολλοί Ελληνες έμαθαν τόσο λίγα από αυτή την 
ιστορική εμπειρία. 

Αυτό είναι Η ΑΛΗΘΙΝΗ ΤΡΑΓΩΔΙΑ του Έλληνα 
μετανάστη! γ.μ. 

αροόαφνουσα 

αγγελ νικολαου 


Δημοτικό τραγούδι 
που συναντάται μόνο στην 
Κύπρο, στο οποίο γενικά 
αποδίδεται ιστορική προέ¬ 
λευση, με πηγή έμπνευσης 
τους έρωτες του βασιλιά 
της Κύπρου, Πέτρο Α' Λου- 
ζινιάν (1359 - 1369) με την 
Ιωάννα Λ' Αλεμά, και την 
εκδίκηση της βασίλισσας 
Ελεονώρας της Αραγω- 
νίας. 


Παραλλλαγές 

Διασώζεται σε συλλογές δημοτικών 
τραγουδιών και στη προφορική παρά¬ 
δοση σημαντικός αριθμός παραλλαγών 
με γεωγραφική προέλευση που καλύπτει 
ολόκληρο τον Κυπριακό χώρο. Οι πα¬ 
ραλλαγές αυτές φέρουν σημαντικές ή 
όχι τροποποιήσεις του μύθου και της 
δομής του και μαρτυρούν για τη δημο¬ 
τικότητα του ανάμεσα στο λαό της 
Κύπρου. 

Οι αρχαιότερες παραλλαγές που 
διαθέτουμε είναι εκείνες της συλλογής 
του Αθανάσιου Σακελλάριου, στη πρώ¬ 
τη έκδοση (1868) του Γ' τόμου του έρ¬ 
γου του Τα Κυπριακά. Οι παραλλαγές, 
των οποίων η καταγραφή μπορεί να 
εντοπισθεί στο χρονικό διάστημα μετα¬ 
ξύ 1850 και 1867, φέρουν τους αριθ¬ 
μούς 15 και 16. 

Οι παραλλαγές αυτές, παρ' όλη τη 
χρονολογική αυθεντικότητα τους (ανή- 
’κουν σε μια 'προτεχνολογικήν περίοδον 
αποθησαυρίσεως της δημώδους παρα- 
δόσεως', παρουσιάζουν τις ατέλειες 
που χαρακτηρίζουν γενικά το έργο του 
Σακελλάριου: μια ελαττωματική φωνητι¬ 
κή και μορφολογική απόδοση της Κυ¬ 
πριακής διαλέκτου και μια τάση συμμόρ¬ 
φωσης του διαλεκτού κειμένου σύμ¬ 
φωνα με ορισμένα λόγια πρότυπα. 

Αντίθετα, σε νεώτερες παραλλαγές 


(όπως οι δύο της συλλογής του 
Φαρμακίδη, Κύπρια Έπη, που καταγρά- 
φησαν το 1919 και εκδόθηκαν το 
1926 στην Λευκωσία με τους αριθμούς 
25 και 26, άλλες σποράδην σε διάφο¬ 
ρα λογοτεχνικά ή λαογραφικά περιοδικά 
και ανέκδοτες), παρατηρείται μια προ¬ 
σπάθεια για απόδοση της διαλεκτικής 
αυθεντικότητας και της εγκυρότητας 
του κειμένου. 

Δεδομένου του δημοτικού χαρακτή¬ 
ρα της Αροδαφνούσας (εκφραστικό 
δηλαδή δημιούργημα του λαού), δυο 
μορφές ανάλυσης θα επιχειρηθούν: 

Μια ανάλυση νοηματική, πρώτα, 
που σκοπό έχει τη σπουδή του ποιητι¬ 
κού κειμένου σαν αυτοτελή καλλιτεχνική 
μονάδα και κατά δεύτερο λόγο,_ μια 
ανάλυση ακρίβειας του παραδομένου 
ποιητικού κειμένου, που θέλει να προσ¬ 
διορίσει τα γεγονότα που το δημιούργη¬ 
σαν. 

Λογοτεχνική ανάλυση 
του ποιητικού 
κειμένου και σύγκριση 
των παραλλαγών: 

Η θεματική και κατά στίχον σύγκριση 
των παραλλαγών μας οδηγεί σε ορισμέ¬ 
να εξ αντικειμένου συμπεράσματα. Άν 
περιοριστούμε στις δύο παραλλαγές 
της συλλογής Σακελλαρίου, στις δύο 
του Φαρμακίδη και σε μιά πέμπτη που 
δημοσιεύτηκε το 1923 στα Κυπριακά 
Χρονικά (τομ. Α', σελ. 327-329),_ στη 
σύγκριση κατά στίχον, παρατηρείται η 
ύπαρξη κοινών στίχων, βοηθητικών επα¬ 
ναληπτικών ή προτότυπων στίχων (χα¬ 
ρακτηριστικών μιας μόνο παραλλαγής). 

Η μελέτη 14 στίχων που παρουσιά¬ 
ζονται πανομοιότυποι και στις πέντε πα¬ 
ραλλαγές (είναι οι στίχοι 3, 13, 14, 16, 
17, 53, 54, 55, 60, 90, 93, 95, 96, 
97, από την παραλλαγή που δίνουμε), 
οδηγεί στην ακόλουθη μορφή ενός θε¬ 
ματικού πυρήνα που μπορεί να αναχθεί, 
σύμφωνα με το τι θα λεχθεί παρακάτω, 
είτε σ' ένα κοινό, παλιό ποιητικό μοτί- 
βο, είτε στο ιστορικό επεισόδιο με το 
Πέτρο Α' και την Ιωάννα Λ' Αλεμά από 
το Χρονικό του Μαγαιο ά: 


«ύπαρξη της Αροδαφνούσας, αγα¬ 
πημένης - αγαπητικιάς του Ρήγα / 
ζήλια της Ρήγαινας που - στην 
απουσία του Ρήγα - καλεί την Αρο- 
δαφνούσα στο παλάτι / φόβος και 
απορία της Αροδαφνούσας / ομορ¬ 
φιά και κοκκεταρία της Αροδαφνού¬ 
σας στο παλάτι, προσβλητικά λόγια 
της Αροδαφνούσας για τη Ρήγαινα 
/ σχετική πληροφόρηση της Ρήγαι- 
νας από τις σκλάβες της / φόνος 
της Αροδαφνούσας από την έξαλ¬ 
λη Ρήγαινα / άφιξη του Ρήγα στο 
παλάτι, που προστρέχει στις φωνές 
της ερωμένης του δπάνω στο θαυ¬ 
ματουργό του άτι. 

(παραλλαγές της λύσης του δράμα¬ 
τος που ακολουθεί το φόνο της Αρο¬ 
δαφνούσας: ο Ρήγας ρίχνει τη Ρήγαινα 
στο φούρνο, Σακελλ. αρ.15/ ο Ρήγας 
διώχνει τη Ρήγαινα απο το παλάτι, μοι¬ 
ρολογεί και θάβει την Αροδαφνούσα, 
Σακελλ. αρ.16/ ο Ρ'ηγας σκοτώνεται με 
το μαχαίρι του και τον θάβουν μαζί με 
την αγαπημένη του, Φαρμακ., αρ.25/ ο 
Ρήγας ασπάζεται το πτώμα της αγα¬ 
πημένης του, Φαρμακ., αρ.2β/ ο Ρήγας 
αποκεφαλίζει τη Ρήγαινα και σκοτώνεται 
με το μαχαίρι του, Κυπο.Χρον. 

Η θεματική ανάλυση των παραλ¬ 
λαγών προεκτείνει, απο τη μια, αυτό 
το θεματικό πυρήνα και ειδικώτερα διευ¬ 
ρύνει τη σχέση του με το κείμενο του 
Μαχαιρά. Από την άλλη, ξεχωρίζει 
την ύπαρξη ορισμένων ανεξαρτήτων, 
ετερογενών επεισοδίων (χαρακτηριστι¬ 
κών μιας μόνο παραλλαγής) που η συγ¬ 
γένεια τους με άλλα δημοτικά τραγού¬ 
δια μαρτυρά προσθήκη από μέρους 
των φορέων, ποιητάρηδων ή άλλων. 
Αναφέρουμε ενδεικτικά, το _ επεισόδιο 
της επίσκεψης της Αροδαφνούσας 
στην εκκλησία, στην παραλλαγή αρ.25 
από τον Φαρμακίδη (στίχοι 40-55), επε¬ 
ισόδιο που συναντιέται επίσης στα Εκα- 
τόλονα, Φαρμακ., αρ. 38, στίχοι 50-60, 
σελ. 129. 

Ο διαχωρισμός των παραλλαγών σε 
θεματικές ενότητες διαγράφει τη δρα¬ 
ματική δομή τους και τη θεατρική αμε¬ 
σότητα τους. Σαν αποτέλεσμα αυτής 
της θεατρικότητας του τραγουδιού, μια 
τραγικότητα στη μορφή του. Χαρα- 
κτηρηστικό παράδειγμα, το επεισόδιο 
του αποχαιρετισμού του παιδιού της 



από την Αροδαφνούσα, (Σακελλ. 
αρ.16, στίχοι 67-71, Φαρμακ., αρ.25, 
στίχοι 82-87 και Κυπρ.Χρον., στίχοι 45- 
55), επεισόδιο που θυμίζει μια αντίστοιχη 
σκηνή απο την Άλκηστη του Ευριπίδη 
(στίχοι 244-392). 

Ο λογοτεχνικός χαρακτήρας της 
Αροδαφνούσας διακρίνεται για τη πολυ¬ 
μορφία του, αποτέλεσμα της μακρό¬ 
χρονης ζωής της και της ποικίλης 
χρήσης που έτυχε από τους φορείς 
της. Παρατηρούνται στοιχεία ακριτικά 
(ιδιαίτερα σπιν ηρωική περιγραφή του 
Ρήγα με το άτι του, στίχοι 90-98 στην 
παραλλαγή που δίνουμε), στοιχεία μοι¬ 
ρολογιού (έχουμε δυό μοιρολόγια στη 
παραλλαγή που παραθέτουμε, της 
Αροδαφνούσας, στίχοι 82-90 και του 
Ρήγα, στίχοι 116-135), παραλογής 
(αποδεικνύεται το παράλογο της μοι¬ 
χείας και του φόνου και η κοινωνική 
τάξη αποκαθίσταται με το θάνατο- 
τιμωρία της Αροδαφνούσας και της 
Ρήγαινας. Ενδεικτικά αναφέρεται ότι 
στιχουργικά η Αροδαφνούσα φέρει 
πολλές ομοιότητες και με την παραλο¬ 
γή, Της Τρίχας, το Γ '.ΟΦύοιν Κυπριακά 
Χρονικά τομ.Ι Α', Απρίλης-Ιούνιος 1935, 
σελ. 97-100, που ανήκει στο κύκλο του 
Γιοφυριού ΉΚ Αρτας ), και στοιχεία πα¬ 
ραμυθιού και αφηγηματικά. 

Ο χαρακτήρας του τραγουδιού πα¬ 
ραμένει ωστόσο πρωταρχικά ερωτικός 


και λυρικός, γι' αυτό και η συγγένεια 
του με τραγούδια καθαρά ερωτικού πε¬ 
ριεχομένου (όπως με το Τοανούδιν του 
Κωστανπνρυ, Σακελλ. εκδ.1891, τομ.Β', 
αρ.12, και με τα Εκατόλογα. Φαρμακ., 
αρ.38). Στη φύση του σαν δημοτικό 
τραγούδι χρωστά τις εικόνες του (δα¬ 
νεισμένες απο τα φυσικά και καιρικά 
φαινόμενα, από το φυτικό και ζωικό κό¬ 
σμο, από το βασίλειο των ορυκτών και 
των πολυτίμων λίθων, κλπ.), και το μέ¬ 
τρο του, ιαμβικός δεκαπεντασύλ-λαβος. 

Πρόβλημα ιστορικής 
ταυτότητας: 

ΙΣΤΟΡΙΚΑ ΓΕΓΟΝΟΤΑ 

Τ α ιστορικά γεγονότα έτσι όπως δια¬ 
σώθηκαν στο Χρονικό του Μαχ αιρά 
(εκδ. ΟαννΚίηδ, Φ234-259, σ.σ. .214- 
239) αφορούν ένα επεισόδιο από τη 
ζωή του βασιλιά της Κύπρου Πέτρον 
Α' Λουζινιάν (1359-1369). Οι άλλοι 
χρονογράφοι της εποχής ακολουθούν 
με μικρές διαφορές το κείμενο του Μα- 
χαιρά. 

Τολμηρός και παθιασμένος, βίαιος 
και ονειροπόλος, ο Πέτρος αποτελεί με 
τη φλογερή προσωπικότητά του και τη 
περιπετειώδη του ζωή το κατ' εξοχήν 


πρότυπο του ιπποτισμού για το ΙΔ' αιώ¬ 
να. Οραματιστής της απελευθέρωσης 
των Αγίων Τόπων, πραγματοποιεί με 
σκοπό τη διοργάνωση μιας καινούργιας 
σταυροφορίας δυο ταξίδια στην Ευρώ¬ 
πη. Αποτέλεσμα των ταξιδιών αυτών, 
η άλωση της Αλεξάνδρειας το 1365 
από τα Ευρωπαϊκά - Κυπριακά στρατε¬ 
ύματα. 

Φαίνεται σίγουρο ότι ο Πέτρος, 
φύση αισθησιακή, ήταν πολύ συνδεδε- 
μένος με τη δεύτερη του γυναίκα, 
Ελεονώρα της Αραγωνίας (Μαχαιράς, 
σ. 214, 'Αι ονόρα Τε ΡαούζΙ τουλάχιστο 
ερωτικά. Χαρακτηριστικά ο Μαχαιράς 
αναφέρει (σ. 222) ότι "δια την αγάπην 
την είχεν επρουμουτίασέν της όπου να 
ευρίσκεται να παίρνει το αποκάμισον 
της να το βάλλη την νύχτα εις την 
αγγάλην του να κοιμάται". 

Αυτό βέβαια δεν τον εμπόδιζε από 
του να έχει 'β' καύχες' διότι "τούτον 
εποίκεν το από πολλήν λουξουριάν (- 
λαγνεία) την είχε, όπ ήταν παιδίος άν¬ 
θρωπος" (σ. 222) 

Και ήταν μια τέτοια εξωσυζυγική 
σχέση που απετέλεσε το πρώτο μέρος 
του δράματος που οδήγησε στην κα¬ 
ταστροφή του Πέτρου και που ενδεχό¬ 
μενα καταγράφηκε στη μνήμη του λαού 
με τη μορφή δημοτικού τραγουδιού. 

Η 'ζιτίλ (-ευγενής) αρχόντισσα" ονο¬ 
μαζόταν "Τζουάνα Λ' Αλεμά" ί-Ι' 
ΑΙθΕηβηβ, δηλ. η Γερμανίδα), χήρα του 
"Σίλ Τζοθάν τε Μουντολίφ, του κυρού 
της Χούλου" (σ. 214). Ο ίδιος ο Πά¬ 
πας Ουρβανός Ε' είχε γράψει στον Πέ¬ 
τρο στις 2 Δεκεμβρίου 1367 (Ηαγ- 
ηαΐάυδ, Αππα Ιβε βοοίίείαε ίίά.... ίυοοα 
1747-56, 1367, σ. 155, Φ13), επιπλήτ- 
τοντας τον γιατί ζούσε σε μοιχεία έχο¬ 
ντας εγκαταλείψει τη σύζυγό του, γυναί¬ 
κα "θΐθςαηΐία ΓηοαιηΤ (κάτι που σίγουρα 
η Ιωάννα θα μπορούσε ν' αμφισβητή¬ 
σει!) 

Όμως, επειδή Ό δαίμων της πορ¬ 
νείας όλον τον κόσμον πλημελά, τον 
εκόμπωσεν τον Ρήγα" (σ. 214) και 
φεύγοντας ο Πέτρος για το δεύτερο 
ταξίδι στην Ευρώπη (Οκτώβριος 1367) 
άφησε την Ιωάννα έγκυο οκτώ μηνών. 

Η Βασίλισσα Ελεονώρα τότε έφερε 
την Ιωάννα στο παλάτι και βρίζοντας 
την, "κακή πολιτική, χωρίζεις με απο 
τον άντρα μου!... ώρισεν τες βάγες της 
και έριψάν την χαμαί, και έναν γδίν και 
εβάλαν το απάνω εις την κοιλίαν της 
και εκουπανίσαν πολλά πράματα, δια να 
ρίξει το βρέφος". Και την επαύριον, 
’εφεραν και έναν χερομύλιν, και απλώ- 
σαν την χαμαί και ' βάλαν το εις την 
κοιλιάν της και αλέσανιν α' πινάκιν σιτά- 
ριν... Καί ποίκεν της πολλά κακά, και 
μυρίσματα, τζίκνες, βρώμους. . . και 
όσα ωρδινιάζαν... οι μαμμούδες' και το 
παιδίν περίτου εδυνάμωννεν εις την κοι¬ 
λιάν της", (σ.σ. 214,216). «Αλλ' αυτή εί¬ 
ναι μια υπερβολή, λέγω, τωόντι Κυπριό- 

τικη», σχολιάζει ο Αρχιμανδρίτης Κυ¬ 
πριανός τρεις αιώνες μετά απο το Μα- 
χαιρά, στη Χρρνρλργικβ (στρρίΡ του 
{σ. 242). 

Μόλις η Ιωάννα γέννησε, η Ελεο- 
νώρα την έκλεισε "λειχούσα . . . ματω¬ 
μένη", στη 'γούφα’ στο φρούριο της 
Κερύνειας. Και το "βρέφος το καθα¬ 
ρόν και άπταιστον" (σ. 242) εξαφανί¬ 
στηκε. 

Όταν "τα μαντάτα εφτάσαν εις την 
Φραγγίαν εις ϊ αυτία του ρήγος της 
Κύπρου", ο Πέτρος έστειλε απειλητική 
επιστολή στην Ελέονώρα - τάσσοντας" 
της πως όταν με το καλό επέστρεφε 
στην Κύπρο, "θέλω σου ποίσειν τόσον 
κακόν όπου να τρομάξουν πολλοί 
(σ. 216) 

Έτσι η βασίλισσα αναγκάστηκε να 
απελευθερώσει την Ιωάννα, με τον όρο 
ωστόσο ότι, ' Αν θέλης να ήμεστεν φί- 
λαινες και νάχης την αγάπην μου, έμπα 
εις κανέναν μοναστήριν’ (σ. 218). 
Ήταν το μοναστήρι της Αγίας Φωτει¬ 
νής (Σάντα Κλέρα) στη Λευκωσία. Η 
Ιωάννα πέρασε συνολικά ένα χρόνο 
στη φυλακή και στο μοναστήρι μέχρι 
της επιστροφής του Πέτρου (1368). 
Εκπληρώνοντας το τάμα του να επι- 
σκεφθεί τα μοναστήρια της Κύπρου, ο 
Πέτρος βρήκε την Ιωάννα στη Σάντα 
Κλάρα και "όρισε την μοναύτα... να 
πάγη έσσω του" (σ. 226), "... και η 
ομορφιά (της) δεν επαρκατέβηλ (σ. 
218). 

Ταυτόχρονα με τα νέα για την Ιω¬ 
άννα, ο Πέτρος έλαβε στη Ρώμη και 
μια επιστολή από τον "Μισέρ Τζουάν 
Βιεκούντην" (σ. 220), επίτροπο του βα¬ 
σιλιά κατά την απουσία του, ο οποίος 
του γνωστοποιούσε, κατόπιν απαιτή- 
σεως των "αδελφίων του ρηγός’ (σ. 
218), "ότι επλάνεσεν την αρνάν σου και 
ευρέθην με τον κλιάρον, και λαλούν 
πως ο κούντη τε Ρουχάς ένε εις μεγά¬ 
λη ν αγάπην με την κυράν μας την ρή- 
γαιναν, αμμέ φαίνεται μου και είναι ψέ¬ 
ματα" διότι "τις εμπορεί να κρατήση τα 
στόματα του λάς' (σ. 220) παρ' όλον 
που "ούλος ο λαός δεν εξηγάτον άλ¬ 
λον, τόσον ότι οξηγούνταν το και τα 
κοπελλία" (σ. 218} και αυτό αποτέλεσε 
το δεύτερο μέρος του σκανδάλου". 

Όταν ο Πέτρος έμαθε για την "τέ¬ 
τοια παρανομία", "τον αρχέκακο διάβολο 
της πορνείας (που) εμπήκεν εις την 
καρδίαν του Μισέρ Τζουάν τε Μόρφου, 
■του κούντη τε Ρουχάς (-Έδεσσα)" 
(σ. 218) και της Ρήγαινας, διέταξε "και 
εσήκωσεν τό' μότιν (-ιμάτιον) της Ρή- 
γαινας απέ την αγγάλην του", και επέ¬ 
στρεψε στην Κύπρο. 

Ήταν ωστόσο δύσκολο να πλησιά¬ 
σει την αλήθεια για τις φήμες σχετικά 
με την Ελέονώρα και τον κόμητα του 
Μόρφου. Ο Μαχαιράς λέει (σ. 224) 
ότι ο Ιωάννης τε Μόρφου δωροδόκη¬ 
σε τις δύο 'αμουρούζες’ του Πέτρου 



(Ιωάννα Λ' Αλεμά και Τζίβα τε Σκαντε- 
λίον, γυναίκαν του Σιρ Γρινιέρ Λε Πε- 
ντίτ") για να τα αρνηθούν όλα και να 
ισχυρι-σθούν ότι η συκοφαντία αυτή κα¬ 
τασκευάσθηκε από το Βισκούντη. Σί¬ 
γουρος είναι πάντως ο αχρείος ρόλος 
που έπαιξαν οι Βαρώνοι στο όλο θέμα. 

Όταν ο Πέτρος υπέβαλε τη υπόθε¬ 
ση στην Υι)ηλή Αυλή (' ν' αφήσω την 
γυναίκα μου και να την πέψω του κυ- 
ρού της, να σκοτώσω το σκύλλαν τον 
'ψωριάρη όπου ’ πόντισεν το μαργαρι¬ 
τάρι, ου να μηδέν δείξω φανόν τίπο¬ 
τες; " (σ. 232), φοβουμένοι την αντί¬ 
δραση τηο Αραγωνίας (πατρίδα της 
Ελεονώρας), προτίμησαν να θυσιάσουν 
το πιστό Βισκούντη για να σώσουν τη 
τιμή του βασιλείου. 

Έπεισαν έτσι τον Πέτρο και 'εβγά- 
λαν τη ρήγαιναν δικαιωμένης και τον 
καβαλλάρην ψεματάρην" (σ. 236), και 
έκλεισε τον Βισκούντη "εις την γούφα 
του Σκουτελλά" στην Κερύνεια, για να 
τον μεταφέρη μετά, κατόπιν παρακλή- 
σεως "αφέντη από την δύσιν,.,. κούντη 
ξενικού... εις τον Λιόντα" (Βουφαβέντο) 
όπου πέθανε "χωρίς φαν ' (σ. 238) 

Επειδή όμως ο Πέτρος "δεν ήτον 
τόσον ανήξευρος, ξεύροντας το πράγ- 
μαν πως εγίνετον", άρχισε να καταπατά 
τα δικαιώματα των Βαρώνων, "και εις 
κοντολογία αντροπίασεν ούλες τες κυ- 
ράδες της Λευκωσίας, τες ποιες είναι 
μεγάλη αντροπή να τες ανοματίσωμεν" 
(σ. 238). και επειδή ο Πέτρος "ήτον 
μιασμένος απο όλους τους καβαλλάρη- 
δες" (σ. 240), τα γεγότα οδήγησαν 
στο πρωτοφανές πολιπκό σκάνδαλο 
της δολοφονίας του βασιλιά απο τους 
Βαρώνους του, στις 7 Ιανουάριου 
1369. 

Ο φόνος προκάλεσε σάλο στην 
Ευρώπη κι ο απόηχος θα βασάνιζε 
τους Κυπρίους για πολύ καιρό ακόμα. 
Το 1373, η Βασίλισσα Ελέονώρα συμ¬ 
μάχησε με τους Γενουάτες, για να εκ¬ 
δικηθεί τους δολοφόνους του συζύγου 
της και να εξασφαλίσει τα δικαιώματα 
του γιού της, Πέτρου Β'. Τα σχέδια 
αυτά, ωστόσο, οδήγησαν σε πόλεμο με 
τη Γένουα με αποτέλεσμα την κατάλη¬ 
ψη της Αμμοχώστου από τους Γε¬ 
νουάτες κάτω από την κυριαρχία των 
οποίων παρέμεινε για ένα αιώνα περί¬ 
που, μέχρι και της άφιξης των Βενε- 
τών, το 1489, διατηρώντας, ως τόσο 
ένα είδος αυτονομίας. 


Ιστορικότητα του 
δημοτικού τραγουδιού: 


Π πρώτη ταύτιση των προσώπων 
του δημοτικού ταργουδιού με τα ιστορι¬ 
κά πρόσωπα του βασιλικού σκανδάλου, 
έγινε από τον Κ. Σάθα στο πρόλογο 


(σ. 45' και ρξα') του Β' τδυου της Με¬ 
σαιωνικής ΒιβλιρβύΐΜ. (Χρονογράφοι 
του Βασλείου της. Κύπρο σ. Βενετία 
1873), όπου και η πρώτη έκδοση του 
Χρονικού του Μαχαιρά. 

Η ταύτιση έγινε αναφορικά με τις 
παραλλαγές της συλλογής του Σακελ- 
λάριου, καμιά όμως επεξήγηση ή από¬ 
δειξη δεν δίνεται απο το Σάθα. Όπως 
ο ίδιος ο Σακελλάριος λέει σχετικά (Τα 
Κυπριακά. ■ 1890, τομ. Α', σ. 483, σημ. 
α'), "Αγνοώ όμως που αυτός ταύτα λό¬ 
γων στηρίζεται". 

Φαίνεται, λοιπόν, ο συγκεκριμένος 
ιστορικός χαρακτήρας που αποδόθηκε 
στην Αροδαφνούσα να είναι αποτέλε¬ 
σμα της αυθαίρετης, προσωπικής εκτί¬ 
μησης του Σάθα. Εκτίμηση που ασπά- 
στηκαν απροβλημάτιστα όλοι οι με- 
τέπειτα μελετητές, ένεκα της γοητείας 
του συλλογισμού: η ευκολία με την 
οποία η κυπριακή ποιητική παράδοση 
εύρισκε και ενωνόταν με την ιστορία 
του νησιού, σε μια αποθέωση της ελ¬ 
ληνικότητάς τους (δεδομένου ότι δεχό¬ 
μαστε ότι η ιστορία προσαρμόστηκε 
στο τραγούδι σε καθαρά ελληνικά πρό¬ 
τυπα), πρέπει να κατέστησε την ιστορι¬ 
κότητα της Αοοδαιρνούσας ιδιαίτερα 
δημοφιλή, ειδικά σε σχέση με τα εθνι- 
κό-πολιπκά προβλήματα της Κύπρου 
του 19ου και 20ου αιώνα. 

Θεματικά, το ποιητικό κείμενο του 


τραγουδιού δεν προσφέρει κανένα συ¬ 
γκεκριμένο αποδεικτικό στοιχείο της πι¬ 
θανής συγγένειάς του με το ιστορικό 
επεισόδιο. Αν επιχειρήσει κανείς μια 
σύγκριση των θεμελιωδών θεματικών 
ενοτήτων του τραγουδιού που δώσαμε 
πιο πάνω, με το ιστορικό επεισόδειο, η 
συσχέτιση γίνεται δυνατή (βασιλικά πρό¬ 
σωπα και περοβάλλον, ερωτικό δράμα 
μεταξύ του Ρήγα, της όμορφης ερωμέ¬ 
νης του και της ζηλιάρας Ρήγαινας, η 
εκδικητική Ρήγαινα σκοτώνει την ερωμέ¬ 
νη Αροδαφνούσα, ο Ρήγας επισπεύδει 
το γυρισμό του για να βοηθήσει την 
Αροδαφνούσα), αλλά παραμένει αόρι¬ 
στη, συμβολική και υποθετική. 

Με άλλα λόγια, η ταύτιση του Ρήγα 
του δημοτικού τραγουδιού με το Πέτρο 
Α', της Ρήγαινας με την Ελέονώρα 
της Αραγωνίας και της Αροδαφνούσας 
με την ερωμένη Ιωάννα Λ' Αλεμά, είναι 
μια πιθανότητα γοητευτική μεν, που βα¬ 
σίζεται όμως, απλά και μόνο, πάνω σε 
υποθετικές συσχετίσεις, συγκρίσεις και 
συγκυρίες: ο ερωπκο-λυρικο-δραμα-τικός 
χαρακτήρας του τραγουδιού είναι πολύ 
πιο απτά έκδηλος απο τον ιστορικό 
(μαρτυρεί γι' αυτό το τραγικό τέλος του 
τραγουδιού, επάξιο του αξιοπρεπέστε¬ 
ρου ρομαντικού μελοδράματος και, φυ¬ 
σικά, σημαντικά διαφορεπκού της λύ¬ 
σης που δίνει η ιστορία. 

Αυτό μας οδηγεί σε δυο αντίθετες 


θεωρίες. Κατά πρώτο λόγο, στην 
αποδοχή της ύπαρξης ενός παλαιού 
ποιητικού μοτίβου του οποίου ο πυρή¬ 
νας προσαρμόστηκε στο τραγούδι της 
Αροδαφνούσας. (και που ίσως επηρέα¬ 
σε και τους χρονογράφους). Άποψη 
την οποία εξέφρασε ο ΒθΓίΓαηά 
ΒονννίθΓ στο Β' Διεθνές Κυπρολογικό 
Συνέδριο. Και κατά δεύτερο λόγο, 
στην αποχή ενός απ' αρχής συμβολι¬ 
κά ιστορικού χαρακτήρα, με έντονο το 
ερωτικό στοιχείο. 

Στη πρώτη περίπτωση, λαμβανόμε- 
νη σαν αρχή αυτή ακριβώς η απουσία 
οποιονδήποτε συγκεκριμένων ιστορικών 
στοιχείων, γίνεται δεκτό όπ στην Αρο¬ 
δαφνούσα χρησιμοποιείται, απλώς, ένα 
κοινό σχεδίασμα παλαιότερων παραλο¬ 
γών ή μυθσιστοριών (πρβλ., για παρά¬ 
δειγμα, με το Τα κατά Ροδ άνθην και 
Δοσικλέα, του Θεόδωρου του Πρόδρο¬ 
μου, Ετρίία 8οπρΙογθ$ ΟτεΙα, τομ. Β', 
κεφ. Η', στίχοι 410-530, σελ.415-418. 
Υπενθυμίζουμε, ωστόσο, ότι το πιο 
πάνω απόσπασμα φέρει απλώς κοινά 
στοιχεία θεματικής δομής και όχι άμε¬ 
σης λογοτεχνικής επίδρασης ή συγγέ¬ 
νειας). Η προέλευση αυτού του κοινού 
μοτίβου μπορεί να είναι ιστορική αλλά 
δεν έχει αναγκαστικά σχέση με το επει- 
σόδειο το διασωζώμενο από το Μαχαι- 
ρά: τα ερωτικά σκάνδαλα σίγουρα δεν 
υπήρξαν προνόμιο του Πέτρου Α' και 
πάντα σημάδευαν την μνήμη του λαού 


(αναφέρουμε ενδεικτικά, από πλευράς 
ποιητικής δημιουργίας, το Τραγούδι του 
Κων στα ντ ί νου, Σακελλ. εκδ.1891 τομ.Β', 
αρ.12, και από ιστορικής πλευράς, τις 
βασιλικές ερωπκές περιπέτειες του Ιω¬ 
άννη Β' Λουζινιάν (1432-1458) με την 
Ελληνίδα Μαριέττα και τη ζήλια της 
γυναίκας του Ελένης Παλάιολογίνας ή 
εκείνες του Άγγλου βασιλιά Ερρίκου Β' 
(1154-1189) με την Βοδαπιυηά ΟΙίίίοτά 
ή ΤαΪΓ Βοεεικιυηά", όνομα του οποίου 
οι λυρικοί ήχοι θυμίζουν εκείνο της 
Αροδαφνούσας") και την εκδίκηση της 
γυναίκας του ΑΙιθγιογ ά' Αςυίίσίηβ. 

Σύμφωνα με τη δεύτερη θεωρία, η 
οποία, φυσικά, υπενθυμίζουμε όπ, όπως 
και η πρώτη, στηρίζεται πάνω σε υπο¬ 
θετική βάση, η μνημοτεχνική αντίδραση 
του λαού μπροστά στη σοβαρότητα 
του σκανδάλου υπήρξε η δημιουργία 
ενός τραγουδιού (το σκάνδαλο της 
σχέσης του Πέτρου Α' με την Ιωάννα 
ντ' Αλεμάν σε συνδυασμό με τους έρω¬ 
τες της Ελεονώρας, την καταδίκη του 
αθώου Βισκούντη, και τη δολοφονία 
του Πέτρου από τους Βαρώνους που 
επακολούθησε και που έφερε το πόλε¬ 
με με τους Γ ενουάτες, υπήρξαν γεγο¬ 
νότα που είχαν άμεση και μακροπρόθε¬ 
σμη συνέχεια για τους Κυπρίους). 
Όπως χαρακτηριστικά λέει ο ΘίάθΙ 
( "ία ώρηερπ ϋ ΑΓοάβρήηουεεα". 
ΝουνβΙΙθε θίυάβε ευτ Ιε ΙβίίβΓείυτβ 
ρτεεψε τποάβτηβ, Ρ3Π$, 1878, ρ.448), 
"Σ' άλλους καιρούς θα φτιάχναν ένα 
δράμα, τότε εφτιάξαν τραγούδια. Αυτό 
το ταλέντο ήταν το μόνο που απόμεινε 
στον ελληνικό λαό από την επική του 
ικανότητα". 

Η απουσία οποιονδήποτε συγκεκρι¬ 
μένων ιστορικών στοιχείων οφείλεται, 
από τη μια, στην καταλυτική δύναμη 
του χρόνου και των φορέων του τρα¬ 
γουδιού (χαρακτηριστικό κάθε δημοτικού 
τραγουδιού είναι η αφαιρετική δύναμη 
που ασκεί ο λαός πάνω σ' οποιαδήπο¬ 
τε ξένα ή ξεχασμένα μέσα από τους 
αιώνες στοιχεία), μορφή της οποίας 
υπήρξε, κατά τα χρόνια της ξένης κα¬ 
τοχής στο νησί, μια τάση ελληνικοποιή- 
σης κάθε καλλιτεχνικής δημιουργίας. 
Από την άλλη, αυτή η απουσία ιστορι¬ 
κών στοιχείων μπορεί να αποδοθεί σε 
μια απ’ αρχής επιθυμία του ανώνυμου 
δημιουργού να κρατήσει μόνο το ερωτι¬ 
κό στοιχείο εμφανές και το ιστορικό- 
ρεαλιστικό σε συμβολικό επίπεδο (λόγοι 
σύνεσης από φόβο των Φράγκων - 
λόγοι καθαρά εκλογής και ποιητικής 
προτίμησης). 

Σαν συνέπεια του πιο πάνω συλλογι¬ 
σμού, μια διεύρυνση του συμβολικού χα¬ 
ρακτήρα της Αροδαφνούσας και η τα¬ 
ύτισή της στη κυπριακή παράδοση με 
την Αφροδίτη, την αιώνια Γυναίκα που 
ζει στη ψυχή της Κύπρου και ταυτίζε¬ 
ται με την Κύπρο, με την σκλαβωμένη, 
μ' ανυπόταχτη κί επαναστάτρια, όπως 
την ηρωίδα του τραγουδιού. Μαρτυρά 


32 


33 


γι’ αυτό το ίδιο το όνομα της Αρο- 
δαφνούσας, φορέας των συμβόλων 
της ομορφιάς και του έρωτα (-ρόδο-) 
και της εθνικής δόξας (-δάφ-νη-) 

Με άλλα λόγια το τραγούδι παίρνει 
χαρακτήρα όχι ιστορικά υμνητικό αλλά 
ιστορικά υπομνητικό. Ανεξάρτητα από 
το ποια από τις δυο θεωρίες θεωρί- 
σουμε περισσότερο δυνατή, η φύση 
του σαν δημοτικό τραγούδι μας στερεί 
από αποδείξεις και μας υποχρεώνει να 
τις αντιμετωπίσουμε σαν υποθέσεις. Η 
πιο κοντινή, συνεπώς, προσέγγιση του 
προβλήματος που μπορούμε να κάνου¬ 
με είναι η χρονολογική τοποθέτηση 
της δημιουργίας ή της ύπαρξης του 
τραγουδιού στα χρόνια της Φραγκο¬ 
κρατίας (ύπαρξη βασιλικών προσώπων - 
Ρήγας, Ρήγαινα - και περιβάλλοντος - 
βάγιες, σκλάβες, παλάτι, κτλ. - και 
ομοιότητας με άλλα τραγούδια της 
Φράγκικης περιόδου, π.χ. Το Τραγούδι 
του Κωστάνηνρυ, Σακελλ . εκδ. 1891, 
τομ. Β', αρ.12 και Τ α Εκατόλογα, Φαρ- 
μακ., αρ.38). 

Μύθοι , Παραδόσεις 
και Επιδράσεις στη 
σύγχρονη λογοτεχνία: 

Τ ο τραγούδι της Αοοδαφνούσαο 
συνδέεται στην Κυπριακή παράδοση με 
το μύθο της "Ρήγαινας", ανάμνηση του 
οποίου βρίσκουμε στα διάφορα τοπωνύ¬ 
μια που φέρουν το όνομα της 'Ρήαι- 
νας". (Σ. Μενάρδος, Ή Εβαινα!, Δελ¬ 
τίο Ιστορ. και Εθνολ. Εταιρείας, σ. 
1903, σ.σ. 117-148 και Κ. Πηλαβάκης, 
' Κυπριακά ΤοίΜΜΜ Ααογραφική Κύζ 
προς Ε', 13, Γεν. Απρ. 1975, σ.σ. 13- 
16). 

Το πρόσωπο της Ρήγαινας (γενικά, 
και όχι μόνο στο τραγούδι της Αρο- 
δαφνούσας) παίρνει αφηρημένο χαρα¬ 
κτήρα και γίνεται έννοια και σύμβολο: η 
αρχαία θεά του έρωτα Αφροδίτη μένει 
ζωντανή μέσα από τους αιώνες και 
παίρνει κατά τη Βυζαντινή εποχή τη 
μορφή της Άνασσας, για να ενωθεί 
στα χρόνια της Φραγκοκρατίας με το 
πρόσωπο της Ρήγαινας. 

Συνέχιση της λατρείας του έρωτα, 
ανάμνηση μιας Θεάς ταυτόχρονα τρυ¬ 
φερής και σκληρής, η Ρήγαινα παίρνει 
στην Αροδαωνούσα τ η μορφή μιας 
Θεάς ζηλιάρας και εκδικητικής που τι¬ 
μωρεί όσους δεν υποτάσσονται στους 
δικούς της ερωτικούς κανόνες. Σε 
ένα ευρύτερο επίπεδο, η Ρήγαινα συγ- 
χέεται στα μάτια του λαού με την ίδια 
την Αροδαφνούσα και γίνεται, πρώτα, η 
Αιώνια Γυναίκα, της οποίας η ομορφιά 
δίνει και παίρνει τη ζωή και, μετά, σύμ¬ 
βολο της Κύπρου, η ψυχή της Κύ¬ 
πρου, αδάμαστη, επαναστάτρια και 
αθάνατη μέσα από τους αιώνες. 


Αυτή η συμβολική και μυθική δύναμη 
του τραγουδιού, μαζί με την πολυμορ¬ 
φία του λογοτεχνικού του χαρακτήρα, 
υπήρξαν αιτία γιά τη μακροβιότητά του 
και πηγή έμπνευσης για σύγχρονους 
συγγραφείς και καλλιτέχνες. 

Πρώτος ο Παλαμάς χρησιμοποίησε 
το μύθο της Αροδαφνούσας στην 
έντεχνη, επώνυμη ποίηση, στο ποίημά 
του Κύπρος, από τη συλλογή Πολιτεία 
και Μοναξιά (2η έκδ. Αθήναι, 1920, 
σελ. 53-56), όπου οι στροφές 8,12, και 
15 αναφέρονται αποκλειστικά στη Αρο¬ 
δαφνούσα. (Το ποημα απαγγέλθηκε για 
πρώτη φορά στις 7.4.1901 απο τον 
ίδιο τον ποιητή κατά τη διάρκεια μιας 
λογοτεχνικής βραδυάς αφιερωμένης 
στην Κύπρο, με την ευκαιρία μιας Κυ¬ 
πριακής έκθεσης στην Αθήνα). Ο Πα¬ 
λαμάς ταυτίζει την Αροδαφνούσα με 
την Ελληνική ψυχή της Κύπρου, και 
ακόμα με το ίδιο το νησί, αντικείμενο 
πόθου μεταξύ Ανατολής και Δύσης. Η 
Αροδαφνούσα, συνεχίστρια του μύθου 
της Αφροδίτης, ενώνει τους Κύπριους 
με το Ελληνικό παρελθόν τους και γίνε¬ 
ται ύμνος ελληνικότητας. 

Τον ίδιο πατριωτικό χειρισμό του μύ¬ 
θου κάνει ο Παλαμάς και το 1904, στο 
ποίημα Εκατό Φωνές από την συλλογή 
Ασάλευτη Ζωή, στη στροφή 86 (3η 
εκδ., Αθήναι, 1926, σελ. 135): η Αρο- 
δαφνούσα-Ρήγαινα, Θεά Κύπρια που δί¬ 
νει τον Έρωτα και το Θάνατο, Ελληνι¬ 
κή ψυχή του νησιού, βγαίνει ανέπαφη 
απο τα καμίνια των κατακτητών, όμορ¬ 
φη και επιθυμητή, με την ίδια άσβεστη 
φλόγα - να παραμείνει Ελληνική. 

Ο Ιταλός συγγραφέας ΘαόηβΙβ 
ΟΆπηυηζίο, που συχνά εμπνεύστηκε 
απο την ιστορία του Φραγκικού βασι¬ 
λείου των Λουζινιανών της Κύπρου, κά¬ 
νει μια δραματική και συμβολική ρήση 
του μύθου στην τραγωδία του /7«Γονέλ- 
λα (Ιβ Ρίζ3ηβΙΙ$ ου 1β ίου άβ 1& Πο8β 
θΐ άθ Ιβ Μοήθ, ΤυΙίβ Ιβ ορβτβ άί 
ΰβΰήβΐβ ΟΆπηυηζίο, νβΓοπα, 
Μοπάαάοπ, 1947, τομ. 2, ΤΓαμβάίβ 
δοιρ β πιί$ΐ6π-ΙΙ, σελ. 591-843). Η 
τραγωδία, γραμμένη στα γαλλικά, ανε- 
βάστηκε για πρώτη φορά στο παρισινό 
θέατρο του ΘίιαίθΙδί, στις 12.6,1913. 

Ο ΟΆπηυηζίο χρησιμοποιεί και τα 
τρία στοιχεία που συνθέτουν το χαρα¬ 
κτήρα του τραγουδιού: ιστορικό, δημοτι¬ 
κό και μυθικό. Με ιστορικό πλαίσιο τη 
ζωή του έφηβου βασιλιά Ούγου Β' 
(1253-1267) και όχι του Πέτρου Α', η 
σύζυγος-Ρήγαινα γίνεται μητέρα-Ρή- 
γαινα, ίδια εκδικητική και δολοφονική, 
και η Αροδαφνούσα- Πιζανέλλα παίρνει 
τη μορφή της αιώνιας, μοιραίας γυνάι- 
κας, της "Δαιμονικής Αφροδίτης", της 
οποίας ο έρωτας είναι ταυτόχρονα 
χαρά και θάνατος. Αφροδίτη-Ρήγαινα- 
Πιζανέλλα συνενώνονται όλες στο πρό¬ 
σωπο της Αροδαφνούσας, σύμβολο 
του αθάνατου πνεύματος του Έρωτα 
και της Γυναίκας. (Βπιηο Ιανειρηί, 


Ιτ3§βάΪ3 άρποΐα άί Θ. 
ΟΆηηυηζίο-Ιβ οτοηβεβ άί ΜβοΝβίβν 
οοτηβ ίοηίθ άί ίη$ρίτ3ζίοηβ ροβίίοβ», 
Πρακτικά Α' διεθνούς Κυπρολογικού Συ¬ 
νεδρίου, 1968, τομ. 2, Μεσαιωνικό Τμή¬ 
μα, σσ. 143-150). 

Ο Κύπριος Γλαύκος Αλλιθέρσης 
δημοσίευσε στα 1935 (Κυπριακά Γράμ¬ 
ματα, τομ. α", σελ. 451-463) μια έμμε¬ 
τρη μονόπρακτη τραγωδία με τίτλο: 
Αρρδα§νούσβ. (εκδόθηκε ανεξάρτητα 
στα 1939 στην Αλεξάνδρεια). Ο Αλ¬ 
λιθέρσης χρησιμοποιεί κυρίως το Χρονι¬ 
κό του Μαχαιρά, προσθέτοντας και 
ξένα στοιχεία (μια συνόμωσία της Ελεω- 
νόρας και του κόμη του Ρουχιά ενάντια 
στο Πέτρο, θάνατος του κόμη, τρέλλα 
της Ελεωνόρας, κλπ.). Ωστόσο, το 
θέμα της εκδικητικής θεάς, της Αιώ¬ 
νιας Γυναίκας, σύμβολο του Έρωτα και 
του Θανάτου, παρόλο που αναφέρεται, 
εξ" αιτίας της βραχύτητας του έργου, 
δεν πείρνει την ανάπτυξη και τη συμβο : 
λική ευρύτητα που έχει στον Παλαμά ή 
στο ΟΆπηυηζίο. 


Ο Γεώργος Σεφέρης στο ποίημα 



που έγραψε στην Κύπρο το 1953 (11η 
εκδ. Αθήνα, 1977, σελ. 247-249), περι- 
στασιακά αναφέρεται και στη Ιωάννα 
Λ'Αλεμά (Αροδαφνούσα). Το ποίημα 
χρησιμοποιεί το δεύτερο σκέλος του 
επεισοδίου με τους έρωτες του Πέτρου 
και της Ιωάννας απο το Χρονικό του 
Μαχαιρά, όπου εξιστορούνται οι έρω¬ 
τες της Ελεωνόρας της Αραγωνίας με 
τον κόμητα του Ρουχιά, και η άδικη 
καταδίκη του Βισκούντη. Στο ποίημά 
του, ένα σαρκαστικό κατηγορώ ενάντια 
στην πολιτικο-κοινωνικο-ηθική υποκρισία, 
ο Σεφέρης με τέσσερεις στίχους θυμί¬ 
ζει και το επεισόδιο του αλέσματος με 
χερομύλι πάνω στην κοιλιά της «γκα¬ 
στρωμένης καύχας» του Ρήγα. 


Ο Αχιλλέας Αιμίλιου, στο διήγημά 
του ΚορΜένα Φτερά, α πο τη συλλογή 
Παλιά Κύπρος - Ιστορικά Δ/ηνήιιατα, 
(σελ. 156-179), χρησιμοποιεί σε μια 
ιστορία με έντονο αντιφραγκικό χαρα¬ 
κτήρα, το όνομα της «Ροδαφνούς» 
για την ηρωϊδα του, χωρίς να επιχειρεί 
οποιαδήποτε άλλη συσχέτιση με το 
μύθο. 


Τέλος, ο Κύπριος σκηνοθέτης και 
ηθοποιός Κώστας Χαραλαμπίδης ανέ¬ 
βασε το Γενάρη του 1982 στο Καϊμα- 
κλί, με τη "Λαϊκή Σκηνή Κύπρου", το 
θεατρικό έργο Αροδαφνούσα, μια μο¬ 
ντέρνα, κοινωνικο-ψυχολογική απόδοση 
του ομόνυμου θρύλου, πίσω απο το 
οποίο «κρύβεται το πραγματικό πρόσω¬ 
πο της ιστορίας». 


• αν. 


Λόγω χώρου δεν δημοσιεύουμε την 
εκτενή βιβλιογραφία της μελέτης, αλλά 
όποιος ενδιαφέρεται, μπορεί να αποτα¬ 
θεί στο περιοδικό μας για αντίγραφο. 

^ 11111 ■ 1 ηι 


έντυπα 


που 


πήραμε 


Ηλία Νεοκλέους 

(εικονογράφηση Α. Χαραλαμπίδη) 

Δείγμα γραφής: 


φρουροί 

Στην σύνταξη της φρουράς 
μετρώ τ' αγάλματα 
Είναι η αναφορά των μνημείων 
# Στην γραμμή της κρούσης 
ορίζω τον τομέα υπεράσπισης 
Μα οι φρουροί ολιγωρούν" 
Ετσι και αλλοιώς 
δεν μπορούν να κάνουν διαφορετικά 
Φταίει η κατασκευή τους. 
Η σμίλη της αναισθησίας. 


με το καπνιατηρι 

Κάθε πρωί 
κάπνιζε τον αέρα 
με μια προσήλωση 
στο ξάναμμα της αγριελιάς," 
που 'λεγες πως 
ήθελε να κρατήσει 
για κείνη 
ότι φορτικό 
κουβαλούσαμε μαζί μας 
τόσα χρόνια. 




& άνοιξη 

Ανοιξα το παραθύρι και όλος ο κήπος 

μπήκε μέσα. 

Με τα περγαμόντα και τους ασπάλαγγους 
Με τα στημόνια και τους ανθήρες 
Στη μέση ένα κοφίνι από κρόσσια 
Μια μουσική ομόλογη 
Τριφωνία 

Και εγώ κορνιζαρισμένος στον τοίχο 
να σκαλίζω τις σελίδες. 
Ο κήπος έχει μάτια και με βλέπει. 

Εστω και από ψηλά. 
Να η Άνοιξη. 
Που βρίσκω τη Μέθεξη; 

Αναφλέξεις 

εικονολατρείας 

Ανδρέα Αρτέμη 

(αφιέρωμένο στους νεκρούς ποιητές της Κύπρου) 
Έκδοση: Αλεξίσφαιρο, 1988 
δείγμα γραφής: 

ετούτο το πρόσωπο 

Ετούτο το παραμορφωμένο 
βραδυνό πρόσωπο 
μην το φοβάσαι, 
όταν βουτηγμένο στη Μεσόγειο 
αρμενίζει σφυρίζοντας 
στους βοριάδες. 

Ξεστρατημένο 
στα κύματα των ήχων 
ψάχνει ένα νέο, ήρεμο 
φλοίσβο από όστρακα. 

Και τα χρώματα 
"παραταγμένα ανασαίνουν 
στις παγίδες των βράχων 
απρόσωπα απλωμένα. 

σε χρονική αναδόμηση 


Όλα πρέπει να γίνουν 
κυκλικές εγκαταστάσεις 
σε τελευταία κραυγή αηδονιού 
εκεί που τελειώνει ο θάνατος, 
όταν τον αλυσοδένεις 


με σκιρτήματα ή φυλλώματα 
γαλανών σκεπασμάτων 
στα πετρώματα των δέντρων. 

Και τα σχήματα 
των ερειπωμένων ναών 
ενώ θα σβύνουν τις φλόγες 
της λύτρωσης, 

θα ενσωματώνεται η ψύχωση 
με γιορταστικά τραγούδια 
γάμου. 

Και οι κορυφές των ηφαιστείων 
θα καίνε τα οξέα σε κλίβανους 
μυρωμένων ονειροπόλων αέρηδων 
έτσι όπως έρχονται 
οι ανέλπιστοι χαιρετισμοί 
των φίλων, 
σε μικρές γειτονιές 
απογευματινών διαθλάσεων, 
με τους πόνους 

να κόβουν τις νύχτες σε κομμάτια 
εποικοδομητικής μυσταγωγίας 
και με το αύριο να χαμογελά 
σε υπερφυσικό σκυθρωπό, 
καβούκι σαλιγκαριού. 

Έτσι συναντιώνται οι ματιές 
κάτω από τις φυλλωσιές 
των οπωροφόρων δέντρων. 

Οι μυρωδιές ακρωτηριάζουν τη ψυχή 
και οι στιγμές των ερώτων 
με σκιρτήματα κερδοσκοπίας 
χώνονται στις παλάμες των ονείρων 
με μαγευτικά στεφάνια 
θαλασσινών ακινητοποιήσεων. 

Και τα χρόνια φεύγουν 
κατακόρυφες φωτεινές ασάφειες 
στ' αδράχτι της λήθης, _ 
όταν η μυθολογία πεθαίνει 
και η εσταυρωμένη Αριάδνη 
ξεριζώνει την ακτινοβολία 
της γοητείας, 

απ' όλα τα καρφωμένα πηδάλια 
της επιστροφής. 

Κι όλο με συνεπαίρνει 
σέρνοντάς με, 
μ' ένα κοχύλι 

για καινούργιες ανιχνεύσεις, 
εισπλέοντας μ' ένα ρολόι 
στους χρωματισμούς 
των χερσονήσων, 
ενώ εγκληματικές παραβιάσεις 
στο πέρασμα του χρόνου 
με τυλίγουν στ' αστέρια 
σ' ανεξερεύνητες σπηλιές 
ανεξίτηλων σχημάτων 
Και τότε έρχονται οι δολοφόνοι. 
Εισβάλλουν μονομιάς 
καβάλλα στα όνειρά μου 
αποκρυσταλλωμένοι ημίθεοι 
λασπωμένων ημικυκλίων, 
με τα σημάδια των καιρών 
στο πέτο της απόπειρας 
να σταλάζουν ακατάπαυστα αίμα, 
σε πόρτα θαλασσινού κουτιού 
που διυλίζει τ' αποστάγματα 
του μισοσκόταδου, 
στην άκρη της ψυχής μου. 

Όλοι ανίδεοι και μυθοπλασμένοι 
σε υπερθέαμα 
ακροβατικής ισχύος, 
παρτιτούρα αλάνθαστου τοπικισμού, 
μ' επικίνδυνες 
αναφλέξεις τόλμης 
στο ενεργητικό της αναδιοργάνωσης. 

Π Αγάπη της φοιτητική 
Γάτας σκέψη 


Πάρης Αριστείδης 

Έκδοση: Νέα Σύνορα 


Το βιβλίο είναι γραμμένο σε στυλ αστυνομικού μυ¬ 
θιστορήματος με μπόλικη δράση και αγωνία. 

Σ' αρκετές στιγμές μάλιστα είναι απλά τέτοιο. 
Όμως η ιστορία που εκτυλίσσεται στη Κύπρο 
έχει την σαφή πρόθεση να περιγράφει καθοριστι¬ 
κές πτυχές του κοινωνικού-πολιτικόύ και πολιτι¬ 
στικού πλαισίου μέσα στο οποίο κινείται και αναμ¬ 
φίβολα το κατορθώνει (χωρίς βεβαίως να επιζητεί 
την σφαιρικότητα που Θα 'πρεπει αν αυτό ήταν 
δηλωμένος στόχος). 

Το βιβλίο μπορεί να διαβαστεί στα γρήγορα, μπο¬ 
ρεί όμως να προκαλέσει και δεύτερες σκέψεις 
που θα ωθούσαν κάποιο να ξαναδιαβάσει αρκετά 
κομμάτια σοβαρότερα. Να ένα απόσπασμα: 


... Ο Νικήτας δεν μπορούσε να ξεμπλέξει εύκολα 
με τις μπερδεμένες εκείνες υποθέσεις. Τότε 
ήταν που αποφάσισε -αφού άναψε και τρίτο τσι¬ 
γάρο- να επιχειρήσει μια στοιχειώδη επιστημονική 
έφοδο στο γρίφο: Ψίχουλα αναμνήσεων από τα 
μαθήματα της Τεχνικής Σχολής Λεμεσού έστησαν 
ένα μακάβριο σε σύλληψη και σε εφαρμογή "εις 
άτοπον απαγωγή” τέχνασμα: Θα έπρεπε πρώτα 
όμως να παραθέσει όλες τις πιθανές ερμηνείες 
της μυστηριώδους φράσης της Λένας και μετά 
μια μια να τις ρίχνει στο τασάκι μπροστά του, 
καμένες γόπες. Αυτή που θα 'μενε ακέραια στην 
ανελέητη κριτική του, θα φάνταζε τελικώς ένα 
χαρμανλίδικο Μάρλμπορο στα δάκτυλά του: Όπερ 
έδει δείξαι. Πρώτον: (Άρχισε από τις πλέον 
ατράνταχτες εκδοχές). Η Λένα τον γούσταρε 
από καιρό. Τον είχε προσέχει να την παρακολου¬ 
θεί και αποφάσισε να του τα ρίξει! Δεύτερον: Η 
Λένα δεν τον γούσταρε από καιρό αλλά όταν 
τον είδε στην ντισκοτέκ της γυάλισε και τον 
πήρε (πεσιμιστικότερη, εκδοχή, αλλά τι είχε και τι 
έχασε στο κάτω-κάτφ!) Τρίτον: (εδώ αρχίζει ο 
Γολγοθάς.) Η Λένα γούσταρε τον Ζάρα και τα 
'ριξε σ αυτόν για: Άλφα κεφαλαίον: να τον κάνει 
να ζηλέψει, είτε -άλφα μικρόν- λέγοντάς του το 
μετά η ίδια, είτε -βήτα μικρόν- περιμένοντας 
από τον ίδιο τον Νικήτα να του το σφυρίξει. 
Βήτα κεφαλαίον: για να προσπαθήσει να τον ξε¬ 
χύσει (νέος ήτανε, ωραίος ήτανε -όχι αστεία...) 
Τέταρτον: Όχι απλώς γούσταρε τον Ζάρα αλλά 
τον αγαπούσε κιόλας. Αυτό το "Αν ήξερες τον 
Τόμμυ από καιρό..." υποδηλούσε μάλιστα μια πέμ¬ 
πτη εκδοχή: Τον αγαπούσε τραυματικά... από το 
παρελθόν.... 


"Από τη Νέα Υόρκη πήρα με το 2ο φύλλο της "Φοιτη¬ 
τικής Σκέψης", έκδοσης του εκεί "Δημοκρατικού Μετώ¬ 
που" των Κυπρίων φοιτητών. Η περιοδικότητα της έκ¬ 
δοσης είναι ακαθόριστη. Με πολλή χαρά είδαμε αυτό 
το φύλλο που οπωσδήποτε είναι ένδειξη επαναδραστη- 
ριοποίησης της φοιτητικής αριστερός. 

Στο τεύχος υπάρχουν ανάμεσα σ' άλλα τα εξής κείμε¬ 
να: Εφοκα: από τη δοκιμασία στη καταξίωση, Εφακα 
και επιτροπές, Θρησκεία και εκκλησία, το νόημα του 
"Χαουωρντ Μπητς", ενωσιολογία: η Κ.Ο.Α. και εμείς, I η 
γενική κρίση και ο προβληματισμός του μετανάστη 
(που αναδημοσιεύουμε), ποιοι είναι οι άστεγοι, τίποτα 
δεν διδάχτηκαν (που αντιπαλεύει την επανεμφανιζόμε¬ 
νη διπλο-ενωτική προοπτική αντιπροτείνοντας το 
"ενιαίο, αντιιμπεριαλιστικό, αντικατοχικό, αντιδιαμελιστι- 
κό μέτωπο που να συσπειρώνει όλες τις πατριωτικές 
δυνάμεις κι' από τα δύο μέτωπα". 



ΕΡΓΑΣΙΑ 

Ετσι ονομάζεσαι το δίμηνο συνδικαλιστικά περιοδικό της 
Π.Ε.Ο. του οποίο το πρώτο τεύχος της 2ης περιόδου 
εκδόθηκε τον Ιούνη. Όπως σημειώνεται στον πρόλογο, 
η έκδοση της 1ης περιόδου διακόπηκε με το πραξηκά- 
πημα και την εισβολή. Δυστυχώς η Π.Ε.Ο. δεν μπαίνει 
στον κόπο να εξηγήσει το γιατί διάκοψε την έκδοση 
αυτή για 14 χρόνια και μάλιστα σε περίοδο αναδόμησης 
του κυπριακού κεφαλαίου και ριζικής ανασύνθεσης της 
εργατικής τάξης. Εν πόση περιπτώσει, στο τεύχος πε¬ 
ριλαμβάνονται αρκετές μελέτες και αναλύσεις οι οποίες 
στηρίζουν τη δράση και τους προσανατολισμούς της 
Π.Ε.Ο. Χρήσιμο έντυπο που ασφαλώς μπορεί να επιτρέ¬ 
ψει την ανάπτυξη 

και συγκεκριμενοποίηση της κριτικής σε σχέση με την 
πολιτική του συνδικάτου ως προς τα εργατικά θέματα, 
αλλά και γενικότερα. 


ΔΙΕΘΝΙΣΤΙΚΗ ΠΡΟ(Σ)ΚΛΗΣΗ 

Πήραμε το Ιο τεύχος της Δ.Π. Εκδίδεται από την εκ¬ 
δοτική ομάδα « Εργατική Δημοκρατία». Στο τεύχος αυτό 
περιλαμβάνονται τα εξής κείμενα: «Όταν το πνεύμα 
Νταβάς απλώνεται στη Νότια Κύπρο», «Ενδοτικοί και 
Απορριπτικοί», «Η παραδοσιακή Αριστερά: το τέλος της 
μονολιθικότητας», «Οι προοπτικές της περιόδου»,«Για 
το Κυπριακά», «Για τον Λένιν και τον Διεθνισμό», «Η 
δυστυχία να είσαι προνομιούχος», «Η απεργία στις κυ¬ 
πριακές αερογραμμές», «Δεν Ξεχνώ», «Ο Μάης του 
68», και «Ενας αντιρρησίας συνείδησης: για μια ειλικρι¬ 
νή επαναπροσέγγιση με τους τουρκοκυπρίους». Παρά 
τις διαφωνίες που μπορεί ο καθένας να έχει με τις 
απόψεις αυτού του περιοδικού (και εμείς), εν τούτοις 
βασικά προβλήματα που αφορούν την Αριστερά τίθενται 
■προκλητικά" θα έλεγα, και μια πιθανή ανανέωση της 
αριστερής σκέψης θα περάσει υποχρεωτικά μέσα από 
τις απαντήσεις που θα δοθούν σ’ αυτά. 

Το πρόγραμμα του Παύλου Μοδινού, 
δημοτικές εκλογές του 1949 στη Λεμεσό 


ΣΥΝΤΡΟΦΟΙ και ΣΥΝΑΓΩΝΙΣΤΕΣ 


Σ τις 22 του Μάη, ο Λαός της Λεμεσού, θα πάει στις κάλπες για να ψηφίσει το νέο Δημοτικό 
του Συμβούλιο. Μα προτού οι εργάτες και γενικά οι εργαζόμενοι και καταπιεζόμενοι ρίξουν τη 
ψήφο τους σ' αυτές, πρέπει να έχουνε υπ' όψη τους πως εκείνοι, που θα τους, αναθέσουνε να 
διαχειριστούνε τα οικονομικά και τα δημοσιονομικά ζητήματα του Δήμου, δε θάνε άλλοι παρά 
οι εχτελεστές και οι πραχτικοί εφαρμοστές των υποδείξεων της ξένης Κυβέρνησης, που διαφε¬ 
ντεύει το τόπο μας, για όσο διάστημα θα ισχύουνε ακόμα οι αντιδημοκρατικές νομικές διατά 
ξεις, που δίνουνε όλες τις εχτελεστικές εξουσίες στο Διοικητή της κάθε Επαρχίας. 

Οι εργάτες και γενικά όλοι οι εργαζόμενοι της Λεμεσού, πρέπει να ξέρουνε από τώρα, πως, 
εκείνους που θα ψηφίσουνε, δε θάνε καθόλου ελεύθεροι να ενεργούν σύμφωνα με τα συμφέροντα του 
Λαού της Λεμεσού, και για το καλό του Κυπριακού λαού γενικώτερα. Αυτή την εντύπωση πρέπει από 
τώρα να την αφαιρέσουνε. Γιατί οι Νόμοι που υπάρχουνε σήμερα, και που μ' αυτούς διοικούνται τα 
Δημαρχεία, δίνουν όλες τις εχτελεστικές εξουσίες στον Διοικητή της κάθε Επαρχίας, που έχει το δι¬ 
καίωμα να εγκρίνει και ν' απορρίπτει τις αποφάσεις του Δημοτικού Συμβουλίου. Σύμφωνα με τον 
"περί Δήμων Νομον" ο Διοικητής είναι και ο Δήμαρχρος μας. 

Αυτό πρέπει να γνωρίζουνε όλοι εκείνοι, που εσφαλμένα νομίζουν πως οι Δημοτικές εκλογές 
είναι δημοκρατικό δικαίωμα, που μέσω του ο λάος θα μπορέσει να λύσει τα δημοτικά του προβλή¬ 
ματα. 

Το Κόμμα μας, κατεβαίνει σ' αυτές τις εκλογές γιατί έχει υποχρέωση να εξηγήσει στις μάζες 
την πολιτική σημασία των εκλογών, και να αποκαλύψει τους λόγους που ώθησαν την Κυβέρνηση να 
αντικαταστήσει το διοριστικό με το εκλογικό σύστημα στην Κύπρο. Και, οι λόγοι που σπρώξανε την 
Κυβέρνηση σ' αυτή την ενέργεια δεν είναι εκείνοι που πολλοί πιστεύουν, αλλά για να ρίξει στάχτη 
στα μάτια του κόσμου και κυρίως για να ρίξει την εργατική τάξη σε στείρους και άγονους κι' ακίν¬ 
δυνους αγώνες. Σ' αγώνες που αποτραβούνε τις μάζες από τα καθημερινά ταξικά τους προβλήματα. 
Σ' αγώνες που αμβλύνουνε την πάλη των τάξεων στην Κύπρο. 

Το Κόμμα μας παίρνει ακόμα μέρος σ' αυτές τις εκλογές, γιατί τις θεωρεί σαν τη μοναδική 
ευκαιρία που μας δίνεται για να ξεσκεπάσουμε την προδοσία που διαπράττουνε σε βάρος του Κυ¬ 
πριακού λαού οι δυο αντιμαχόμενοι σχηματισμοί, και ν' αναπτύξουμε το δικό μας Κομμουνιστικό 
ποόγραμμα ανάμεσα στις εργαζόμενες και καταπιεζόμενες μάζες. Σ' αυτές τις εκλογές διεκδικούνε τη 
ψήφο του λαού δυο αντιμαχόμενα κόμματα. 

Στο ένα είναι συνασπισμένη η αστική τάξη, που έχει σαν πολιτική της ηγεσίας τους ανθρώπους 
εκείνους, που για 70 τώρα χρόνια μένουνε προσκολλημένοι πάνω στο στείρο σύνθημα Ενωση και 
μόνον Ένωση". Πάνω στο σύνθημα, που η τοπογραφική και γεωγραφική θέση του τόπου μας το με¬ 
ταβάλλει σε διαρκέ άρνηση μπροστά στην ανάγκη πραγματοποίησης καλύτερων συνθηκών ζωής, γιατί 
κάτω από το σύνθημα "Ένωση και μόνο Ένωση" καλλιεργείται η στασιμότητα και η νάρκωση του 
Κυπριακού λαού, και μένουνε στο περιθώριο οι βασικές καθημερινές οικονομικές και πολιτικές του 
διεκδικήσεις. Γύρω από αυτό το Κόμμα έχουνε συγκεντρωθεί όλοι όσοι δέχτηκαν να συνεργαστούνε με 
τη ξένη Κυβέρνηση, όσοι είναι διορισμένοι σε επίσημες θέσεις, κι όσοι έχουνε πάρει παράσημα και 
τίτλους από την Κυβέρνηση της Αγγλίας και την Αυτού Μεγαλειότητα. 

Στο άλλο κόμμα, που από καιρό παρουσιάζεται σαν "αριστερή παράταξη" βρίσκονται όλα τα 
απορρίματα της δεξιάς, όλα τα μικροαστικά και επιπόλαια στοιχεία, όλοι οι νεώτεροι οπορτουνιστές 
διαστρεβλωτές του Μαρξισμού, και γενικά όλοι όσοι δεν μπόρεσαν να πάρουνε μια κοινωνική θέση 
με τη δική τους αξία και τη δική τους δυναμικότητα. Ανάμεσά σ' αυτούς ξεχωριστή θέση παίρνουνε 
οι "ηγέτες" των εργατών και αγοοτών, που με την αριστερή φρασεολογία που χρησιμοποιούνε, τα κα¬ 
ταφέρνουνε να εξαπατούν τις μάζες, για να τις παρασύρνουνε σ' αγώνες στείρους κι αντιταξικούς, 
σ' αγώνες που αμβλύνουνε την πάλη των τάξεων στην Κύπρο, σ' αγώνες που δε βλάφτουνε τα 

αστικά συμφέροντα, σε τέτοιους αγώνες, σαν και τις αυριανές Δημοτικές εκλογές στην Κύπρο. 

Μπροστά σ' αυτά τα δύο αντίπαλα κόμματα, το Κόμμα της 4ης Διεθνούς στη Κύπρο, αντι¬ 
τάσσει το δικό του Επαναστατικό Κομμουνιστικό Πρόγραμμα για την απελευθέρωση του προλεταριά¬ 
του από την καταπίεση και την εκμετάλλευση. Το Κόμμα μας παρά την αριθμητικά μικρή του δύνα¬ 
μη, δε φοβάται να διακηρύξει την αλήθεια γι' αυτές τις εκλογές, και δε φοβάται να τονίσει πως 
δεν μπορεί ποτές να συμβιβαστεί με την ξένη κυρίαρχη δύναμη και με τους κρυφούς και φανερούς 
συνεργάτες της. Το Κόμμα μας θ' αγωνιστεί είτε μέσα, είτε έξω από τα Δημαρχεία για την εχτέλε- 
ση του προγράμματός μας, κινητοποιώντας όλα τα πρωτοπόρα στοιχεία της Εργατικής Τάξης, και 
όλους εκείνους που πιστεύουνε στην ιδέα του Σοσιαλισμού στο τόπο μας. Το Κόμμα μας θ' αγωνι¬ 
στεί για μια πλήρη αυτοκυβέρνηση, έτσι που ο Κυπριακός λαός να γίνει κύριος του σπιτιού του, και 
ν' απαλλαγεί από την ιμπεριαλιστική εκμετάλλευση, να μείνει ελεύθερος να καθορίσει μόνος του το 
μέλλον του. 

Το Κόμμα μας παλαίει για μια πλήρη συνεργασία με τα σύνοικα στοιχεία που νάνε στηριγμέ¬ 
νη πάνω σε ίση μοίρα και σε ίσα δικαιώματα, και θέτει ως βάση στο πολιτικό ζήτημα, το αναλογικό 
εκλογικό σύστημα, ώστε ν' αντιπροσωπεύονται οι μειονότητες στη διακυβέρνηση του τόπου, απαραί¬ 
τητης προϋπόθεσης για την ανάπτυξη και την πρόοδο του Κυπριακού λαού. 

Το Κόμμα μας παλαίει για την παραχώρηση κοινωνικών ασφαλίσεων στο τόπο, σε βαθμό που 
να προστατεύεται και να εξασφαλίζεται κάθε εργαζόμενος από δυστύχημα, ανικανότητα, γηρατειά, 
αρρώστιες, και για την παραχώρηση επιδομάτων στους υπαλλήλους είτε επίσημοι είτε ανεπίσημοι 
είναι. 

Το Κόμμα μας παλαίει για παραχώρηση δικαιώματος ψήφου στη γυναίκα και για τη συμμε¬ 
τοχή της με ίσα δικαιώματα όπως και οι ανδρες, σε κάθε εκπολιτιστικό έργο και στη διακυβέρνηση 
του τόπου, σαν κοινωνικού παράγοντα. 

Και για: Την παραχώρηση του δικαιώματος πλήρους ελευθερίας λόγου, τύπου και συγκέντρω¬ 
σης, για τη θέσπιση μιας προστατευτικής και συγχρονισμένης εργατικής νομοθεσίας, για την δωρεάν 
στέγαση των αστέγων, την παροχή νερού, και φωτιστικού ρεύματος στους απόρους, για την καθολική 
μόρφωση ανώτερη και κατώτερη δωρεάν στους απόρους, για την καθολική μόρφωση ανώτερη και 
κατώτερη δωρεάν στους απόρους, για τη δημιουργία σταθμού πρώτων βοηθειών και Δημοτικού Νο¬ 
σοκομείου, όπου δεν υπάρχει σήμερα, που ν' ανταποκρίνουνται στις σύγχρονες ανάγκες του πληθυ¬ 
σμού, και για τη δωρεάν περίθαλψη σ' όλους τους εργαζομένους. 

ΣΥΝΤΡΟΦΟΙ και ΣΥΝΑΓΩΝΙΣΤΕΣ, 

Με την εφαρμογή αυτού του προγράμματος, δε μπορούνε όλα τα προβλήματα της εργατικής 
τάξης να βρούνε τη λύση τους. Γιατί τότε μόνο μπορούν οι εργάτες ν' απαλλαγούνε από την κατα¬ 
πίεση και την εκμετάλλευση, την φτώχεια και την ανεργία, όταν με την πυγμή τους θα ρίξουνε το 
σημερινό κοινωνικό σύστημα για να οικοδομήσουνε το Σοσιαλισμό στη χώρα μας. 

Μα για την επικράτηση του Σοσιαλισμού χρειάζουνται αγώνες μαχητικοί, αγώνες ταξικοί, 
αγώνες αδιάλλαχτοι με το προλεταριάτο επί κεφαλής όλων των καταπιεζομένων. 

Αυτός ο δρόμος, είναι μακρυνός και δύσκολος. 

Οι προλετάριοι, όμως, δεν έχουνε τίποτε να χάσουνε εχτός απ' τα δεσμά τους. 

Και θα κερδίσουνε ένα ολόκληρο κόσμο. 

Ο υποψήφιος Δημοτικός μας Σύμβουλος, 
ΠΑΥΛΟΣ ΜΟΔΙΝΟΣ 







κατασκοπευτικά αινίγματα 


απο το σταυρόλεξό του «Χθες» 

σαν φυγαδας μέσα απ'τις λεξεις 


Γία να κρυφτεί στον κόρφο της νύχτας, ο 
Δημοσθένης Απώντας πήρε ιμ αυτός ένα 
δίχτυ και τύλιξε μέσα τις υπόλοιπες μέρες 
που του φύλαγε ο Πλάστης. Μετρώντας λοι¬ 
πόν τα κουτσά βήματά-του, κάθε που μέτραγε 
εικοσιέξι άφηνε και μια μέρα να γλιστρίσει απ' 
το δίχτυ. (Το 26, φαίνεται, τό 'χε σημαδιακό 
από τότε που υπηρετούσε κάποιους πράσι¬ 
νους μήνες στο φρουφρουρένιο δάσος του 
Άγιου Θεληματία.) 

Με τη μέθοδο αυτή καθ'οδόν, ο Δημοσθέ¬ 
νης Απώντας σύντομα χάθηκε μες τη μέθη 
της νύχτας. Οι μέρες-του, βέβαια, δεν θά 'ταν 
και τόσο πολλές. Τις περισσότερες τις πήραν 
μια σπείρα πετροχελίδονα βουτώντας στο 
άσφαλτο μέλλον. Τις άλλες τις κάναν τσακω¬ 
τές κάτι αδέσποτες αράχνες. Τέλος, τάχα 
από λάθος, κάποιες αράχνες κρυφές γίναν 
και πάλι τροφή των πουλιών. 

Οι μέρες ψήλωσαν ήρεμα σαν εκκρεμές 
δίχα στήριγμα. Τ έσσερα ωδικά φτερουγίσματα, 
σε τέσσερις οδούς ψηλά στον αέρα, σκάψαν 
τότε τα φύλλα ενός δέντρου και ξαπόστασαν 
τ' αμέθυστο άπειρο. Το δροσερό αεράκι φύση- 


ξε δηλαδή μες τη σιωπή σαν δεκαεφτά χαρ¬ 
τοκόπτες. Τις άκρες των φτερών-τους τα 
πουλιά των καιρών τις βάλαν σελιδοδείχτη. 
Στο παλιό δεφτέρι του χρόνου. Οι ιστοί φτιά- 
ξαν το πράσινο εξώφυλλο, κι ο χρόνος τύλιξε 
τον Απώντα σαν το παλτό μιας μόνης ελπί¬ 
δας. Κανείς δεν γνώριζε τίποτα. Κανείς 
δεν θυμότανε τίποτα. 

Βγήκε λοιπόν στο δρόμο της άγραφης 
ιστορίας. Την πράσινη γραμμή την άκουσε να 
στενάζει μες τα ερείπια. Όταν βρήκε τον 
τοίχο, ραγισμένο σαν σάβανο που θρέφει τες 
ρίζες, στάθηκε μια στιγμή μες το κρύο κι είδε 
την κίτρινη επιγραφή πού 'χε γράψει πριν 
μήνες. Οι τρύπες στο σώμα του τοίχου φάντα¬ 
ζαν σαν καταστρόγγυλα μάτια σ' ανθρώπινο 
ξώανο, όλο πίκρα και μνήμη. Ενα ράγισμα 
στον ασβέστη, σαν χέρι φαγωμένο στην άκρη 
απ' το χρόνο, έδειχνε με το ανέφικτο δάχτυλο 
τον κόσμο που χανόταν. Η κίτρινη επιγραφή 
άστραψε πάλι στο νού-του σαν το κίτρινο φά¬ 
ντασμα που ήταν κι ο ίδιος, ιερόγλυφο στο 
βάθος του δρόμου. 

Κάδρ . πον τοίχο. 


«ΜΕΣΑ ΣΤΙΣ ΜΑΥΡΕΣ ΤΡΥΠΕΣ ΑΠ' 
ΤΙΣ ΣΦΑΙΡΕΣ ΤΟΥ ΠΡΑΞΙΚΟΠΗΜΑΤΟΣ, 
ΜΟΝΟ ΚΑΠΟΙΕΣ ΠΟΙΗΤΡΙΕΣ ΑΡΑΧΝΕΣ 
ΥΦΑΙΝΟΥΝ ΑΣΠΡΟΥΣ ΙΣΤΟΥΣ ΓΙΑ ΝΑ 
ΖΕΣΤΑΙΝΟΥΝ ΤΗ ΜΝΗΜΗ.» 

Ο Δημοσθένης Απώντας χάθηκε μες το 
βάθος του δρόμου, εραστής ακροβάτης σε 
συνωμοσία με τοίχους. Βουβός απο χρόνια, 
έβλεπε τη μόνη ελπίδα ν’ ανεβαίνει τη σκάλα 
περπατώντας μόνο κουτσά. Σαν και νά 'χε 
ένα άοπλο δάσος για δεκανίκι. (Στη γειτονιά 
αυτή δεν υπήρχαν άλλες ελπίδες, γιατί όλες- 
τους ήταν ποιήτριες που γίνανε δέντρα κι 
αρχαία πουλιά.) Σήκωσε το δεξί χέρι ψηλά, 
χάδεψε τους άσπρους ιστούς στον αέρα και 
τους φόρεσε σαν παλτό. Ύστερα πήρε τα 
πράσινα φύλλα κάποιων παραθυριών κοντά 
στον ορίζοντα και δρασκέλισε μες το χάραμα 
του φωτός σαν φυγάδας μέσα απ' τις λέξεις. 
Μια σελίδα δηλώθηκε κλεψρά. Στην πέρα 
όχθη, στήριξε το δεφτέρι στο χέρι τ' αριστερό 
και κατέβασε τον ήλιο. Τα κουτσά βήματά-του 
μέτρησαν μεσημέρι, πλανόδια κρησφύγετα 
μας μόνης ελπίδας. · 

Λεόντιος Παύλου Αύγουστος '88 


40 


απο την ανέκδοτη συλλογή 

«ανατομια-αιρετικα αντι-ποιηματα πολύ σκληρά και χωρίς προσωπείο» 
λευκωσια-λονδινο-αθηνα 1988/89 


ΑΠΟΤΥΧΩΝ ΤΕΩΣ ΥΠΟΥΡΓΟΣ ΕΠΙΠΛΕΟΝ 


Α Είχε διακριθεί στην τελευταία κυβέρνησιν 
ως άχρηστος υπουργός κτηνοτροφίας. 

Πολλά υποσχόταν, κι έκανε λίγα 

ή τίποτε. Κάθε φορά που εγρύλλιζαν 

τα πεινασμένα κοπάδια και τον απειλούσαν, 

έφευγε με το πρώτο αεροπλάνο 

σ' "εθνική αποστολή" - 

υπήρχαν πάντοτε αποστολές που τον περίμεναν 

κι ο βασιλεύς τον έκρινε ειδικώτατον, 

σε βαθμόν που δυσαρέστησε 

άνθρωπο δικό του, 

τον υπουργό εξωτερικών, 

και όλη την διπλωματικήν υπηρεσία. 

Β' Εγκαθίστατο με την φίλη του 
. στην ίδια πάντοτε σουίτα του ακριβού 
ξενοδοχείου 

>που χρόνια συνήθιζε να παριστάνει τον 
επίσημο, 

και διασκέδαζε ως τα ξημερώματα 
Χόρευεν έξαλλους μοντέρνους χορούς, 
μεθούσε στουπί και ασχημονούσε 
με τις εταίρες και τον πο&ηκόν υπόκοσμο 
της μητρόπολης του ελεύθερου κόσμου. 

Π Ωσότου τον ενθυμηθούν και του τηλεγραφήσουν, 
ότι επιτέλους πρέπει να γυρίσει, 
έχει και στο υπουργείο του δουλειάν - 
ο σάλαγος είχε κοπάσει. 

Τα επίσημα ανακοινωθέντα διεφήμιζαν 

ία θαυμάσια της αποστολής του, 

ποιός τολμούσε να τον κατηγορήσει 

όταν ο βασιλεύς του πλέκει εγκώμια 

για τις "υπηρεσίες του προς την πατρίδα"! 

“Καλύτερα ζωντανοί και πένητες 

παρά νεκροί", σκεφτόντουσαν οι απαιημένοι, 

και εξέδιδαν κι' εκείνοι πανηγυρικούς 

για τον αφέντη τους 

διεκήρυτταν πόσο υπερήφανοι ήσαν 

για την τιμή να τον έχουν υπουργό τους. 

Ποιός ενθυμείται τώρα τις ανεκπλήρωτες 
υποσχέσεις του; 

"Αυτός |έχει σώσει την χώρα", 
τα λοιπά συγχωρούνται. 

1 Στις εκλογές, όταν η κυβέρνηση είχε καταρρεύσει, 
πολλοί υπουργοί θρηνούσαν, 
βγήκαν στους δρόμους ημίγυμνοι και κατάπληκτοι, 
σαν ύστερα απο πολιορκία 
που ήταν βέβαιοι πως θ' αποτύγχανε. 

Εψαχναν για δουλειά 

και πρόσφεραν γη και νερό στον Νικητή. 

Αυτός δεν άφησε λίθον ακίνητο 

για να τον κρατήσουν και στην νέα κυβέρνηση 

σαν προσωπικότητα κοινής εμπιστοσύνης. 

Αλλ' ο διάβολος 


με το ζερβί σπασμένο πόδι του 
χάλασε τις δ ουλειές του. 

Ε* Εστράφη τότε προς άλλα επαγγέλματα: 
διορίσθηκε σύμβουλος 
σε ιδρύματα πολιτισμού 

και ψευδώνυμος αρθρογράφος εις εφημερίδες 
πολλών αντίθετων ιδεολογιών 
Ανεκηρύχθη, τέλος, 

Πρώτος Χειρουργός Εγκεφάλων 
στο ανάκτορο του Μεγάλου Μάγου. 

Στ 1 Βέβαια δεν εσπούδασε γιατρός. Αλλά στη χώρα μας 
είναι ο καθείς ό,τι δηλώσει. 

Κι ο Μέγας Μάγος, ούτε που σκέφτεται 
τέτοιες ασήμαντες λεπτομέρειες. Εξ άλλου 
το επάγγελμα δεν πρόκειται ποτέ να ασκήσει. 

Όλοι γεννιόμαστε χειρ ουρ γημένοι, 

το θαύμα ακόμη λειτουργεί στην πατρίδα μας. 

Ο Πρώτος Χειρούργος θα ελέγχει 

εαν κάποιος γεννήθηκε αχειρούργητος 

- ο θεός μας κάποτε διαπράττει σφάλματα, 

που τ' αποδίδουμε σε αφηρημένους υπαλλήλους του 

που ξενυχτούν στα βίντεο-κλάμπ μαζί μας.- 

0 Χειρουργός θα τα διορθώνει 

ορίζοντας πότε και πού θα ξαναγεννηθούν δίχως εγκέφαλον 

όσοι καταστρατήγησαν τον θείο νόμο 

Ζ' Θα γράψει επίσης 

την αυθεντική Ιστορία των Μάγων 
της ευσεβεστάτης φυλής μας 
μ' έμφαση στις ιαματικές των επιδόσεις 
και στο εμπορικό τους δαιμόνιο. 

Η' Πόσο καλά που δεν ξανάγινε υπουργός, 
στο βάθος είχε βαρεθεί να πολιτεύεται 
και να μεθοκοπά στα ξένα 
παριστάνοντας τον ηγέτη 
Χώρας ασήμαντης σαν την δική μας. 

Θ’ Βρήκε ωστόσο τώρα κάτι να πιστεύει 
κατά προτίμησιν πριν πάει να κοιμηθεί: 

«Τι θεός μέγας ως ο Θεός ημών;» 

Λευκωσία 1981-23/7/1988 


Θα λύσω, ελπίζω, τα προβλήματα της χώρας, 
κι' άλλα πολλά βεβαίως ενδέχεται να δημιουρ¬ 
γήσω. 

Λευκωσία, 29.2.88-26.4.1988 






























ΤΩΡΑ ΟΛΟΚΛΗΡΩΜΕΝΟ 



Τι θα λέγατε 
για μια 
συνδρομή 

« Εντός»; 


ΒΑΧΙΛΗΣ 




1. Η ΖΛΗ ΚΑΙ ΤΟ 

ΕΡΓΟ ΤΟΥ 

2, ΑΠΑΝΤΑ 


ρκΛόσβιο Χο. Ανδοέου 


ΔΕΛΤΙΟ ΠΑΡΑΓΓΕΛΙΑΣ 

Προς 

Εκδόσεις Χρ. Ανδρεου 

Ρηγαίνης 64Α 
Λευκωσία Τ.Κ. 2298 
Τηλ. 476105 - 466648-9 

Παρακαλώ όπως μου αποστείλετε το δίτομο έργο για 
τον εθνικό μας ποιητή Βασίλη Μιχαηλίδη ολοκλη¬ 
ρωμένο και θ€ πολυτελή βιβλιοδεσία. Μαζί με τα βι¬ 
βλία να μου παραδοθούν ΔΩΡΕΑΝ τα πέντε τεύχη 
της εφημερίδας «ΔΙΑΒΟΛΟΣ» που εξέδιδε ο ποιητής 
το 1888. 

Συμφωνώ να πληρώσω £25 για όλα τα πιο πάνω. Η 
πληρωμή μπορεί να γίνει τοις μετρητοίς ή με 
2 μηνιαίες δόσεις. 


Ενδιαφέρομαι για 1,2,3, 4, 5, σειρές (βάλτε σε κύκλο ότι 
σας ενδιαφέρει). 


Ον/μυν .—.—. 

Οδός -.---.-..αρ. 

Περιοχή ...πόλις/χωριό.— 

Τηλ. οικίας.. τηλ εργασίας . 

Υπογραφή ... 


ΓΚΑΛΛΕΡΥ' 



ΧΑΡΤΟΠΩΛΕΙΟ 

ΒΙΝΤΕΟΘΗΚΗ 


ΚΑΝΑΡΗ 13, ΛΕΜΕΣΟΣ, ΤΗΛ. 051-52667 


Ζητούνται συνεργάτες 
πρωϊνοί ή απογευματινοί 
ή μερικής απασχόλησης 
για προώθηση των 
εκδόσεων 
μας 




















































